
Stimaţi cititori, 

începem din nou prin a vă mulţumi tuturor celor care ne-aţi con¬ 
tactat pentru a ne oferi atât de necesarul feedback privitor la felul şi 
măsura în care conţinutul revistei răspunde aşteptărilor dv. Desigur, 
mesajele au fost diverse, între ele predominând felicitările - din 
convingere, dar poate şi de complezenţă - alături de tradiţionalele 
solicitări de sprijin, de scheme şi documentaţii, de informaţii. O sin¬ 
teză a opiniilor exprimate în intervalul scurs de la apariţia numărului 
1/2002 ar putea fi copsiderată introducerea de la E-mail-ul domnului 
Şerban loan: „Bună! încep prin a vă felicita pentru ultima apariţie a 
revistei «Tehnium», care are multe elemente de atracţie pentru 
tânărul electronist; însă se poate şi mai bine... ”Vă mulţumim, dom¬ 
nule Şerban loan, şi vă asigurăm că suntem conştienţi de adevărul 
remarcii dv. Tocmai de aceea facem din nou apel la cititorii noştri - 
inclusiv la dumneavoastră - să ne sprijine şi cu articole. Pentru că 
ne-aţi cerut unele lămuriri în legătură cu condiţiile de publicare în 
„Tehnium” (iar „Poşta redacţiei" este deja încheiată), vă precizăm că 
articolele primite de la colaboratori şi selecţionate sunt publicate ca 
atare, adică aşa cum le-au conceput şi semnat autorii, eventual doar 
cu mici retuşuri redacţionale ce se impun. Aceasta pentru că autorul 
este îndreptăţit să i se publice sub semnătură ceea ce a scris el, mai 
ales având în vedere faptul că el este răspunzător (inclusiv în faţa 
legii) de conţinutul articolului publicat, în cazul unor eventuale recla¬ 
maţii sau plângeri. Aici mai intervine şi aspectul „paternităţii", căci la 
noi există acum o Lege privind drepturile de autor, pe care trebuie să 
o cunoască şi să o respecte toţi colaboratorii noştri, dacă vor să nu 
aibă surprize neplăcute. Este adevărat că - în lume, în general - 
„cărţile din cărţi se scriu, iar revistele din... cărţi şi reviste”, dar există 
nişte reglementări fireşti care să limiteze abuzurile, protejând autorii. 

în precedentul dialog cu dv. vă promiteam o rubrică de răspunsuri 
la întrebări şi solicitări - „Poşta redacţiei", lată că am reuşit să o 
(re)înfiinţăm, cu sprijinul colaboratorului nostru apropiat dr. ing. 

Andrei Ciontu. Desigur, spaţiul şi timpul nu ne permit să răspundem 
aici la toate solicitările, selecţia fiind făcută în funcţie de interesul 
general pentru problema ridicată, dar şi în funcţie de documentaţia 
disponibilă. Multor solicitări le-am răspuns prin poştă, E-mail sau 
telefonic. 

O altă promisiune materializată o constituie iniţierea rubricii 
„Tehnium-lnternef, pe care am găsit de cuviinţă să o începem chiar 
cu... începutul. Interesul pentru acest domeniu în rândul tinerilor este 
enorm la ora actuală şi, slavă Domnului, există numeroase publicaţii 
de profil. După părerea noastră, însă, „Tehnium” are şi aici menirea 
lui specifică, aceea de a oferi amatorilor „alfabetul”, noţiunile intro¬ 
ductive strict necesare, precum şi un ghid practic de lucru, o agendă 
de adrese utile din punct de vedere al constructorului amator. 

Desigur, pe parcurs intenţionăm să dezvoltăm această rubrică, aşa 
că aşteptăm în continuare ecouri, sugestii, dar şi articole pe profil. 

Aşa cum aţi remarcat probabil, răsfoind revista, nu ne-am ţinut de 
promisiunea de a lansa Concursul Tehnium pe tema economisirii 
energiei şi a energiilor neconvenţionale. Poate că nu ne-am făcut 
prea bine înţeleşi in intenţie, dovadă că ecourile dv. au fost mult sub 
aşteptări. încurajator este însă faptul că multe dintre instituţiile şi 
societăţile comerciale „tatonate” în vederea colaborării la acest con¬ 
curs au răspuns favorabil, inclusiv cu oferte de premii, ceea ce ne 
face să nu abandonăm ideea, încercând între timp să pregătim mai 
bine „terenul”. O astfel de pregătire poate fi considerată „provocarea” 
pe care v-o lansează alăturat domnul Alexandru Mironov, secretar 
general al Comisiei Naţionale a României pentru UNESCO, fost 
ministru al tineretului şi sportului, dar şi fost coleg de redacţie şi 
prieten apropiat al constructorilor amatori, al „şurubarilor", cum ne 
alintă dânsul. Exemplul său cu „frigiderul african” este mai mult decât 
edificator pentru ceea ce ne-am propus şi v-am propus prin lansarea 
unui astfel de concurs: nu invenţii sofisticate, idei ultrasavante, ci 
soluţii practice concrete, utile, uşor realizabile la nivel de amator. Un 
rezervor de apă caldă menajeră, obţinută prin recuperarea căldurii 
dispersate în jurul „ochiurilor” de aragaz, un „duş solar” în curte, pe 
timpul verii, un nou model de cratiţă cu randament termic sporit, o 
minicentrală electrică de tip hidro, eoliană sau pe bază de biogaz/bio- 
masă etc. Aşadar, să mai reflectăm - şi noi şi dumneavoastră. 

Alexandru Mărculescu 

CONSTRUCTORUL ÎNCEPĂTOR 


Voriotoore 

de tensiune 

Pagini realizate de fiz. Alexandru Mărculescu 


La alegerea unei scheme de 
variator de tensiune, constructorul 
amator oscilează adeseori între cele 
două elemente active de bază - 
tiristor sau triac - hotărându-se cu 
greu pentru care anume să opteze. 


între tiristoare de aceeaşi putere 
poţi găsi frecvent exemplare cu 
amorsarea de poartă la sub 10 mA, 
chiar sub 5 mA. Fără îndoială, 
această particularitate avantajează 
net tiristorul, uşurând realizarea cir- 


este alimentat cu tensiune alterna¬ 
tivă, fiind conectat în diagonala de 
intrare a punţii redresoare PR, iar în 
figura 2, Rs este alimentat în tensi¬ 
unea redresată bialternanţâ (în 
„continuu”), fiind conectat în diago¬ 
nala de ieşire a punţii. Diferenţa 
poate să nu pară semnificativă - şi 
nici nu este, atunci când consuma¬ 
torul Rs îl reprezintă un element de 
iluminare, de încălzire ş.a., care 
funcţionează la fel de bine în tensi¬ 
une alternativă ca şi în tensiune 
continuă pulsatorie - dar ea devine 
esenţială în alte aplicaţii specifice, 
exclusiv de curent alternativ, respec¬ 
tiv de curent continuu. 

în ambele cazuri, circuitul de 



Un atu important al triacului îl con¬ 
stituie, desigur, bidirecţionalitatea 
sa, adică faptul că, pentru o tensi¬ 
une alternativă aplicată circuitului 
terminal 1 - terminal 2, el poate fi 
adus în conducţie pe parcursul 
ambelor semialternanţe (pozitivă şi 
negativă). în cazul tiristorului 
obişnuit (unidirecţional), pentru a 
putea folosi ambele semialternanţe 
ale tensiunii alternative, aceasta tre¬ 
buie în prealabil redresată bialter- 
nanţă, de obicei în punte, ceea ce 
constituie o piesă de putere în plus 
(gabarit suplimentar, cost suplimen¬ 
tar). Ca dezavantaj major al triacului 
în comparaţie cu tiristorul trebuie 
amintită însă sensibilitatea lui în 
general mai scăzută în ceea ce 
priveşte curentul de amorsare de 
poartă, dar şi faptul că această sen¬ 
sibilitate este uneori destul de pro¬ 
nunţat diferită de la un „cadran” de 
funcţionare la altul. De pildă, printre 
triacele uzuale de 10 A găseşti cu 
greu exemplare care să aibă curen¬ 
tul de amorsare de poartă sub 20-30 
mA (şi asta în cadranul I, unde sen¬ 
sibilitatea este maximă!), pe când 


cuitului de comandă a porţii, unde 
se pot folosi astfel componente de 
disipaţie termică (putere) mai mică, 
implicit mai puţin voluminoase şi mai 
ieftine. Faţă de acest avantaj, nece¬ 
sitatea suplimentară a unei punţi 
redresoare devine acceptabilă, mai 
ales că la ora actuală se poate 
procura o punte performantă (de 
pildă, de 8A/1000 V) la preţul 
echivalent al... câtorva felii de 
salam, respectiv al unei felii de 
carne. 

Tocmai de aceea, în continuarea 
serialului nostru, după reamintirea 
ciruitului de principiu al variatorului 
de tensiune cu punte redresoare şi 
tiristor, alimentat la tensiunea alter¬ 
nativă de reţea, vă prezentăm două 
scheme practice de astfel de varia- 
toare. 

Pentru început, în figurile 1 şi 2 
este dată schema bloc a variatorului 
respectiv, unde CCP reprezintă cir¬ 
cuitul de comandă a porţii. Cele 
două scheme diferă doar prin „po¬ 
ziţia" ocupată în montaj de con¬ 
sumatorul Rs, adică „rezistenţa de 
sarcină" a variatorului: în figura 1, Rs 


comandă a porţii (CCP) se ali¬ 
mentează din tensiunea redresată, 
el putând fi, în funcţie de exigenţele 
consumatorului Rs şi de plaja de 
reglaj dorită, unul simplu, cu 
defazare, ca în figura 3, sau un cir¬ 
cuit de comandă în fază, ceva mai 
complicat, ca în figura 4. 

Schema din figura 3 este bine¬ 
cunoscută (şi parcă aud vorbele 
„prietenilor” care şi aşa ne acuză de 
repetare, uitând, de fapt, că „grosul” 
cititorilor se schimbă o dată cu ge¬ 
neraţiile), având largă răspândire în 
aplicaţiile de consumatori „univer¬ 
sali", nepretenţioşi, cum ar fi cor¬ 
purile de iluminat, reşourile, radia¬ 
toarele sau alte dispozitive de 
încălzire - ca de pildă ciocanele 
electrice de lipit, fierbătoarele elec¬ 
trice etc. - mai ales că aici se pune, 
de obicei, problema reducerii cu cel 
mult 50-60% a puterii de funcţionare 
faţă de puterea maximă nominală, 
deci nu este vorba de o „acoperire” 
totală a plajei tensiunii de alimenta¬ 
re, în speţă a tensiunii de reţea. 

Aşa cum precizam în introdu¬ 
cere, pentru astfel de consumatori 

CONSTRUCTORUL ÎNCEPĂTOR 

CI 

„universali” conectarea se poate 
face la fel de bine în circuitul de 
curent alternativ (Rs, bornele a-b), 
ca şi în cel de tensiune continuă pul- 
satorie (R’s, bornele a’-b’, bineînţe¬ 
les, priza (Rs sau R’s) nefolosită 
fiind scurtcircuitată în prealabil. 

Elementele principale ale circui¬ 
tului (puntea redresoare, tiristorul, 
siguranţa fuzibilă) se aleg în funcţie 
de puterea maximă dorită, care 
poate fi în cazul de faţă de până la 
circa 600 W, cu o siguranţă Sig. de 
3-4 A (dar care poate fi extinsă uşor 
până la 1 kW). Puntea redresoare 
indicată, PRKBU8M, este de 
8A/1000 V, deci cu radiator adecvat 
se poate conta pe un curent maxim 
redresat de 3-5 A fără încălzire pe¬ 
riculoasă. Tiristorul Th, de tip 
KY202H, este de 10 A/400 V, deci, 
la rândul lui, pe radiator adecvat, ne 
poate oferi fără probleme 3-5 A. De 
fapt, problema - căci există! - este 
doar în ceea ce priveşte gabaritul 
radiatoarelor termice, la curenţi mai 
mari de 2-3 A. 

Circuitul de comandă a porţii, cu 
defazare prin condensatorul CI, nu 
necesită reglaje deosebite, decât 
tatonarea experimentală a valorii lui 
R1, în funcţie de sensibilitatea de 
poartă a exemplarului de tiristor 
folosit, în plaja orientativă 0,5-5 k£2 
şi, eventual, a valorii potenţiometru- 
lui PI (100-150 k£2 ) şi a rezistenţei 
de limitare R2. Condensatorul CI va 
fi cu izolaţie pentru minimum 50 V. 

Cu valorile indicate în schemă, 
pentru o sarcină de probă de 200 W, 
s-a obţinut o plajă de variaţie a ten¬ 
siunii la bornele lui Rs de la circa 70- 
75 V până la 220 V. 

Cea de a doua schemă propusă 
- figura 4 - nu am mai întâlnit-o ca 
atare, dar ea nu reprezintă decât o 
variantă „logică” a schemei prece¬ 
dente, respectiv prin înlocuirea cir¬ 
cuitului de comandă a porţii printr-un 
oscilator cu TUJ, adică prin trecerea 
de la comanda prin defazare la 
comanda „în fază”. Această modifi¬ 
care, niţel mai complicată dar - 
după cum sperăm să vă convingeţi 
personal prin experimentare - 
extrem de profitabilă, are un singur 
„cui": alegerea/procurarea unui 
rezistor R1, cu valoarea rezistenţei 
orientativ în plaja 6,8-20 kQ , cu o 
putere de disipaţie suficient de mare 
pentru a funcţiona „cald”, dar nu 
excesiv de „fierbinte”. La nevoie se 
poate apela şi la un mic radiator ter¬ 
mic, sau chiar se poate face apel la 
o combinaţie serie de două-trei 
rezistoare, cu rezistenţa serie 


echivalentă şi cu puteri de disipaţie 
corespunzător reduse. 

Limita plajei de variaţie se sta¬ 
bileşte prin tatonarea experimentală 
a valorii lui R2. 

Cu valorile pieselor indicate, 
pentru o sarcină Rs de maximum 
600 W (şi cu o siguranţă Sig. de 3-4 
A), s-a obţinut experimental o plajă 
de variaţie practic „totală”. 

Şi în acest caz, aşa cum se 
indică pe schemă, consumatorul Rs 
se poate conecta, în funcţie de 
„natura” (exigenţa) lui, fie în circuitul 
de tensiune alternativă (bornele a-b, 
cu bornele a’-b’ scurtcircuitate), fie 
în circuitul de tensiune continuă (a’- 
b\ cu bornele a-b scurtcircuitate). 

în afară de plaja extinsă de 
reglare a tensiunii - practic „totală"- 
această variantă de variator cu 
comanda „în fază” mai prezintă şi 
avantajul preţios de a putea coman¬ 
da, între bornele a-b, cu bornele a’- 
b’ scurtcircuitate, inclusiv varierea 
tensiunii în primarul unui transfor¬ 
mator de reţea cu puterea maximă 
de cca 600 W. în nici un caz primarul 



transformatorului nu se va conecta 
la bornele a’-b’, unde tensiunea con¬ 
tinuă pulsatorie (mai precis, compo¬ 
nenta continuă a acesteia) 
i-ar „arde” în scurt timp înfăşurarea 
primară. Aşa cum mi s-a întâmplat şi 
mie la experimentare - recunosc - 
din confundarea neatentă a prizelor 
Rs .şi R’s. 

în figura 5 este reamintită dis¬ 
punerea terminalelor la tiristoarele 
din familia KY202. 

CONSTRUCTORUL ÎNCEPĂTOR 


TCSTCR multifuncţional 

l 


Am realizat acest tester portabil 
pentru componente electronice 
(tranzistoare, diode, dispozitive opto¬ 
electronice, condensatoare, rezis- 
toare) şi circuite electrice (continui¬ 
tate, contacte de întrerupătoare, 
relee, termostate ş.a.) în urmă cu 
peste douăzeci de ani şi mărturisesc 
sincer că de atunci l-am folosit mai 
frecvent, mai comod şi adeseori mai 
concludent decât pe oricare alt 


când un „specialist" depanator radio- 
TV m-a făcut impostor când am 
pretins că pot testa cu el concludent 
condensatoare de 5-10 nF. Tocmai 
de aceea, cu scuzele de rigoare faţă 
de cititorii noştri din 1980 care s-ar 
putea să ne mai urmărească încă, 
m-am gândit că ar fi util pentru mulţi 
constructori începători să prezint din 
nou construcţia acestui tester. 

Ideea de bază de ia care am ple- 


becul de lanternă L, deci indicaţia 
testerului este optică. Pentru ca în 
repaus, cu toate bornele de testare 
libere, becul L să fie complet stins, 
este nevoie de rezistenţa de blocare 
R3, a cărei valoare maximă admisi¬ 
bilă se va tatona experimental. 
Deoarece amplificarea totală în 
curent este enormă, este posibil ca 
becul L să se aprindă prin simpla 
atingere cu mâna a bornei N (mai 
ales când ne aflăm în apropierea 
unui circuit de reţea), fapt care ne-ar 
deranja mult în exploatarea testeru¬ 
lui. De aceea se va alege atent va¬ 
loarea lui R3, pentru că introducerea 
unui condensator de „antiparazitare” 
ar afecta negativ performanţele 
testerului. 



aparat din dotare. Explicaţia o consti¬ 
tuie cele două mari avantaje ale sale 
- în afară de faptul că este portabil - 
şi anume cvasiuniversalitatea lui şi, 



exploatare. Numeroşi constructori 
amatori, văzându-mă cum verific cu 
el rapid diverse componente în târg, 
m-au rugat să le dau schema, ba unii 
chiar au vrut să mi-l cumpere. Am 
avut şi ecouri amuzante, de pildă 


cat a fost tocmai multifuncţionali- 
tatea, motiv pentru care am prevăzut 
patru grupuri distincte de borne de 
testare, cu sensibilităţi diferite şi 
implicit cu destinaţii diferite. Astfel, 
am avut în vedere ca testerul să per¬ 
mită verificarea rapidă a tranzis- 
toarelor (pnp şi npn, de mică, medie 
şi mare putere), a diodelor 
redresoare, a rezistenţelor (de până 
la cel puţin 10 MQ), a conden¬ 
satoarelor (de la câţiva nanofarazi 
până la mii sau zeci de mii de micro- 
farazi), a contactelor (rezistenţe de 
0-30 Q) şi continuităţii de circuit, a 
fotodiodelor, fototranzistoarelor etc. 

în acest scop am realizat un 
banal amplificator de curent continuu 
cu trei etaje în cascadă (figura 1), 
echipate cu tranzistoarele TI, T2, T3, 
selectate pentru factori beta mari şi 
curenţi reziduali cât mai mici. 
Sarcina amplificatorului o constituie 


La intrarea fiecărui etaj de ampli¬ 
ficare - deci pe fiecare din cele trei 
trepte de sensibilitate - am plasat 
câte un grup de borne de testare: 



M-N, M'-N' şi, respectiv, E-B-C. în 
plus, direct de la sursa de alimenta¬ 
re (fără amplificare) am conectat 

CONSTRUCTORUL ÎNCEPĂTOR 


bornele E'-C' care permit închiderea 
circuitului serie baterie + bec şi bor¬ 
nele suplimentare B'-B", care, prin 
rezistenţele de limitare, R7, respec¬ 
tiv R8, permit polarizarea corespun¬ 
zătoare pentru bazele tranzistoarelor 
de putere npn, respectiv pnp. 

Alimentarea testerului am făcut-o 
iniţial de la o baterie de lanternă de 
4,5 V, consumul de curent nede¬ 
păşind 200-250 mA, în funcţie de 
tipul de bec L. Ulterior am înlocuit 
bateria cu un grup serie de trei acu- 
mulatoare-pastilă de câte 1,5 V, 
căruia i-am scos pe panoul frontal o 
mufă pentru reîncărcarea mai 
comodă. 



tatea izolaţiei, la un eventual scurt¬ 
circuit intern sau întrerupere, lipsă 
de capacitate etc. 


sute de microfarazi. Evident, aici se 
pot testa şi joncţiuni semiconductoare, 
componente optoelectronice etc. 

Deoarece bornele M' şi C vin 
ambele de la minusul alimentării, pe 
panoul frontal al testerului le-am 
comasat într-una singură. Aceasta ar 
fi fost valabilă şi pentru M, dar am 
preferat, pentru comoditatea lucrului 
pe treapta de maximă sensibilitate, 
să montez perechea distinctă de 
borne M-N, a căror atingere simul¬ 
tană cu mâna, intrată în reflex, îmi 
confirmă prin aprinderea becului că 
starea bateriei este bună. 

între bornele M-N se pot verifica 



Pentru a urmări mai uşor modul 
de lucru cu testerul, în figurile 2-6 au 
fost ilustrate câteva dintre multiplele 
posibilităţi de verificare, fără a mai 
figura întrerupătorul I, presupus 
închis. Astfel, în figura 2 este 
reprezentată schema internă echiva¬ 
lentă între bornele E'-C' (se sub¬ 
înţelege că toate celelalte borne vor 
fi libere). între bornele E'-C' se pot 
verifica rezistenţe R în plaja orienta¬ 
tivă cuprinsă între zero ohmi (scurt¬ 
circuit/contact perfect) şi circa 
25-30 Q. Tot aici se mai pot verifica 
diodele de medie şi mare putere (în 
general, joncţiuni semiconductoare 
care suportă lejer 200-250 mA), pre¬ 
cum şi condensatoarele electrolitice 
de valori _mari (orientativ peste 
1000 |iF). în cazul testării conden¬ 
satoarelor, indicaţia luminoasă ne dă 
informaţie indirectă privitoare la va¬ 
loarea capacităţii (prin timpul scurs 
până la stingerea completă a becu¬ 
lui, la conectarea condensatorului cu 
respectarea polarităţii), dar şi la cali- 


în figurile 3 şi 4 sunt ilustrate mo¬ 
durile de conectare la verificarea 
tranzistoarelor de putere de tip pnp 
(fig. 3), respectiv npn (fig. 4). Indicaţia 
este calitativă, de genul bun sau 
defect, având la dispoziţie un curent 
de bază fix, via R8, respectiv R7. 

Următorul grup de borne - E, B, 
C - serveşte la verificarea, sortarea 
şi împerecherea tranzistoarelor de 
mică şi medie putere, pnp sau npn, 
având posibilitatea de reglaj al pola¬ 
rizării în bază (divizorul rezistiv R4, 
R R5) 1 aşa cum se arată în figurile 
5 şi 6. Intre bornele E-C mai pot fi ve¬ 
rificate rezistenţe în plaja orientativă 
0-3 kQ, diode şi joncţiuni semicon¬ 
ductoare de mică şi medie putere, 
condensatoare cu valori de ordinul 
zecilor sau sutelor de microfarazi. 

Mai în faţă, între bornele M' şi N' 
se pot verifica rezistenţe până la 
ordinul sutelor de kiloohmi şi conden¬ 
satoare cu capacităţi de ordinul 
sutelor de nanofarazi până la zeci- 


rezistenţe cu valori de până la orien¬ 
tativ 10 MQ, condensatoare cu 
capacităţi de la câţiva nanofarazi 
până la sute de nanofarazi, joncţiuni 
semiconductoare (inclusiv verificarea 
curenţilor inverşi), fotodiode etc. 

Nu insist asupra altor detalii sau 
„secrete” de utilizare, căci construc¬ 
torii amatori care se vor decide să 
realizeze acest tester le vor 
descoperi singuri în scurt timp. 

Nu voi mai sublinia decât faptul 
că bornele destinate conectării 
tranzistoarelor (E-B-C şi, respectiv, 
E'-B'-B"-C') au fost astfel dispuse 
spaţial - cu repetarea stânga-dreap- 
ta a bornei B - încât să poată fi intro¬ 
duse comod terminalele tranzis¬ 
toarelor, fără prea mare forţare sau 
deformare a lor. Toate bornele 
folosite de mine au fost borne/bucşe 
de antenă de la radioceptoarele de 
pe vremea aceea, cu excepţia 
perechii M-N, care sunt borne de 
tablou electric. 

Miniconvertor 


Se întâmplă adeseori ca, „pe 
teren" fiind (de pildă, pe la maga¬ 
zinele cu componente electronice 
sau prin talcioc), să avem nevoie de 
o sursă portabilă de tensiune conti¬ 
nuă mai „mărişoară” (15 V-30 V) 
pentru alimentarea unor instru¬ 
mente de măsură sau a unor testere 
cu un consum de curent redus 
(până la 5 mA - 10 mA). Exemplul 
tipic îl constituie AVO-metrele cla¬ 
sice, care pe domeniul maxim de 
măsurare a rezistenţelor (x 1000 kH) 
necesită de regulă o sursă auxiliară 
cu tensiunea de cca 30 V. Un alt 
exemplu îl poate constitui un tester 
de construcţie proprie, conceput 
pentru verificarea rapidă pe teren a 
diodelor Zenner uzuale (cu tensi¬ 
unea nominală de până la cca 24 V). 

Desigur, această tensiune conti¬ 
nuă poate fi obţinută prin înserierea 
unui număr corespunzător de baterii 
sau de acumulatoare Cd-Ni 
miniatură. Soluţia nu este însă 
rezonabilă, din considerente de cost 
şi de gabarit, mai ales că vom folosi 
respectiva sursă doar ocazional, 
probabil. 

Mult mai atractivă mi s-a părut 
ideea de a realiza un miniconvertor 
c.c.-c.c. care se alimentează cu ten¬ 


siune uzuală, de pildă 4,5 V, şi care 
să furnizeze la ieşire tensiunea 
dorită (15 V-30 V). Un astfel de con¬ 
vertor se compune dintr-un multivi- 
brator de audiofrecvenţă, un etaj de 
amplificare în curent, un transforma¬ 
tor ridicător de tensiune şi un grup 
de redresare-filtrare, completat cu 
un element de limitare în tensiune. 

în exemplul propus în figură, mul- 
tivibratorul a fost realizat cu tranzis- 
toarele T1-T2 şi piesele aferente 
(CI, C2, R1, R2, R3, R4), etajul de 
amplificare în curent este reprezen¬ 
tat de tranzistorul T3, în configuraţie 
de repetor pe emitor, iar transforma¬ 
torul ridicător de tensiune Tr. este un 
transformatoraş „de ieşire” de la 
radioreceptoarele mai vechi cu 
tranzistoare, folosit invers, adică 
aplicând semnalul multivibratorului 
în secundarul lui (fosta înfăşurare 
de difuzor, cu spire mai puţine şi 
conductor de bobinaj mai gros), 
înfăşurarea primară, de unde vom 
prelua tensiunea „ridicată”, este de 
regulă cu priză mediană, priză de 
care nu avem aici nevoie. 

O singură problemă practică se 
ridică, şi anume necesitatea de a 
suprima la ieşire (înainte de 
redresare-filtrare sau după) vârfurile 


de tensiune ce pot apărea (şi de 
regulă apar) din cauza faptului că 
tensiunea alternativă aplicată trans¬ 
formatorului nu este sinusoidală, ci 
rectangulară. Aceste vârfuri de ten¬ 
siune pot fi periculoase pentru 
aparatul alimentat, aşa că se pro¬ 
cedează la eliminarea lor prin limi¬ 
tarea amplitudinii. 

Limitarea se poate face înainte 
de redresare-filtrare (grupul PR-C4), 
caz în care la ieşirea transforma¬ 
torului se conectează două diode 
Zenner de acelaşi tip (de exemplu, 
2x PL 24Z) legate în serie dar în 
sensuri opuse, pentru limitare sime¬ 
trică pe ambele semialternanţe, evi¬ 
dent. în figură a fost indicată limi¬ 
tarea după redresare, caz în care 
este nevoie de o singură diodă 
Zenner (DZ) de valoare dorită. 

în fine, montajul a fost completat 
cu un întrerupător de alimentare, I, 
şi cu un condensator C3 în paralel 
cu sursa de alimentare (bateria de 
4,5 V), care, desigur, nu serveşte la 
filtrarea tensiunii de alimentare, ci la 
reducerea impedanţei sursei la 
frecvenţa de lucru a generatorului. 

Cu piesele din figură am obţinut, 
pentru Tr. = transformator de ieşire 
de la radioreceptoarele „Milcov”, o 
tensiune de ieşire de 
cca 16 V. Dacă se 
doreşte o tensiune de 
ieşire mai mare (24 V- 
30 V), fie se alege alt 
model de transformator, 
fie se modifică raportul 
de transformare, redu¬ 
când treptat numărul de 
spire din fostul secun¬ 
dar. Cel mai bine, 
desigur, este să se 
rebobineze un astfel de 
transformator pentru 
raportul de transfor¬ 
mare dorit. 

Schema electrică (figura 1) are unele similitudini cu 
schema publicată anterior, dar şi diferenţe clare de 
abordare a unor probleme: 

- folosirea unor etaje suplimentare cu semiconduc¬ 
toare pentru obţinerea unei înalte rejecţii de mod comun 
a sursei de alimentare; 

- utilizarea de triode funcţionând în paralel, pentru 
reducerea impedanţei de ieşire a etajului, cu rezultate în 
creşterea raportului semnal - zgomot. 

Preamplificatorul se compune din: 


- un etaj de intrare pentru doză magnetică, echipat 
cu o dublă triodă ECC88 (de altfel, tot preamplificatorul 
este echipat cu duble triode ECC88 sau 6DJ8), în con¬ 
figuraţia deja cunoscută, care asigură o amplificare 
mare în tensiune; 

- o reţea de corecţie corespunzătoare normei RIAA, 
formată din rezistenţe şi capacităţi alese corespunzător; 

- un al doilea etaj de amplificare, în care cele două 
jumătăţi ale dublei triode sunt conectate în paralel; 

(Continuare în pag. 10) 

(Urmare din pag. 9) 

- cel de al treilea etaj, identic cu al doilea, care asi¬ 
gură amplificarea semnalului de la ieşirea preamplifica- 
torului RIAA sau a oricărei surse de semnal ce se leagă 
la intrare printr-un sistem de conectare-comutare 
adecvat. 

Sistemul prin care sunt alimentate cele trei etaje de 
la aceeaşi sursă de energie este diferit de schemele cla¬ 
sice. De obicei, toate etajele care formează un sistem 
audio sunt alimentate de la o sursă comună de energie. 
Practic, nici o sursă nu are rezistenţa de ieşire nulă, caz 
ideal. Reţeaua de curent alternativ este poate cea mai 
apropiată sursă de curent ce se apropie de cazul ideal, 
în practică, un etaj audio conectat la o sursă care nu are 
rezistenţa de ieşire nulă va absorbi de la aceasta un 
curent variabil, ce depinde de valoarea semnalului 
audio. Acesta va produce o modificare a tensiunii pe 
rezistenţa de ieşire a sursei. Deşi atenuată de rejecţia 
fiecărui etaj în parte, această tensiune devine un sem¬ 
nal pentru toate celelalte etaje. Dacă valoarea raportului 
de rejecţie a sursei este scăzută, iar valoarea ampli¬ 
ficării semnalului între etaje este mare, ca în cazul pre- 
amplificatorului RIAA, atunci câştigul buclei etajului, via 
sursa de alimentare, poate depăşi unitatea. Rezultatul 
este apariţia oscilaţiilor. 

Sursele de alimentare obişnuite utilizează un con¬ 
densator de şuntare pentru a defini impedanţa sursei la 
frecvenţe joase, în timp ce 

Z = y 2 x3,14xf xC 


De aceea, instabilitatea va fi prezentă în special la 
frecvenţe joase, în timp ce rezistenţele serie ale con¬ 
densatoarelor electrolitice de filtraj pot provoca instabili¬ 
tate la frecvenţe înalte dacă nu sunt şuntate. 

Schemele moderne utilizează stabilizatoare de tensi¬ 
une care au impedanţa de ieşire foarte apropiată de 
zero. Deoarece amplificatorul de eroare trebuie să aibă 
un răspuns căzător cu frecvenţa pentru a-şi menţine 
stabilitatea proprie, impedanţa sursei este inductivă şi 
creşte cu frecvenţa, putând apărea instabilitate la 
frecvenţe înalte. 

în concluzie, orice sursă va avea rezistenţa de ieşire 
diferită de zero. Stabilitatea montajului se obţine atunci 
când fiecare etaj are un raport de rejecţie a sursei sufi¬ 
cient de mare. Pentru aceasta s-au utilizat trei etaje 
identice care cuprind fiecare câte un AO de tip LF351 
sau 072 şi un tranzistor (din seria BF) ce formează un 
stabilizator adecvat. Alimentatorul (figura 2) este pre¬ 
văzut cu alimentarea în c.c. a filamentelor. Se va avea în 
vedere răcirea corespunzătoare a lui TI şi a CI-LM317T. 
Dacă este posibil, se va prevedea şi o poziţie de STAND 
BY la alimentarea filamentelor tuburilor, când tensiunea 
filamentelor este în jur de 4 volţi. Aceasta asigură un 
număr minim de molecule ionizate în interiorul tuburilor. 
Aceste molecule se ionizează la aplicarea tensiunii 
anodice şi sunt accelerate către catod, unde provoacă 
uzura prematură a acestuia, din care cauză se impune 
minimizarea numărului lor. 

Preamplificatorul, executat corect şi cuplat cu un 
pick-up de bună calitate, dotat cu doză MC, va da 
deplină satisfacţie, situându-se la un nivel de preţ de 
pesle 2000 USD. 

AMPLIFICATOR CU TUBURI 

ÎN CLASĂ A 

Ing. Aurelian Mateescu 


Caracteristici tehnice: 

- etaj final în clasă A, fără curenţi de grilă; 

- banda de frecvenţă 30-20.000 Hz, cu o nelineari- 
tate mai mică de +/-1 dB; 

- puterea nominală este de 6 W pentru THD max. = 
0,5%; 

- tensiunea la intrare pentru puterea nominală este 
de 1 volt. 

Desigur că o primă întrebare este legată de puterea 
debitată, care pare foarte mică. într-adevăr, pentru in¬ 
cinte cu sensibilitatea mică puterea nu este suficientă 
pentru a obţine un nivel sonor acceptabil pentru audiţii 
de muzică rock în forţă. Etajul final prezentat are însă 
avantajul net al unui coeficient redus de distorsiuni neli¬ 
neare şi armonice, ca o compensare pentru puterea de 
ieşire redusă şi se recomandă audiţiilor de calitate. 

Primul etaj este echipat cu o dublă triodă ECC 81. 
Pentru a se elimina reactanţa capacitivă care atenuează 
frecvenţele joase, cuplajul între anodul primei triode şi al 
celei de a ll-a se face galvanic, ceea ce a impus negati- 
varea grilei prin mărirea valorii lui R6. Circuitele C3, R8 
şi C4, R9 realizează compensarea frecvenţelor înalte. 
Reacţia negativă asigurată între ieşirea transformatoru¬ 
lui şi catodui primei triode este de circa 24 dB şi asigură 
linearitatea caracteristicii de răspuns a amplificatorului. 


Trei circuite RC conectate la transformatorul de ieşire, 
R20, C9; R22, CI2 şi R21, CIO au acelaşi efect de li- 
nearizare a răspunsului. 

Se poate folosi transformatorul de ieşire de la 
radioreceptorul Modern, la care înfăşurarea de ieşire, 
dublă, legată în paralel pentru impedanţa de 4 ohmi, se 
va separa şi lega în serie pentru sarcina de 8 ohmi, iar 
priza mediană se va folosi în circuitul de reacţie. 

Cablajul se poate executa în două variante: 

- clasic, în aer, în jurul soclurilor, în cazul în care se 
dispune de socluri clasice; 

- pe circuit imprimat, în cazul în care dispuneţi de 
socluri pentru implantare în cablaj, socluri ce pot fi recu¬ 
perate din televizoarele mai vechi. 

Alimentarea montajului necesită o sursă de energie 
capabilă să furnizeze: 

- o tensiune anodică de 300 V/100 mA pe canal; 

- o tensiune pentru filamentele tuburilor de 6,3 V/2A 
pe canal. 

Alimentarea în c.c. a filamentelor ar fi de dorit, ceea 
ce ar presupune modificarea corespunzătoare a trans¬ 
formatorului de reţea şi a părţii electronice. Dacă se 
adoptă varianta unui preamplificator cu tuburi, montat 
pe acelaşi şasiu, se va ţine cont, la dimensionarea 
transformatorului de reţea, de consumul total al monta¬ 
jului. 

Q rice aparat electroacustic este dotat cu posibili¬ 
tatea accentuării sau atenuării nivelului 
frecvenţelor joase sau înalte care fac parte din compo¬ 
nenţa unui program muzical, conform preferinţelor 
ascultătorului. Aceste reglaje se realizează cu ajutorul 
unui bloc electronic interconectat de cele mai multe ori 
între blocul preamplificator şi blocul amplificator de pu¬ 
tere. Analizând diversitatea schemelor electrice de 
corectoare de ton, s-a ajuns la concluzia că cel mai sim¬ 
plu şi totodată eficient montaj de acest tip este cel pre¬ 
văzut cu posibilitatea de corecţie separată a frecvenţelor 
joase, medii şi înalte - corectorul de ton pe trei benzi. 

Ideea care stă la baza realizării corectorului de ton 

CORECTOR 

DC TON 

cu TRRNZISTORRE 

Prof. ing. Emil Marian 


prezezentat constă în amplifi¬ 
carea sau atenuarea selectivă a 
trei porţiuni separate, compo¬ 
nente ale benzii de audio- 
frecvenţă, astfel încât să fie 
posibilă obţinerea unei caracte¬ 
ristici de transfer amplitudine - 
frecvenţă reglabilă. 

în acest fel se poate modifica 
forma finală a compoziţiei spec¬ 
trale amplitudine - frecvenţă 
proprii oricărui program muzical 
conform preferinţelor ascultă¬ 
torului. 

Schema bloc a corectorului de ton este prezentată în 
figura 1. Se observă că semnalul de intrare se aplică 
iniţial unui bloc adaptor de impedanţă 1, care are rolul 
Vnicşorării impedanţei de intrare a sursei de semnal 
„văzută” de corectorul de ton propriu-zis, în vederea 
unor prelucrări ulterioare convenabile. De la ieşirea 
adaptorului de impedanţă 1, semnalul util se aplică 
simultan blocului sumator şi blocului defazor selectiv. 
Defazorul selectiv are rolul de a defaza cu 180° trei 
porţiuni distincte din spectrul de frecvenţă iniţial al sem¬ 
nalului audio aplicat (frecvenţele joase, frecvenţele 
medii şi frecvenţele înalte). Ponderea în ceea ce priveşte 
amplitudinea fiecărei porţiuni este stabilită de către 
blocul control selectiv frecvenţă, care preia semnalul de 
la ieşirea blocului sumator, prin intermediul unei bucle 
de reacţie negativă selectivă, stabilind amplificarea sau 
atenuarea finală a semnalului audio în fiecare dintre 


cele trei subbenzi controlate. De la ieşirea blocului 
sumator, semnalul audio modificat se aplică blocului 
adaptor de impedanţă 2, care are rolul atât de etaj tam¬ 
pon între corectorul de ton propriu-zis şi ieşirea monta¬ 
jului, cât şi de micşorare a impedanţei de ieşire, în ve¬ 
derea adaptării comode cu orice bloc electronic care 
succede lanţul electroacustic din care face parte corec¬ 
torul de ton (reducător de zgomot, amplificator de putere 
etc.). 

Corectorul de ton propus spre a fi realizat deţine 
următoarele performanţe, care situează montajul în ca¬ 
tegoria HI-FI: 

- impedanţa de intrare Zi = 50kT2; 

- impedanţa de ieşire Ze = 5kft; 

- reglaj de ton în subbenzi: 

25 Hz, Amax = 20dB; 

Amin = - 24dB; 

1 kHz, Amax = 22dB; 

Amin = - 26dB; 

15 kHz, Amax = 20 dB; 

Amin = - 24 dB; 

- raport semnal-zgomot S/N > 75dB; 

- tensiunea de intrare Ui = 200 mV RMS ; 

- distorsiuni armonice totale THD < 0,1%; 

- distorsiuni de intermodulaţie TID < 0,06%; 

- tensiunea de alimentare UA = 24V. 


Schema electrică a corectorului de ton este prezen¬ 
tată în figura 2. Semnalul de intrare se aplică, prin inter¬ 
mediul condensatorului C2, etajului de intrare, în baza 
tranzistorului TI. El este amplasat în cadrul montajului 
într-o configuraţie de tip repetor pe emitor, care permite 
micşorarea simplă şi comodă a impedanţei de intrare 
proprii sursei de semnal, în scopul prelucrărilor ulte¬ 
rioare ale acestuia. Polarizarea tranzistorului TI este 
asigurată de un divizor rezistiv de tensiune, format din 
rezistoarele R2 şi R3, care preia tensiunea continuă de 
la grupul R1, CI. Acesta reprezintă un filtru trece-jos 
amplasat în scopul filtrării suplimentare a tensiunii con¬ 
tinue destinate polarizării tranzistorului TI. Din emitorul 
tranzistorului TI, semnalul de intrare cu impedanţa 
micşorată se aplică prin intermediul condensatorului C4 
blocului sumator, care conţine tranzistoarele T2, T4 şi T5 
şi concomitent blocului defazor selectiv, care conţine 

tranzistorul T3. El este precedat de trei filtre pasive RC, 
trece-jos, trece-bandă şi trece-sus. Semnalul preluat de 
către blocul defazor selectiv din emitorul tranzistorului 
T2, prin intermediul condensatorului C5, este în fază cu 
semnalul de intrare iniţial şi defazat cu 180° faţă de sem¬ 
nalul preluat de blocul sumator din colectorul aceluiaşi 
tranzistor T2. Polarizarea iniţială a blocului sumator este 
asigurată de divizorul de tensiune R7, R8, care preia o 
tensiune continuă filtrată de grupul R5, R6, R7. 
Polarizarea finală a blocului sumator este completată de 
etajul defazor selectiv, realizat cu ajutorul divizorului 
R16, R10, R20. 

El preia o tensiune continuă filtrată de grupul R14, 
CI2, R16. în acest fel polarizarea finală a blocului suma¬ 
tor este realizată urmărind excursia maximă a tensiunii 
alternative amplificate (la bornele rezistenţei R23). Ea 
este realizată în zona caracteristicii tranzistorului T5 
perfect liniară, practic fără distorsiuni. Tranzistorul T3 
este amplasat în cadrul blocului defazor selectiv, într-un 
etaj de repetor pe emitor, în scopul micşorării impe- 
danţei de ieşire a celor trei filtre care acţionează simul¬ 
tan în interiorul benzii de audiofrecvenţă. Filtrul trece-jos 
este realizat de grupul R11, C7, C9, filtrul trece-bandă 
de grupul R12, R1, C18, CIO, Cil, iar filtrul trece-sus 
de către grupul CI 3, R20 (rezistenţa R20 făcând simul¬ 
tan parte din reţeaua de polarizare în curent continuu a 
tranzistorului T3). însumarea celor trei semnale filtrate 
de filtrele menţionate anterior se realizează cu ajutorul 
rezistenţelor R17, R18 şi R19 (rezistenţa R19 făcând 
parte din divizorul rezistiv care polarizează tranzistorul 
T3). Blocul sumator adiţionează o parte a semnalului 
iniţial (preluat din colectorul tranzistorului T2) cu o ampli¬ 
ficare reglementată de raportul rezistenţelor R23/R9 şi o 
altă parte formată din suma semnalelor generate de 


cele trei filtre, cu amplificarea generală de însumare 
reglementată de raportul rezistenţelor R23/R24. 
Amplificarea este ponderată separat în fiecare sub- 
bandă de frecvenţă în care acţionează cele trei filtre. 
Ponderea cu care contribuie fiecare filtru este regle¬ 
mentată de către blocul control selectiv frecvenţă, care 
conţine trei potenţiometre de reglaj, PI, P2 şi P3, 
amplasate într-o buclă de reacţie negativă între ieşirea 
blocului sumator şi intrările celor trei filtre de frecvenţă, 
în funcţie de poziţia fiecărui cursor al celor trei 
potenţiometre, amplificarea în subbanda de frecvenţă 
poate fi pozitivă sau negativă (semnalul de ieşire obţinut 
în fază sau în antifază cu curentul preluat din colectorul 
tranzistorului T2). Rezultatul final al însumării este 
amplificarea sau atenuarea dorită a semnalului audio 
util în fiecare porţiune în subbanda de frecvenţă, fapt 
urmărit iniţial. 

Grupul C15, R26, R27, C17 a fost prevăzut la ieşirea 
blocului sumator pentru asigurarea unei comportări 
optime a montajului în timpul regimurilor tranzitorii de 
funcţionare (salturi sau modificări bruşte de amplitudine 
în banda de frecvenţă a semnalului audio util). Ramura 
etajului sumator care conţine tranzistoarele T4 şi T5 tre¬ 
buie să fie capabilă de amplificări mari (cca 40dB),, 
deoarece fiecare dintre cele trei filtre introduce atenuări 
mari ale semnalului în subbanda de lucru. Concomitent 
este necesar ca în urma prelucrării semnalului, distorsi¬ 
unile să fie minime, pentru a nu modifica semnalul audio 
iniţial. Datorită acestui fapt a fost prevăzut, pentru 
obţinerea unei amplificări mari cu distorsiuni minime, 
tranzistorul T4. El formează împreună cu tranzistorul T5 
un etaj de amplificare de tip super-G. Amplificarea ge¬ 
nerală a grupului T4, T5 h21ET4 h21ET5) este 
reglementată în final de două bucle de reacţie negativă 

locală, formate de rezistenţele R22 şi R24. în acest fel 
amplificarea finală a dubletului T4, T5 este practic liniară 
în întreaga bandă de audiofrecvenţă. (AT4T5 = R23/R24 
= 42dB). 

Amplificarea finală la ieşirea sumatorului (deci prac¬ 
tic a corectorului de ton) este astfel calculată încât în 
momentul în care cursoarele potenţiometrelor din 
blocul control selectiv frecvenţă PI, P2 şi P3 se află la 
poziţia de mijloc, să prezinte valoarea unitară (deci 
semnalul audio rămâne nemodificat). De la ieşirea 
blocului sumator (colectorul tranzistorului T2), semnalul 
audio corectat se aplică prin intermediul grupului CI 5, 
R26, R27, CI 7 blocului adaptor de impedanţă 2, care 
conţine tranzistorul T6. El este amplasat într-o configu¬ 
raţie similară cu cea a blocului adaptor de impedanţă 1. 
Scopul acestei configuraţii este realizarea unui etaj 
tampon ieşire corector de ton propriu-zis - ieşire mon¬ 
taj, concomitent cu micşorarea impedanţei de ieşire a 
montajului. 


Realizare practică şi reglaje 

Cablajul imprimat al corectorului de ton este prezen¬ 
tat în figura 3, iar amplasarea componentelor electrice în 
figura 4. 

Se acţionează cursorul potenţiometrului semireglabil 
R6 până când în emitorul tranzistorului T2 se obţine ten¬ 
siunea de 5,4V. în caz că reglajul nu este posibil, se 
modifică valoarea rezistenţei R5 în limitele de ± 20%, 
după care se reiau operaţiunile de reglaj până la 
obţinerea tensiunii susmenţionate. Se acţionează 
potenţiometrul semireglabil R15 până când în emitorul 
tranzistorului T3 se măsoară o tensiune de 5,1 V, iar în 
emitorul tranzistorului T5 tensiunea de 17V. Dacă nu 
este posibilă obţinerea tensiunii de 5,1 V în emitorul 
tranzistorului T3, se modifică valoarea rezistenţei R14 în 
sensul micşorării ei. în final, se măsoară din nou tensi¬ 
unea obţinută în emitorul tranzistorului T5, care trebuie 
să prezinte obligatoriu valoarea de 17V. Pentru 

obţinerea strictă a acestei valori se poate ajusta fin 
potenţiometrul semireglabil R15. După ce se efectuează 
aceste reglaje şi pe canalul informaţional R, cursoarele 
potenţiometrelor semireglabile R6, R6’ şi R15, R15’ se 
rigidizează cu câte o picătură de vopsea. Legăturile gal¬ 
vanice care privesc intrarea, ieşirea montajului şi cone¬ 
xiunile cu grupul potenţiometrelor de reglaj PI, P2, P3, 
PI', P2’, P3’ se efectuează obligatoriu folosind conduc¬ 
tor ecranat. Se întrerupe alimentarea montajului, se înlă¬ 
tură ştrapul de la intrare, după care se recomandă 


ecranarea folosind o cutie din tablă de fier. Cu ajutorul 
unui osciloscop şi al unui generator de audiofrecvenţă 
se pot vizualiza caracteristicile de transfer ale montaju¬ 
lui, similare cu cele prezentate în figura 5. Din punct de 
vedere funcţional, montajul se intercalează în lanţul 
electroacustic, unde va funcţiona între etajul preamplifi- 
cator şi amplificatorul de putere. 

Realizat şi montat corect, montajul va fi de un real 
folos amatorilor de audiţii HI-FI, confirmând pe deplin 
performanţele estimate iniţial. 


TDA1512A «i amplificator audiofrecvenţâ HI-FI, 10-20 W 

CGflllZOR PRRRMîTRIC 

Prof. ing. EMIL MARIAN 


£ galizorul parametric prezentat 

^ face parte din categoria mon¬ 
tajelor HI-FI necesare într-un lanţ 
audio cu performanţe moderne. 
Montajul foloseşte performanţele 
superioare ale circuitelor integrate 
pentru realizarea corecţiilor sem¬ 
nalului de intrare. Egalizorul 
îndeplineşte funcţiile unui circuit 
Baxendall cu posibilităţi extinse de 
lucru, realizând o diversitate de ca¬ 
racteristici funcţionale, capabile de a 
satisface cerinţele cele mai exi¬ 
gente. 

Pentru realizarea cât mai simplă 
şi totodată pentru obţinerea unor 
rezultate optime s-au îmbinat propri¬ 
etăţile filtrelor active cu perfor¬ 
manţele ridicate ale amplifica¬ 
toarelor operaţionale. 

Să analizăm schema electrică 
prezentată în figura 1. Semnalul de 
intrare se aplică prin intermediul 
condensatorului C-| pe intrarea 
neinversoare a amplificatorului 
operaţional A-|. Controlul frec¬ 
venţelor joase se realizează cu aju¬ 
torul potenţiometrului Pi. Când 
cursorul potenţiometrului P-| este 
deplasat spre ieşirea amplificatoru¬ 
lui operaţional A-j, o mare parte din 
componentele de joasă frecvenţă 
ale semnalului de intrare vor trece 
prin filtrul trece-jos C 0 R 3 P 3 şi vor 
apărea în punctul Vq. Deoarece 
amplificatorul operaţional A 2 
inversează semnalul, rezultă ca 
obţinem la ieşirea lui o atenuare a 
componentelor de joasă,frecvenţă. 
Dacă se inversează deplasarea 
cursorului potenţiometrului P-j, se 
obţine o scădere a componentelor 
de joasă frecvenţă pe intrarea nein¬ 
versoare a amplificatorului ope¬ 
raţional A 2 , deci amplificarea finală 
a frecvenţelor joase creşte. 

Registrul de ieşire al frecvenţelor 
joase se reglează cu ajutorul 
potenţiometrului P 3 , modificând 
atenuarea filtrului C 2 RgPg. Similar, 
se obţin aceleaşi rezultate pentru 
frecvenţele înalte cu ajutorul filtrului 
trece-sus C 3 R 4 P 4 şi al amplifica¬ 
torului operaţional tampon A 4 . 
Registrul de ieşire al frecvenţelor 
înalte se obţine printr-o manevrare 
corespunzătoare a cursorului 
potenţiometrului P 4 . 

în ambele cazuri, potenţiometrul 
P 5 controlează suma reacţiilor ne¬ 
gative aplicate amplificatorului ope¬ 
raţional Ap. în acest fel se reglează 
nivelul profunzimii corecţiilor. 

Performanţele egalizorului reies 
din analiza caracteristicilor 
funcţionale obţinute cu ajutorul unui 
generator de audiofrecvenţă şi al 
unui osciloscop. 

în figura 2 se prezintă caracteris¬ 
ticile de ieşire ale egalizorului pentru 


un registru constant şi o profunzime 
a corecţiilor construită. în figura 3 se 
prezintă caracteristicile de ieşire ale 
egalizorului pentru un registru con¬ 
stant şi o profunzime variabilă a 
corecţiilor. 

în figura 4 se prezintă caracteris¬ 
ticile de ieşire ale egalizorului pentru 
profunzime constantă, registru vari¬ 
abil şi răspuns liniar la frecvenţe 
înajte. 

în cele trei diagrame sunt date şi 
valorile, maxime sau minime, ale 
potenţiometrelor P 1 -P 5 , din punct 
de vedere al acţionăm, corelat cu 
indicaţiile menţionate în figura 1 . 

Pentru realizarea practică a mon¬ 
tajului se vor folosi componente de 
bună calitate, sortate în clasa de 
precizie 2%. Ca amplificatoare ope¬ 


raţionale se folosesc circuite de tip A 
741. 

Se recomandă ca tensiune de 
alimentare 15 V, de la o sursă dublă 
bine stabilizată şi filtrată. Cablajul 
imprimat se va realiza cu atenţie, 
folosind conexiuni cu lungimi mi¬ 
nime şi apoi se va ecrana corespun¬ 
zător. 

Montajul se poate realiza şi în 
varianta stereo, utilizând poten¬ 
ţiometre duble. Montajul func¬ 
ţionează de la prima încercare, 
oferind satisfacţie deplină construc¬ 
torului amator. 

Bibliografie 

National Semiconductor - Audio 
Handbook, 1976 

Electronics, Mai 1981 



1 


16 


TEHNIUM iunie 2002 














































HI-FI 



Este cunoscut faptul că cele mai bune rezultate obţinute 
la redarea discurilor sunt în exclusivitate ale picupurilor 
echipate cu doze electromagnetice. Totuşi, o serie de firme 
mai produc picupuri echipate cu doze ceramice, care, 
folosind un echipament electronic adecvat, permit obţinerea 
unor rezultate bune în privinţa calităţii programului sonor 
redat. 

Doza ceramică, alături de calităţile sale, prezintă şi două 
inconveniente principale de care trebuie să se ţină cont la 
proiectarea şi realizarea preamplificatorului, şi anume: 

- deţine din construcţie o capacitate intrinsecă de 
180-2000 pF, care are ca efect imediat înrăutăţirea redării 
frecvenţelor joase; 

- poate interacţiona cu braţul mecanic al picupului în 
ceea ce priveşte problema rezonanţei mecanice. 

Rezultă o serie de cerinţe pe care preamplificatorul tre¬ 
buie să le îndeplinească: 

- realizarea schemei electrice în aşa fel încât răspunsul 
în privinţa frecvenţelor joase să nu depindă de impedanţa de 
ieşire a dozei (în special de capacitatea ei intrinsecă); 

- posibilitatea de corecţie în privinţa egalizării mecanice 
şi eliminarea rezonanţelor parazite; 

- prezenţa corecţiei de frecvenţă de tip RIAA; 

- zgomot redus şi distorsiuni minime; 

- adaptarea impedanţelor doză-preamplificator-corector 
de ton. 

O primă soluţie ar fi realizarea unui preamplificator cu o 
impedanţă de intrare foarte mare. Caracteristica amplitudine- 
frecvenţă a unui astfel de preamplificator este prezentată în 
figura 1. în cazul unor impedanţe de intrare diferite, se 
observă că preamplificatorul cu impedanţă de intrare foarte 
mare (Zj = 18 M£î) are un răspuns amplitudine-frecvenţă 
aproape perfect faţă de preamplificatorul cu impedanţă de 
intrare mai mică (Zj = 2 M£2). Se observă că o impedanţă de 
intrare mică implică atenuări importante la frecvenţele înalte 
şi mai ales la cele joase. 

Soluţia utilizării preamplifcatorului cu impedanţă de 
intrare mare prezintă însă inconvenientul unui raport sem¬ 
nal/zgomot redus şi, în acelaşi timp, determină condiţii favo¬ 
rabile apariţiei distorsiunilor datorită rezonanţei mecanice 
(RUMBLE). 

A doua soluţie constă în realizarea unor compensări şi 
reacţii astfel alese încât caracteristica de ieşire amplitudine- 
frecvenţă să corespundă normativelor RIAA şi, în acelaşi 
timp, impedanţa de intrare mai redusă să anuleze posibili¬ 
tatea rezonanţei mecanice nedorite. 

Schema electrică a preamplificatorului este prezentată în 
figura 2. Se observă la intrarea preamplificatorului grupul 
C1,C2,R1, care, în funcţie de tipul dozei folosite, realizează 
o adaptare corespunzătoare. Valorile componentelor în 
funcţie de tipul dozei sunt prezentate în tabelul alăturat. 
Semnalul audio se aplică apoi în baza tranzistorului T-| de tip 
NPN, cu zgomot propriu cât mai redus. Analizând schema 
electrică se observă prezenţa unor bucle de reacţie RC, în 
colectorul şi emitorul tranzistorului T•). Acestea au rolul de a 
reduce RUMBLE-ul şi de a imprima preamplificatorului o ca¬ 
racteristică de transfer intrare/ieşire în conformitate cu nor¬ 
mativele RIAA. 

Montajul se realizează pe o plăcuţă de sticlostratitex 
placat cu folie de cupru, în varianta mono sau stereo 
(după tipul dozei). 

Se vor respecta toate cerinţele legate de tipul mon¬ 
tajului, şi anume trasee scurte, traseul de masă gros 
(minimum 3 mm), evitarea buclei de masă etc. Se vor 
folosi componente de bună calitate (rezistoare tip RPM, 
condensatoare multistrat etc.). 

După realizare se alimentează montajul cu tensiunea 
prescrisă şi prin câteva încercări se stabileşte valoarea 
optimă a rezistenţei R-|. Obligatoriu se folosesc pentru 
cuplajele electrice doză-preamplificator-corector de ton 
cabluri ecranate. Montajul se ecranează într-o cutie din 
tablă de aluminiu sau fier, de grosime minimă 1,5 mm. 
Realizat şi montat corect, preamplificatorul va confirma 
pe deplin faptul că şi cu o doză ceramică se pot realiza 
audiţii de calitate. 


1 



>o >eo >ooo 'Oooo / tu,J 

Caracteristica amplitudine-frecvenţă a dozei 
ceramice 


1°Z| = 2MO 
2°Zj = 18 Mi2 


Tipul dozei 

CI 

C2 

R1 

Obs. 

Decca Deram 
Goldring CS-91C 

3,3nF 

0,1 pF 

18-27kQ 

56k£2 

ieşire 

joasă 

Goldring CS-90 
Sonotone Stahc 

3,3nF 

0,1 uF 

56k£2 

ieşire 

medie 

Connoiseur 

SCU 1 

3,3nF 

O.lpF 

0 

răspuns 

mediu 

BSR SC SM 

A cos GP 94/1 

Garrard KS40A 

10 nF 

6 ,8nF 

22:56k£2 

răspuns 

înalt 


ÎS! 

constante de timp RC relativ mari şi intervale de timp t re¬ 
lativ mici. La momentul de timp t 0 când tensiunea U c 

atinge o anumită valoare minimă V||_ (fig. 2-2), avem: 

V| L = E(1-to/RC) (2) 

de unde 

t 0 = RC(1 - V| L /E) (3) 

Valoarea maximă a lui t 0 este T/2 = 1/2 f, după cum 
rezultă din figura 2-2. 

Forma de tensiune din figura 2-4 se obţine prin inver¬ 
sarea tensiunii 2-3, iar impulsurile din figura 2-4 se obţin 
însumând „modulo 2” impulsurile 2-1 şi 2-4. Valoarea 
medie a impulsurilor 2-5, care se pot măsura cu un volt- 
metru electronic digital, este: 

(Continuare în pag. 20) 


în numărul 7/2001 al revistei 
noastre s-a prezentat un adaptor 
L-metru, la un voltmetru electronic 
digital. în articolul de faţă ne refe¬ 
rim la un adaptor similar (ca 
dimensiuni şi complexitate) pentru 
măsurarea directă a capacităţii 
unor condensatoare. 

Principiul de măsurare 

Este ilustrat în schema din figu¬ 
ra 1. Cât timp comutatorul K este 
pe poziţia 1, condensatorul C (care 
va fi chiar cel a cărui capacitate C x 

dorim s-o măsurăm) se încarcă 
rapid prin dioda D şi, până în 
momentul comutării, tensiunea U c 

are aceeaşi formă cu tensiunea 
aplicată (fig. 2.1 şi 2.2). Când 
comutatorul K trece pe poziţia 0, 
condensatorul C se descarcă 
exponenţial prin rezistorul de rezis¬ 
tenţă R, tensiunea variind după 
legea: 

U c = E exp (-t/RC) = 

E (1 - t/RC) (1) 

Aproximaţia cu legea liniară se 
poate face când este îndeplinită 
inegalitatea t/RC < 1, adică pentru 

(Urmare din pag. 19) 

U 0 = Et 0 /T = RC (E - V| L ) / T = fRC (E - V |L ) (4) 
Dacă se notează: 

K = 1 /fR (E - V||_) constanta C-metrului (5) 

se obţine simplu valoarea capacităţii C a condensatoru¬ 
lui ce se măsoară: 

C = C x = K U 0 ( 6 ) 

Aceasta deoarece condensatorul C din figura 1 va fi 
chiar C x care se măsoară. 


măsură. Cu un alt inversor s-a realizat seria de impulsuri 
din figura 2-3, care sunt inversate în continuare pentru 
obţinerea formei de tensiune din figura 2-4. însumarea 
modulo 2 dintre impulsurile 2-1 şi 2-4 se realizează cu 
un singur operator din CI2 = MMC4030 (porţi SAU- 
EXCLUSIV). Circuitul integrator R 5 -C 4 (cu R 5 C 4 >T) 

mediază tensiunea obţinută la ieşire, şi aceasta (U 0 ) 

este măsurată de VE. Aşa cum s-a arătat, această ten¬ 
siune poartă informaţia asupra valorii capacităţii C x de 

măsurat. 



Constanta K a C-metrului, care se măsoară în FA/, 
va trebui să aibă ca valoare un submultiplu al numărului 
10 , pentru facilitatea măsurătorii. 

Schema de principiu 

Schema din figura 3 foloseşte numai două circuite 
integrate de consum redus, CMOS. Din cele 6 inver- 
soare ale lui Cil = MMC4069 sunt folosite 4. Cu două 
inversoare s-a realizat un multivibrator, care generează 
impulsurile meandre din figura 2-1. Perioada T de 
repetare este dată de: 

T = 2,2 RC = 1/f (7) 

de unde R = 1/2,2 Cf 

Multivibratorul poate lucra pe două frecvenţe 
comutabile, corespunzătoare celor două scări de 


Schema de principiu din figura 3 mai conţine un sta¬ 
bilizator de tensiune continuă de IOV, pentru alimenta¬ 
rea circuitelor integrate. O mică tensiune continuă, pon¬ 
derată cu R10, se culege pentru compensarea de nul la 
VE (fără C x conectat, VE trebuie să indice 0). 

Scările de măsură 

Vom proiecta C-metrul pentru a avea două scări de 
măsurare pentru capacităţi, aceasta pentru a nu compli¬ 
ca constructiv adaptorul. 

Valoarea maximă a capacităţii de măsurat este, con¬ 
form ( 6 ): 

Cmax = K U 0 max 

Din figura 2-5 rezultă, însă, că U omax = E/2 
(pentru t 0 = T/2) şi pentru E = 10 V se obţine: 

Cmax = ^ 2 = 5 K 

Din relaţia (3), pentru Vqq = E = 10 V şi V|j_ = 2 V 
(tensiunea de intrare minimă pentru MMC4069) se 
deduce: 

t 0 = RC (1-2/10) = 0,8 RC^ 

Din această relaţie rezultă: f < 1/1,6 RC X (8) 

în această ultimă formulă R reprezintă rezistenţa cir¬ 
cuitului de descărcare a condensatorului a cărui capa¬ 
citate C x se măsoară. Alegând R = R 4 = 10 kiî şi 
C X max = 500 P F ( scara 1 )> rezultă că frecvenţa nece¬ 
sară f a multivibratorului trebuie să fie: 
f= 1/1,6x10x10 3 x5x10’ 10 = 125 kHz 
Pentru scara 2 de măsură, alegând C xmax = 50 nF, 
rezultă f = 1250 Hz; conform (5), constantele K ale 
capacimetrului sunt: 

pe scara 1: Ki = 1/125x10 3 x10 4 x8 = IO' 10 = 100 pF/V 
(deci tensiunea U 0 citită la VE se înmulţeşte simplu cu 
100 şi aflăm câţi pF are C x ); 


pentru scara 2 avem, evident: l <2 = 100 «i = 10 nF/V 
(tensiunea U 0 , în volţi, se înmulţeşte cu 10 şi aflăm C x 
în nF). 

în tabelul alăturat s-au calculat grupurile R-C ale 
multivibratorului, care trebuie comutate pentru lucrul pe 
cele două frecvenţe. Calculul a avut în vedere 
formula (7). 



1 

2 

f 

125 kHz 

1250 Hz 

c 

470 pF 

47 nF 

R 

7,73 kft 

7,73 kQ 


Din tabel rezultă că R 2 = R 3 = 7,73 k£ 2 , deci s-ar 
părea că este suficient un singur rezistor şi să se 
comute numai C 2 şi C 3 . S-a preferat, totuşi, folosirea a 
două potenţiometre trimer, fiecare fiind reglat în confor¬ 
mitate cu erorile capacităţilor condensatoarelor C 2 şi 
C 3 , pentru a lucra exact pe frecvenţele calculate, lucru 
absolut necesar pentru precizia măsurătorilor. 

în figura 4 sunt prezentate cablajul circuitului impri¬ 
mat pe care se realizează montajul (a) şi, respectiv, 
schiţa de amplasare a pieselor (b). 

Alimentarea cu energie electrică 
a oricărui montaj electronic pre¬ 
supune prezenţa în cadrul acestuia 
a unei surse de tensiune care asi¬ 
gură în mod continuu necesarul 
energetic la parametrii normali. 
Acesta este caracterizat de două 
componente esenţiale, şi anume 
tensiunea la care este furnizată 
energia electrică şi curentul asigurat 
în mod continuu blocurilor electro¬ 
nice care reprezintă consumatorul. 
Este cunoscut faptul că livrarea 
energiei electrice nu se face oricum. 
Scăderea tensiunii de alimentare 
afectează de cele mai multe ori în 


mod negativ buna funcţionare a 
montajului, deoarece în primul rând 
pot apărea oscilaţii, regimuri tranzi¬ 
torii de funcţionare sau chiar ieşirea 
completă din parametrii funcţionali a 
unor blocuri electronice. Creşterea 
tensiunii de alimentare peste va¬ 
loarea ei normală implică aproape 
întotdeauna distrugerea unor com¬ 
ponente din blocurile electronice, 
fapt care determină în mod sigur 
scoaterea lor din funcţiune. Datorită 
acestor considerente, pentru o 
funcţionare sigură şi precisă, la 
parametrii nominali, a oricărui mon¬ 
taj electronic, este necesară 


prezenţa în componenţa sursei a 
unui stabilizator de tensiune. 
Caracteristica principală a oricărui 
stabilizator de tensiune este 
menţinerea valorii tensiunii de ieşire, 
indiferent de consumul de curent 
care apare la un moment dat în 
sarcină. Montajele cel mai des întâl¬ 
nite în aparatura electronică sunt 
stabilizatoarele de tensiune conti¬ 
nuă. Asimilarea în producţia de serie 
curentă a unor componente elec¬ 
tronice specializate, în special a 
amplificatoarelor operaţionale, a 
făcut posibilă realizarea simplă şi 
comodă a unor stabilizatoare de 

tensiune continuă care să prezinte 
parametri electrici deosebit de buni. 
Gama stabilizatoarelor de tensiune 
continuă, în componenţa cărora se 
află circuite integrate, a fost însă 
iniţial limitată de valoarea maximă a 
tensiunii de alimentare proprie cir¬ 
cuitului integrat (de ordinul zecilor 
de volţi). Acest lucru nu permitea 
stabilizarea directă a unei tensiuni 
continue care depăşeşte ca valoare 
limita ei superioară. Datorită acestui 
considerent s-a căutat un artificiu de 
montaj electronic, astfel încât să fie 
posibilă realizarea unor stabiliza¬ 
toare de tensiune continuă de va¬ 
loare mare folosind circuitele inte¬ 
grate actuale. Din această categorie 
face parte şi montajul a cărui 
schemă electrică este prezentată în 
figura 1. 

Sursa de tensiune continuă sta¬ 
bilizată prezintă următorii parametri: 

- tensiunea de alimentare 
Ua = 73V RMS ; 

- frecvenţa tensiunii alternative 
de alimentare f = 50Hz (60Hz); 

- variaţiile tensiunii de alimenta¬ 
re Ua = -15% + 10%; 

- tensiunea de ieşire Ue = 80V; 

- curentul nominal In = 700mA; 

- factorul de stabilitate i > 2000; 

- ondulaţiile tensiunii de ieşire 
(RIPPLE) < lOOmV. 

Analizând schema electrică, se 
observă că este vorba de un stabi¬ 
lizator de tensiune continuă cu ele¬ 
ment de reglaj serie. Elementul 
comparator şi amplificatorul de 
eroare sunt realizate cu ajutorul 
unui amplificator operaţional, iar 
elementul de referinţă cu ajutorul 
unei diode Zenner (Dl). La bornele 
de alimentare ale montajului este 
amplasat condensatorul CI. El are 
rolul de a scurtcircuita iniţial compo¬ 
nentele de radiofrecvenţă care se 
pot propaga pe linia de alimentare 
cu energie electrică a montajului 
(reţea, transformatorul coborâtor de 
tensiune). Siguranţa fuzibilă FI a 
fost prevăzută ca măsură de pro¬ 
tecţie generală, în cazul apariţiei 
unui supracurent sau a unui scurt¬ 
circuit accidental la bornele de 
ieşire ale sursei. Tensiunea de ali¬ 
mentare alternativă se aplică la bor¬ 
nele punţii redresoare PI. Ea 
efectuează redresarea de tip dublă 
alternanţă a tensiunii alternative, 
livrând o tensiune continuă pulsato- 
rie filtrată de condensatorul C2. 
Pentru o bună funcţionare a punţii 
redresoare, indiferent de regimul de 
lucru al sursei (de la gol la sarcină) 
a fost prevăzut rezistorul R1. 
Tensiunea continuă este aplicată în 
continuare elementului de reglaj 
serie, realizat cu ajutorul tranzis- 
toarelor TI şi T2. Ele sunt 

amplasate în cadrul montajului 
într-o conexiune de tip Darlington, 
asigurând în acest fel amplificarea 
de curent necesară obţinerii în final 
a curentului nominal în sarcină. 
Funcţionarea elementului de reglaj 
este determinată de către amplifica¬ 
torul de eroare realizat cu ajutorul 
circuitului integrat (3A741, care 
conţine un amplificator operaţional. 
La intrarea lui inversoare este 
amplasată o tensiune de referinţă, 
obţinută de la sursa de tensiune de 
referinţă în componenţa căreia se 
află dioda Zenner Dl şi rezistorul 
R2. O fracţiune din tensiunea de 
ieşire a sursei stabilizate, sesizată 
de către divizorul de tensiune format 
din grupul R5, R6, R7 este aplicată 
la intrarea neinversoare a amplifica¬ 
torului operaţional. Tendinţele de 
variaţie a tensiunii de ieşire proprii 
sursei stabilizate, atunci când 
curentul de sarcină se modifică, 
sunt sesizate de către amplificatorul 
operaţional, care comandă în mod 
corespunzător elementul de reglaj 
serie, menţinând în permanenţă 
constantă valoarea tensiunii de 
ieşire. Alimentarea circuitului inte¬ 
grat pA741 se realizează utilizând o 
sursă de tensiune stabilizată de tip 
flotant, realizată cu ajutorul grupului 
R3, D3, R4. Condensatorul C3 a 
fost prevăzut în cadrul montajului în 
scopul unei neteziri suplimentare a 
tensiunii de alimentare aplicată cir¬ 
cuitului integrat (3A741, îmbunătăţind 
comportarea acestuia în cazul 
regimurilor tranzitorii de funcţionare 
(porniri, opriri, creşteri bruşte de 
curent debitat de dubletul TI, T2 
etc.). Dioda Zenner Dl realizează o 
reacţie negativă puternică la 
intrarea inversoare a amplificatoru¬ 
lui operaţional, evitându-se în acest 
fel orice posibilitate de apariţie a 
unor oscilaţii în timpul funcţionării. 
Rezistorul R2 realizează o protecţie 
automată a elementului de reglaj 
serie format de tranzistoarele TI, 
T2, în momentul regimurilor tranzi¬ 
torii de funcţionare. Netezirea supli¬ 
mentară a tensiunii continue stabi¬ 
lizate livrate de sursă se realizează 
prin aplicarea la ieşirea acesteia a 
grupului de condensatoare C4, C5. 

Realizare practică şi reglaje 

Sursa de tensiune continuă sta¬ 
bilizată se realizează practic pe o 
plăcuţă de sticlostratitex placat cu 
folie de cupru. Un exemplu de 
realizare practică a cablajului impri¬ 
mat este prezentat în figura 2, iar 
amplasarea componentelor elec¬ 
trice este prezentată în figura 3. Se 
recomandă verificarea mecanică şi 
electrică a fiecărei componente 
înainte de plantarea pe plăcuţa de 


cablaj imprimat. Tranzistoarele TI şi 
T2 sunt dotate cu radiatoare, izolate 
corespunzător prin utilizarea unor 
foiţe de mică de grosime 0,2-0,4 mm. 
Se recomandă găurirea plăcuţelor 
de mică prin ştanţare, deoarece în 
cazul folosirii unui burghiu obişnuit 
există pericolul să crape şi în acest 
fel proprietăţile electrice izolante să 
devină nesigure. Radiatorul tranzis¬ 
torului TI se realizează din tablă de 
aluminiu groasă de 1-2 mm, având o 
suprafaţă minimă de 6 cm 2 , iar radi¬ 
atorul tranzistorului T2 se realizează 
din aceeaşi tablă de aluminiu, 
suprafaţa de răcire fiind de minimum 
50 cm 2 . Se acordă o atenţie 
deosebită la realizarea trecerilor 
izolante care privesc terminalele 
tranzistoarelor TI şi T2, deoarece în 
caz contrar funcţionarea montajului 
este compromisă. După realizarea 
practică a montajului, acesta se ali¬ 
mentează de la o sursă de tensiune 


alternativă de 75 V RMS . Cu ajutorul 
unui voltmetru de curent continuu se 
măsoară tensiunea de ieşire a sur¬ 
sei. Acţionând cursorul poten- 
ţiometrului semireglabil R6 (utilizând 
o şurubelniţă de tip electrotehnic, 
bine izolată) se reglează valoarea 
tensiunii de ieşire a sursei Ue = 80V. 
Se menţionează că este recoman¬ 
dabil a folosi pentru alimentarea sur¬ 
sei de tensiune un transformator de 
reţea (şi nu un autotransformator) în 
scopul respectării regulilor de pro¬ 
tecţie a muncii la utilizarea tensiu¬ 
nilor înalte. în acelaşi scop, sursa de 
tensiune se amplasează mecanic în 
montajul în care va funcţiona uti¬ 
lizând o rigidizare care presupune 
folosirea unor suporţi izolanţi, pre¬ 
venind astfel orice posibilitate de 
apariţie a unor nereguli în timpul 
lucrului. 

MICROHIDROCCNTRAlfl 

electrica 

Andrei Ciontu 


Sunt încă în România localităţi rurale neelectrificate. 
Sunt case nou construite în localităţi electrificate, care 
au o poziţie periferică, fiind situate departe de reţeaua 
electrică de 220 V/50 Hz, iar racordarea la aceasta 
costă... zeci de milioane. O microcentrală electrică pro¬ 
prie gospodăriei, care să furnizeze energie electrică 
aproape gratuit (în condiţiile când cea furnizată prin 
reţeaua de distribuţie costă din ce în ce mai mult) este, 
evident, binevenită. Manopera poate fi opera construc¬ 
torului amator, iar costul materialelor şi al componen¬ 
telor folosite, desigur, se va amortiza în timp. 

Soluţia folosirii, pentru alimentarea cu energie elec¬ 
trică a gospodăriei, a unui mic grup electrogen (cu P < 2 
kVA) care se găseşte pe piaţa românească, nu este o 
soluţie tehnico-economică viabilă din următoarele motive: 



- preţul de cost ridicat (peste 15 milioane lei); 

- consum mare de benzină ( 0 , 8 litri/oră); 

- necesită întreţinere calificată; 

- face zgomot; 

- produce noxe; 

- fiabilitatea limitată; 

- nu poate funcţiona neîntrerupt mult timp. 

Pentru microhidrocentrala pe care o propunem spre 
realizare ne bazăm pe presupunerea că unii cititori 
interesaţi de ea au la dispoziţie prin preajma 
gospodăriei vreo mică apă curgătoare, care să 
furnizeze forţa motrice. 

Schema bloc a microhidrocentralei este dată în figu¬ 
ra 1, în care: 

I = instalaţia de încărcare automată a acumulatoru¬ 
lui; 

II = acumulator (AC) electric cu plumb; 

III = convertor continuu-alternativ (DC-AC). 

Acesta din urmă se compune din: 

AL = alternator (Dacia 1300); 

RD = redresor (trifazat) încorporat alternatorului; 

RL = releu regulator; 

CT = convertor de tensiune DC-AC, de la 12 V la 220 
V/50 Hz. Dintre blocurile menţionate în figura 1, cei 
interesaţi trebuie să cumpere: AL + RD (eventual şi RL, 
dar care se poate şi realiza), precum şi AC. 

Componentele sistemului microhidrocentralei care 
trebuie realizate „HOME MADE” de către constructorul 
amator sunt rotorul hidraulic (RH) şi CT. 


Rotorul hidraulic 



Nu dăm un desen de ansamblu al 
acestui rotor, dar se prezintă o 
fotografie a unui rotor 
realizat practic. 

Prima 


vâri- 
antă de RH 
pe care o descriem 
este cea complet meta¬ 
lică. Un asemenea rotor cu 8 
palete se compune din două discuri 


(Continuare în pag. 26) 



TEHNIUM iunie 2002 


25 


































































CONSTRUCŢII ÎN GOSPODĂRIE 


(Urmare din pag. 25) 
metalice cu crestături periferice (fig. 2) având cotele 
menţionate. Discurile se confecţionează din tablă de fier 
cu grosimea 1,5-2,5 mm şi trebuie să fie perfect plane. 


3 

- 

l 200 __ 

t 



200 




200 

î!l| 

- 









Axul rotorului se va realiza dintr-o ţeavă de fier cu 
diametrul exterior 30 mm şi lungimea de 800mm. 
Grosimea peretelui ţevii trebuie să-i asigure acesteia 
rigiditatea corespunzătoare. Aşa cum se arată în figura 
4, axul se va asambla rigid cu cele două discuri tot prin 
sudura autogenă a axului în orificiile centrale ale aces¬ 
tora. Se va urmări, evident, corectitudinea geometriei şi 
simetria perfectă a ansamblului, axul trebuind să fie per- 




Se confecţionează apoi, din acelaşi fel de tablă, cele opt 
palete având dimensiunile şi forma din figura 3. 
„Cozorocul" la 90° lung de 30 mm a dovedit practic o 
mărire a eficienţei forţei motrice a jetului de apă. 

Având confecţionate discurile şi paletele, se poate 
trece fa o primă asamblare. Paletele se prind, prin 
sudură autogenă, de cele două discuri, aşa cum este 
arătat în figura 4. Distanţa între discurile RH va fi de 
100 mm. 


fect perpendicular pe planele dis¬ 
curilor şi perfect central. Fulia 
necesară pentru transmiterea 
mişcării de rotaţie a axului la fulia 
alternatorului, prin intermediul 
unei curele de transmisie, se con¬ 
fecţionează uşor dintr-o roată stri¬ 
cată de cărucior de copil (fig. 5). 
De fapt nu ne trebuie decât janta 
roţii (care are concavitatea pe¬ 
riferică necesară pentru cureaua 
de transmisie),deoarece butucul 
fuliei şi câteva spiţe se pot realiza 
uşor cu ajutorul, evident, tot al 
sudurii. Fulia o dată realizată se 
va suda rigid pe ax la mijlocul dis¬ 
tanţei între limita paletelor şi 
punctul de sprijin al axului pe 
lagărul cu rulmenţi. 

în continuare ne vom procura 
doi rulmenţi cu diametrul interior 
de 30 mm, pe care îi vom plasa şi 
fixa cu puncte de sudură (a, b) la 
50 mm de capetele axului (fig. 6). 
Distanţa dintre rulmenţi este, 
deci, de 700 mm. Cu aceasta 
rotorul este aproape gata. Mai 
rămâne să fie montat în insta¬ 
laţie. Pentru aceasta se procură 
doi stâlpi din stejar (sau salcâm) 
cu grosimea de 100 mm şi 
lungimea de 1 m. 

Stâlpii se introduc în pământ 
30-40 cm, la distanţa de 70 cm între centrele lor, iar la 
partea superioară se practică o concavitate cu raza de 
curbură necesitată de exteriorul rulmentului. Două plat- 
bande din fier de 2 mm grosime, asupra cărora nu 
insistăm, ne vor ajuta să realizăm o blocare simplă şi efi¬ 
cace a cămăşilor exterioare ale celor doi rulmenţi care 
vor fi, evident, bine unşi cu vaselină (fig.7). 
Recomandăm ca întreaga construcţie a RH să fie 
acoperită cu miniu şi vopsea (inclusiv cei doi stâlpi). De 

asemenea, pentru evitarea împrăştierii haotice a apei 
(care nu trebuie să ude rulmenţii şi nici alternatorul), 
este necesar ca partea centrală a rotorului să fie pusă 
într-o carcasă din tablă de fier galvanizată, care este 
liberă la partea inferioară, astfel ca apa să poată cădea 
într-un şanţ de scurgere şi de recuperare a ei (de exem¬ 
plu, pentru udat grădina). Carcasa va avea un orificiu 
rotund la partea superioară, astfel ca jetul de apă, diri¬ 
jat de un furtun prevăzut cu ştuţ tronconic, să lovească 
paletele rotorului imediat sub cozorocul acestora. 
Practica a arătat că în acest caz turaţia rotorului este 
maximă şi constantă. Bineînţeles, carcasa trebuie să 
mai aibă orificii speciale pentru ax şi pentru cureaua de 
transmisie. Turaţia la fulia alternatorului, aşa cum se 
arată în figura 8, este mai mare, evident, decât a axului 
rotorului. Această turaţie trebuie să asigure tensiunea 
nominală necesară (de maximum 14,2 V) pentru 
reîncărcarea acumulatorului (la fel cum se întâmplă 
lucrurile la un autoturism). 



O variantă de rotor (fig. 9), realizată practic (ca cea 
din fotografie) foloseşte palete din lemn din scândură de 
esenţă tare (fag, stejar) cu grosimea de 10 mm. 
Cozoroacele vor fi, totuşi, realizate din opt mici plat- 
bande din fier cu grosimea de 1+2 mm şi dimensiunea 
200 x 30 mm. Asamblarea paletelor de lemn de cele 
două discuri se face, în acest caz, cu ajutorul 
holzşuruburilor, după ce în fiecare disc se vor da 16 
găuri cu 0 3 mm, aşa cum se arată în figura 10. Şi 
această variantă de rotor trebuie, neapărat, protejată 
prin vopsire. 

Acumulatorul şi instalaţia de încărcare a lui 

Convertorul DC-AC constituie partea finală a micro- 
centralei electrice şi el este cel care alimentează direct 
consumatorii casnici (cu 220 V/50 Hz) care sunt conec¬ 
taţi la ieşirea sa. 

Cu un randament (iţ) care se doreşte cât mai bun 
(peste 80%), el transformă puterea electrică de c.c. 
absorbită din acumulator (Pi) în putere electrică de c.a. 

(P 2 ): 

(Continuare în pag. 29) 

(Urmare din pag. 27) 

p 2 = T|P i 

Dacă puterea P 2 este livrată sub tensiunea la borne 
U 2 = 220 V (eficace), puterea electrică ce se con¬ 
verteşte este absorbită de la acumulator (de preferat, cu 
plumb) sub tensiunea Ui = 12 V sau Ui = 24 V. Care din 
ele este de preferat, care acumulator este mai util? 
Curentul h absorbit de la acumulator este: 

II = P2/tjU1 

Se observă că, la P 2 = ct, curentul l-j va fi cu atât mai 
mic (lucru ce este de dorit) cu cât tensiunea Ui este mai 
mare, adică este de preferat Ui =24 V. Aceasta înseam¬ 
nă, fie că se va folosi un acumulator cu plumb de 
camion, fie că se vor folosi două acumulatoare de auto¬ 
turism, conectate în serie. 

Ca un exemplu, pentru Ui = 24 V, r\ = 0,85 şi P 2 = 
200 VA, rezultă l-| =9,8 A; pentru Ui =12 V ar fi rezultat 
o valoare dublă (19,6 A), cu două consecinţe negative: 

- micşorarea drastică a timpului de lucru al acumula¬ 
torului între două reîncărcări succesive; 

- complicaţii la comutarea unei astfel de intensităţi 
de curent în cadrul convertorului DC-AC. 

în tabelul 1 se dau valorile calculate pentru cinci 
ipoteze de consum. 

Tabelul 1 


Ui=24V; r| = 0,85 



C\J< 

CL > 

{ 2 

A 

Pi 

W 

H 

A 

1 

100 

0,45 

117,6 

4,9 

2 

200 

0,9 

235,3 

9,8 

3 

300 

1,36 

353 

14,7 

4 

400 

1,8 

470,5 

19,6 

5 

500 

2,27 

588,2 

24,5 


Bateria de acumulatori poate lucra pe sarcină (con¬ 
vertor) până când tensiunea pe un element scade la va¬ 
loarea minimă admisibilă de1,8-1,7 V (fig.11). Sub 
această valoare, acumulatorul se strică. Tensiunea 
totală la bornele acumulatorului nu poate fi, deci, mai 
mică de 21,6-20,4 V. Acest moment t(J trebuie determi¬ 
nat cu precizie şi acumulatorul sa fie deconectat 
automat de convertor. în figura 12 se dă o variantă de 
schemă de principiu a unui montaj de releu decuplator, 
cu o funcţionare simplă. Când tensiunea bateriei de acu¬ 
mulatori este mai mare de 21,4 V, dioda Zenner Dz este 
străpunsă, tranzistorul Ti conduce, iar tranzistorul T 2 
este blocat. Prin contactul Ki, normal închis (contact ce 
suportă curentul l-|), convertorul este alimentat şi 
furnizează, în consecinţă, puterea P 2 consumatorilor 
casnici. Dioda LED verde (căreia R 2 trebuie să-i asigure 
un curent de 10 mA) este aprinsă, semnalizând 
funcţionarea convertorului. Când tensiunea bateriei 
scade cu puţin sub 21,4 V, tranzistorul Ti se blochează, 
dioda LED verde se stinge, tranzistorul T 2 intră în con- 
ducţie, releul RL cuplează desfăcând confactul «i (spre 
convertor); LED-ul roşu se aprinde prin stabilirea con¬ 
tactului Ka. Având în vedere că semnalizarea optică a 
decuplării convertorului nu este suficientă, prin contactul 
K 3 al releului RL se alimentează şi o alarmă electronică 
de semnalizare sonoră, care trebuie să fie simplă. în 
paginile revistei TEHNIUM au fost publicate, în decursul 
anilor de apariţie, numeroase scheme de alarme, din 
care cititorii pot alege una. 



Pentru reîncărcarea acumulatorului se recomandă 
un alternator auto cu redresor încorporat, mai bun decât 
un dinam. în tabelul 2 sunt prezentate cele două tipuri 
de alternatoare care se fabrică în România 
(Electroprecizia Săcele). 

Tabelul 2 


Tipul alternatorului 

Tensiunea nominală a ba¬ 

1150 

1151 

teriei (V) 

Tensiunea nominală de în¬ 

24 

24 

cărcare (V) 

Puterea maximă la tensiu¬ 

28 

28 

nea nominală (W) 

Intensitatea nominală la ten¬ 

590 

590 

siunea nominală (A) 

Turaţia de amorsare la ten¬ 

14 

14 

siunea nominală (t.min) 

Turaţia maximă de lucru 

1 000 

1.000 

(t/min) 

10 000 

10 000 

Supraviteza (t/min) 

Rezistenţa circuitului 

12 000 

12 000 

inductor (TT) 

Tipul regulatorului de ten¬ 

14,3 

14,3 

siune utilizat 

1 350 

1 350 

Colector protejat 

Nu 

Nu 

Tipul fuliei livrate 

Simplă 

Nu 

Schema electrică 

1 

1 

Diagrama curent-turaţie 

B 

B 

Condensator încorporat 

Nu 

Nu 


în figura 13 se prezintă aspectul fizic al alterna- 
toarelor, iar în figura 14, schema de principiu a legă¬ 
turilor, din care se observă că este vorba de un genera¬ 
tor electric trifazic, urmat de un redresor trifazic dublă 
alternanţă realizat cu diode semiconductoare. 
Alternatorul se cuplează la rotorul hidraulic deja descris 

► prin intermediul unei curele de transmisie (exact ca la 
autoturism). Tensiunea furnizată de alternatorul- 
redresor nu depinde, practic, de turaţia acestuia (tabelul 
2 ) într-o gamă largă de valori (1000 la 10 000 ture/min). 
Neavând, prin construcţie, un magnet permanent, alter- 
natorul are o înfăşurare specială de excitaţie de curent 
continuu (lex), curent pe care-l ia, evident, din acumula¬ 
tor. Valoarea acestui curent de excitaţie (în jur de 2 A) 
trebuie reglată automat pentru ca alternatorul să dea la 
ieşire aceeaşi tensiune, indiferent de turaţia sa. 

Pentru aceasta este indispensabil şi regulatorul de 
curent, înseriat între acumulator şi înfăşurarea de exci¬ 
taţie (borna DF). Revista TEHNIUM a publicat 
nenumărate scheme electronice de astfel de regula¬ 


toare. Cititorii îşi pot alege una din ele spre realizare, 
dacă se doreşte renunţarea la clasicul releu electro¬ 
magnetic al... Daciei. 

In încheiere, facem o observaţie asupra modului şi a 
soluţiilor de asamblare, în cadrul microcentralei, a com¬ 
ponentelor realizate până în prezent. în mod obligatoriu 
alternatorul va fi în apropierea rotorului hidraulic 
deoarece cureaua de transmisie nu poate fi prea lungă. 
Trebuie însă realizată o bună ecranare şi izolare, astfel 
ca alternatorul să nu fie udat cu stropi de apă de către 
rotorul hidraulic. Bateria de acumulatori va fi plasată şi 
ea în apropierea alternatorului, pentru evitarea căderilor 
de tensiune pe conductoarele de legătură. 

Mici automatizări 
în gospodăriile individuale 

Student Ion Pişcaţi, maestru al sportului 


Din ce în ce mai mulţi oameni îşi 
construiesc case sau vile proprii, atat 
în oraşe, cât şi în aşezările rurale. 

Standardele actuale ale civilizaţiei 
impun ca pe lângă canalizare şi reţea 
de apă curentă (individuală sau colec¬ 
tivă), încălzirea locuinţei să se facă 
cenjralizat şi automatizat. 

In cazurile cele mai simple se uti¬ 
lizează calorifere electrice, cu ulei sau 
aer, prevăzute de regulă cu termostat 
bimetalic. Aceste termostate, puţin fia- 


fi de maximum 100°C), hale de 
creştere a păsărilor la baterie, opări- 
toare de carcase din abatoarele de 
păsări etc. 

Realizată şi reglată corect, 
aparatura prezentată funcţionează de 
la prima încercare la parametrii proiec¬ 
taţi. 

Reglajele sunt simple şi nu nece¬ 
sită aparatură specială : este suficient 
un termometru (0-100°C) şi un volt- 
metru de curent continuu. 


Când variaţiile de temperatură sunt 
lente, este indicat să se utilizeze ter- 
mistoare cu carcasă mare ; unele sunt 
prevăzute cu şurub şi carcasă meta¬ 
lică hexagonala pentru a fi solidarizate 
cu utilajul a cărui temperatură trebuie 
măsurată şi stabilizată. Un exemplu în 
această privinţă îl constituie pereţii 
metalici ai opăritoarelor de carcase din 
abatoarele de păsări. 

Rezistenţa R 2 este un 
potenţiometru semireglabil cu valoarea 
maximă de 2,5 kft şi serveşte la 
reglajul final al montajului. Diferenţa de 
tensiune dintre colectorul lui T-ţ (tensi¬ 
une variabilă datorită termistorului 
RThl şi în ultimă instanţă a tempera¬ 
turii mediului ambiant sau a elementu¬ 
lui măsurat) şi colectorul tranzistorului 
T 2 apare la bornele (B-C) ale 
potenţiometrului semireglabil R6, şi 
comandă baza amplificatorului final T 3 
prin intermediul rezistenţei R 8 . 



bile, reglează numai temperatura ele- 
menţilor caloriferului şi deci indirect pe 
cea din cameră. Acelaşi fenomen are 
loc şi în cazul utilizării altor încălzitoare 
sau.aeroterme electrice. 

In acest articol este prezentat un 
montaj electronic care îndeplineşte 
dezideratul de mai sus, asigurând în 
încăperea respectivă o temperatură 
constantă, care nu se abate cu mai 
mult de ± 0,5°C de la valoarea pre¬ 
scrisă. 

Realizarea plăcii de circuit impri¬ 
mat este lăsată la latitudinea construc¬ 
torilor, deoarece dispunerea pieselor 
nu este critică şi nu există pericolul 
apariţiei unor cuplaje electrice 
nedorite. Mărimea plăcii depinde în 
principal de dimensiunile pieselor 
componente pe care le are construc¬ 
torul. 

De notat că acest montaj, a cărui 
schemă de principiu este prezentată în 
figura 1 , îşi găseşte şi alte numeroase 
aplicaţii, dintre care pot fi exemplifi¬ 
cate : incubatoare industriale sau rea¬ 
lizate artizanal, aeroterme sau 
eleveuse (a căror temperatură utilă va 


DESCRIEREA APARATURII 
ELECTRONICE DE COMANDĂ 

Etajul principal este constituit din 
comparatorul diferenţial realizat cu 
tranzistoarele T-) şi T 2 , cuplate în emi- 
tor şi legate la masa prin rezistenţa 
R7.„ 

In baza tranzistorului T-| este 
conectat galvanic prin intermediul 
rezistenţei R3, divizorul potenţiometric 
RTh1-R2. Elementul sensibil la tem¬ 
peratura mediului ambiant îl constituie 
termistorul RThl, cu variaţie negativă 
a rezistenţei. Acest termistor trebuie să 
aibă o rezistenţă de cca 500S2 la tem¬ 
peratura de 25 A C. 

Pentru mărirea sensibilităţii se pot 
înseria două astfel de termistoare 
(detaliul din figura 2 ). 

Dacă este necesar ca variaţia tem¬ 
peraturii elementului măsurat să fie 
detectată rapid, se vor utiliza termis¬ 
toare cu dimensiuni fizice cât mai mici; 
de exemplu, termistoarele folosite în 
construcţia vechilor aparate de radio 
româneşti, marca Neptun. 


Colectorul tranzistorylui T 3 este 
înseriat cu releul REL 1 . In paralel cu 
înfăşurarea acestui releu este legat 
condensatorul electrolitic CI (470 
pF/40V), care are rolul de a împiedica 
distrugerea joncţiunilor tranzistorului 
T 3 ae extracurenţii de inducţie. 
Semireglabilul R 6 poate fi înlocuit cu 
două rezistenţe fixe R6(1) - R6(2), 
conform detaliului prezentat în figura 3. 

Al treilea etaj al montajului, consti¬ 
tuit în jurul tranzistorului T4, realizează 
o mică întârziere la conectarea şi 
deconectarea sarqinii, datorită grupu¬ 
lui R13, R15-C4. In colectorul tranzis¬ 
torului T4 este montat releul final 
REL2. Acesta se alege în funcţie de 
sarcina pe care trebuie să o comande. 
Până la 10 A (sarcină care în majori¬ 
tatea cazurilor nu este depăşită) se 
recomandă utilizarea unui releu tip 
RI-13 a cărui înfăşurare este dimen¬ 
sionată pentru tensiunea de 24 V cc . 

Releul REL1 poate să fie mai mic, 
deoarece curenţii pe care îi suportă 
contactele sale sunt de mică valoare. 
Atenţie, însă! Nu se va suprima rezis- 

tenţa R13 (330 £2) şi nici nu se va uti¬ 
liza pentru aceasta o valoare ohmică 
mai mică decât cea indicată ; în 
ambele cazuri se vor perla contactele 
normal deschise (AA) ale releului 
REL1. 

Etajul de alimentare are ca element 
principal transformatorul TR (fig. 1). 
Acest transformator, a cărui putere tre¬ 
buie să fie cuprinsă între 10 şi 40VA, 
are două înfăşurări secundare, una 
pentru 9V, şi cealaltă pentru 20V ca . 

Pentru prevenirea oricărui accident 
prin electrocutare, aceste înfăşurări 
vor fi separate de cea primară 
(220V ca ) printr-un perete transversal, 
conform normelor de protecţie în 
vigQare. 

întregul montaj se încasetează într- 
o cutie din. placaj sau plastic preferabil 
furniruită. In cutiuţa cu pereţii perforaţi, 
ataşată de cea a montajului, se 
amplasează termistorul RThl. Corpul 



acestuia va fi în aer (nu va atinge 
pereţii cutiei) pentru a fi numai sub 
influenţa temperaturii aerului din ca¬ 
mera unde trebuie ca temperatura să 
fie menţinută la o anumită valoare. 

FUNCŢIONAREA APARATURII 

Scăderea temperaturii mediului 
înconjurător sub valoarea prescrisă 
este sesizată de termistorul RThl (fig. 
1 ), care, prin variaţia rezistenţei sale, 
dezechilibrează etajul comparator T 1 , 
T 2 - Acesta, la rândul său, determină 
deschiderea tranzistorului T 3 şi în final 
închiderea contactelor normal 
deschise AA ale releului REL1. 
închiderea acestor contacte are ca 
rezultat polarizarea în sens direct a 
bazei tranzistorului T 4 şi totodată 
încărcarea condensatorului electrolitic 
C4. Ca urmare, tranzistorul Tj se 
deschide şi pune sub tensiune (24V CC ) 
înfăşurarea releului REL2. Acesta 
pune sub tensiune sarcina - reşou, 
calorifer electric, aerotermă etc. 


Când temperatura aerului din 
încăpere (sau a utilajului comandat) a 
ajuns la valoarea prescrisă, compara¬ 
torul Ti, T 2 se echilibrează şi releul 
REL1 decuplează. De menţionat că la 
pragul de deschidere (ca de altfel şi la 
cel de închidere), de regulă, contactele 
AA se închid şi se deschid de câteva 



ori. Dacă aceste contacte ar comanda 
direct sarcina, ele s-ar perla în scurt 
timp. Prin utilizarea etajului final 
echipat cu tranzistorul T 4 , acest regim 
tranzitoriu nu mai are nici un efect. 
Contactele releului REL2 se deschid 
numai după un timp de 1-10 secunde 
de la ultima deschidere (fermă) a con¬ 
tactelor AA. Acesta a fost motivul pen¬ 
tru care la releul de temperatură pro- 
priu-zis (Ti ; T 2 ; T 3 ) a fost adăugat 
releul de timp (T 4 ) cu întârziere la 
deconectare. 

REGLAREA APARATURII 

Dacă releul REL2 are şi un contact 
suplimentar (cazul releului RI13), este 
bine să se monteze indicatorul optic 
prezentat în figura 4. LED-ul roşu se 
va aprinde în timpul cuplării sarcinii la 
reţea, iar cel verde la decuplarea 
acesteia. 

Potenţiometrul P (R11) va fi pre¬ 
văzut cu un buton cât mai mare. Este 
bine ca pe acesta să se monteze un ac 
indicator. 

Pentru punerea la punct a apara¬ 
turii se va proceda la un prereglaj, care 
constă din următoarele operaţiuni: 

• termistorul va fi la temperatura 
camerei, de 25°C ; 

• se reglează cu şurubelniţa rezis¬ 
tenţa semireglabilă R2, până se obţine 
tensiunea de + 5V între punctul A şi 
masă; 

• cursorul potenţiometrului fiind la 
capătul dinspre minus (masă), se va 
regla rezistenţa R12 până se obţine 
aceeaşi tensiune (+ 5V), între punctul 
B şi masă; 

• cursorul semireglabilului R 6 va fi 
la mijloc, astfel încât să fie acelaşi 
potenţial între capătul lui R 8 şi colec¬ 
toarele tranzistoarelor T-| -Tp; 

• se încălzeşte termistorul cu 0 , 2 - 
0,5°C. Releul REL 1 trebuie să 
deconecteze ; 

• se răceşte termistorul cu 0 , 2 - 
0,5°C. Releul REL1 va cupla din nou. 

REGLAJUL FINAL 

Să presupunem că valoarea mi¬ 
nimă a scalei este de 15°C ; se poate 


porni de la orice valoare cuprinsă între 
10 şi 50°C. 

• Se montează butonul cu indicator 
pe axul potenţiometrului R 11. 

• Se decuplează condensatorul 
C4, astfel încât releul REL2 să nu mai 
acţioneze cu întârziere. 

• Se aduce cursorul potenţiometru¬ 
lui R11 la capătul dinspre masă. 

• Se roteşte cursorul semireglabilu¬ 
lui R12 până când releul REL2 decu¬ 
plează şi LED-ul verde se aprinde. 

• Se încălzeşte termistorul cu 1 °C 
peste pragul minim ; temperatura 
acestuia urcă de la 15 la 16°C. 

• Se roteşte butonul potenţiometru¬ 
lui R11 până când releul REL2 
cuplează şi LED-ul roşu se aprinde. 

• Se roteşte fin butonul în ambele 
sensuri, până la stabilizarea exactă a 
pragului de basculare. 

• Se notează pe scală în dreptul 
poziţiei acului indicator al butonului de 
reglaj, o liniuţă şi valoarea 16°C. 

• La fel se procedează până la com¬ 
pletarea scalei (100°C). In felul acesta se 
obţine o scală gradată din grad în grad. 

• Dacă se doreşte ca scala să fie 
gradată în alt mod (de exemplu din 5 în 
5°C), se va proceda în acelaşi mod. 

• Scala respectivă se trece apoi 
« pe curat » utilizând un carton alb. 

• Se va da o mare atenţie la lipirea 
acesteia de carcasă (cu lac incolor, 
aracet, prenadez, cenacrilat etc.), ast¬ 
fel încât poziţia acesteia să cores¬ 
pundă exact cu a celei iniţiale. 

• Se cuplează condensatorul C4. 

LISTA DE PIESE 

TI ;T2 -> BC 173 C ; BC 109C sau 
echivalente 

T3 —» BC 171B ; BC 107B sau 
echivalente 

T4—»2N 1613; 2N 1711 ;BD139etc. 

Dl, D2, D3 -> IN 4001 - IN 4007 



RTH 1 -> 510£2/25°C 
R2 ; R 6 ; R 12 2,5 k£2 (semi- 

reglabil liniari) 

CI; C2; C3 -» 470 - 1000 pF/40V 

C4 -> 470 pF/40V 

R3 ; R9 120 Q 

R4;R5->510n 

R7 ; R16 -> 1 k £2 

R 8 -> 220 - 330 Q 

R10 ->20-27 £2 

R11 510 £2 (potentiometru liniar) 

R13 ->330-390 £2 

R14 ->10-15 kO 

R15 -» 100 k£2 (semireglabil liniar) 

■ Vasile GIRIGAN - BISTRIŢA 

Pentru a deveni radioamator 
(RA) de recepţie este suficient să 
trimiteţi o simplă cerere la Federaţia 
Română de Radioamatorism (FRR), 
care să cuprindă obligatoriu adresa 
d-voastrâ. Adresa poştală a FRR 
este: CP 22-50 cod 7110 Bucureşti. 
De la FRR veţi putea obţine şi alte 
informaţii referitoare la activitatea de 
RA. Pentru a deţine şi a folosi o 
staţie de emisie-recepţie (ER) este 
necesară o licenţă eliberată de 
Inspectoratul General al Comu¬ 
nicaţiilor, serviciul zonal Cluj (tel. 
064405600 - Victor Moţet) şi care 
se obţine în urma promovării unui 
examen. Regulamentul de Radio- 
comunicaţii pentru Serviciul de 
Amator nu prevede limită de vârstă 
pentru a deveni RA de emisie. 
Menţionăm, totodată, că puteţi primi 
sprijin, privind pasiunea d-voastră, 
adresându-vă d-lui Marius Aldea de 
la Radio Clubul Judeţean (RCJ) ce 
funcţionează în cadrul Clubului 
Sportiv Municipal Bistriţa. FRR 
editează lunar revista de „Radio- 
comunicaţii şi Radioamatorism" 
difuzată prin RCJ-Bistriţa, la care vă 
puteţi, eventual, abona. 

■Daniel STREILEŢI - LUGOJ 

Să ştii că nu este suficient să ne 
rogi şi să mulţumeşti anticipat „cu 
stimă şi respect”, pentru a-ţi furniza 
informaţii (date de catalog, echi¬ 
valenţe) despre... 85 de compo¬ 
nente active (3 circuite integrate, 63 
tranzistoare şi 19 diode). La redacţia 
TEHNIUM nu există un serviciu spe¬ 
cial de documentare, la dispoziţia 
cititorilor. Şi totuşi... înţelegând că 
eşti un începător (chiar debutant) în 
desluşirea „tainelor” radioelectro- 
nicii, îţi reamintim unele reguli de 
notaţie convenţională a dispozi¬ 
tivelor semiconductoare (diode şi 
tranzistoare) de uz general, 
europene. 

Indicativul este format din 2 litere 
urmate de 2-3 cifre. Semnificaţia 
primei litere este: 

A = material germaniu, B = mate¬ 
rial siliciu etc. A doua literă se referă 
la tipul structural şi principalele 
funcţiuni ale dispozitivului: 

A = diodă de detecţie (mixare, 
comutaţie), B = diodă varicap, C = 
tranzistor AF, mică putere, D = 
tranzistor AF de medie putere, F = 
tranzistor RF, Y = diodă redresoare, 
Z = diodă stabilizatoare etc. 

Numărul de după grupul de litere 
nu are semnificaţie tehnică, ci de 
fabricaţie (cu explicaţia în catalogul 
firmei sau firmelor constructoare). 

Notaţiile SUA şi ale Rusiei diferă 
de cele europene (nu există o stan¬ 



dardizare mondială). 

Referitor la schema de la pag. 27 
(fig. 3) din nr. 3-4/2001 facem urmă¬ 
toarele precizări: tranzistorul T poate fi 
orice tip de RF cu siliciu (tip BF), cu 
frecvenţa de tranziţie ft peste 100 MHz. 

Alegând un condensator trimer 
de 10+40 pF, în poziţie centrală 
considerăm Co = 25 pF. Admiţând 
că „receptorul de serviciu” este 
acordat pe fo = 100 MHz (atenţie! să 
nu existe un post local MF pe 
această frecvenţă) rezultă că induc- 
tanţa necesară este: , 

L = 1/(27tfo) 2 Co = 10‘ 7 H = 100 nH 
Bobina care să aibă această 
inductanţă se obţine bobinând 9 
spire de conductor CuEm 0 0,5 mm 
pe un mandrin (ex. un „cotor” de 
burghiu spiral) cu 0 3 mm. 
Lungimea bobinei va avea 9,5 mm 
(după bobinarea spiră lângă spiră, 
este „trasă” de capete). 

în final un sfat: în loc să ne întrebi 
pe noi prea multe, întreabă prin jurul 
tău (ex. profesorul de fizică, instruc¬ 
torul de la cercul de radio de la casa 
copiilor etc.),dar, mai ales, citeşte 
singur cât mai mult! 

■ Paul-Aurel MANEA -ALBA IULIA 
Pentru a vă putea ajuta în pro¬ 
blema motorului electric defect nu 
este suficient să ne transmiteţi de¬ 
numirea lui industrială (RADUGA 7). 
Daţi-ne şi alte detalii ca tensiunea 
de alimentare, puterea electrică 
absorbită, unde era folosit, ţara în 
care s-a construit etc. 

în nici un caz nu veţi găsi în 
România... piese de schimb pentru 

el, dar poate găsiţi un motor echiva¬ 
lent, chiar... SECOND HAND. 

■ Constantin DUMITRU 

Mulţumim pentru urările făcute 
revistei TEHNIUM. Publicăm 
schema televizorului AN tip SI¬ 
RIUS 51TMU 031, ultimul televizor 
realizat la Electronica SA 
(pag. 34-35). Pe măsură ce le vom 
procura, vom publica şi alte scheme 
solicitate de interes general. 
Dialogul cititor-autor se va face prin 
intermediul rubricii „Poşta 
redacţiei”. Referitor la posibilităţile 
de documentare ale redacţiei 
TEHNIUM... ne supraestimaţi! Ne 
propunem ca în revistă să publicăm 
cât mai multe articole de construcţii 
(mecanice, electrotehnice, electro¬ 
nice) şi cât mai puţine articole strict 
teoretice. Avem în vedere şi iniţierea 
unui concurs de construcţii practice, 
cu premii, coroborat cu Campionatul 
de Creaţie Tehnică anual al F.R.R. 
Trecerea revistei de la apariţia 
lunară la apariţia trimestrială nu a 
fost determinată în nici un caz de 
lipsa de...cititori! 

Ulng. I. Luca 

Am reţinut propunerile ce ni le-aţi 
făcut. Vă aşteptăm printre colabora¬ 
tori. 

m,Marcel BĂMBĂLĂU - FIU AŞI 

Pentru nivelul dv. de cunoştinţe 
electronice vă recomandăm să vă 
procuraţi de la firma Conex - 
Electronic (Bucureşti, str. Maica 
Domnului 48, 72223) un amplificator 
de audiofrecvenţă sub forma unui 
chit echipat. Conform cerinţelor dv. 
exprimate, apreciem că vă cores¬ 
punde chitul cod 9454, care are o 
putere la ieşire de 250 W pe o boxă 
de 8-16 ohmi. Dumneavoastră nu vă 
rămâne decât să-i faceţi un alimen¬ 
tator de + 25 V(± 35 V), să amplasaţi 
chitul şi alimentatorul într-o casetă 
(cutie) adecvată, să faceţi conexiu¬ 
nile necesare şi... gata! Succes! 

■ Virgiliu MĂNESCU - CRAIOVA 

în revista TEHNIUM s-au publi¬ 
cat, de-a lungul anilor, numeroase 
testere ale stării logice (0 = jos = L şi 
1 = sus = H) ale pinilor diverselor cir¬ 
cuite integrate. De regulă, o diodă 
electro-luminiscentă (LED) este 
folosită ca semnalizator optic. 
Tastele microcalculatoarelor elec¬ 
tronice şi ale telecomenzilor se 
curăţă, după demontarea capacelor, 
cu alcool sau acetonă. Dacă aveţi o 
reţetă pentru o pastă adezivă con¬ 
ductoare, şi nu este o idee nouă 
brevetabilă ca invenţie, vă invităm 
să o descrieţi într-un articol din 

revista TEHNIUM. Meseria de 
reparator al echipamentelor mobile 
din instrumentele de măsură este 
delicată şi aduce, cumva, cu cea 
de... ceasornicar; nu putem da sfa¬ 
turi în TEHNIUM. Este bine să 
manipulăm cu grijă aparatele de 
măsură, făcându-le corect co¬ 
mutările necesare. Ne însuşim pro¬ 
punerea ce ne-aţi făcut-o de a pu¬ 
blica date de catalog despre CI 
liniare folosite în RTV, tabele de 
echivalenţe ale diodelor semicon¬ 
ductoare, tranzistoare şi CI. 

•Eugen FRUNZĂ - BRAŞOV 

Publicăm schema amplifica¬ 
torului de audio-frecvenţă stereo 
2 x 35 W fabricat la IEI Bucureşti. 

Egalizatorul grafic E 350 rămâne 
pe altă dată. 

SCHEMA ELECTRICA 
AMPLIFICATOR STEREO 2 X 35 W 


■ Carol Szabo, Y03RU, carol- 
sz@romatsa.ro 

Montajul „Atenuator cu diode 
PIN" publicat în „Tehnium" nr. 
1 /2002, la care vă referiţi, reprezintă 
o schemă clasică de aplicaţie a 
atenuatoarelor cu diode PIN. In lipsa 


;r 


acestor componente, în schema de 
faţă constructorii amatori pot folosi 
însă chiar şi diode de comutaţie, 
evident, cu reducerea perfor¬ 
manţelor, subliniere într-adevăr 
omisă din prezentarea montajului. 
Vă mulţumim pentru observaţie. 

__i Rubrică realizată de 

• dr. ing. Andrei Ciontu 

SCHEMĂ ELECTRICĂ TV SIRIUS - model TMU 031 - ax teşi 

Pagini realizate în colaborare cu Federaţia Română de Radioamatorism 


MRSURRRCA DIRCCTR 
R INDUCTRNieiOR 


RO-71 100 Bucureşti, C.P. 22-50 
Tel./Fax: 01-315.55.75 
E-mail: vo3kaa@pcnet.pcnet.ro 
yo3kaa@allnet.ro 
WEB: www.qsl.net/yo3kaa 



Montajul prezentat în figură 
permite măsurarea simplă a 
inductanţelor într-un domeniu 
larg de valori (1 mH-100 mH). 
Impulsurile generate de ICI a 
se aplică la tranzistorul Trl. 
Când acesta este blocat, 
inductanţa de măsurat Lx este 
străbătută de un curent deter¬ 
minat de R3, R7 sau R6. 

La deschiderea tranzistoru¬ 
lui, energia din inductanţa Lx 
se descarcă, producând pe R6 
sau R7 o tensiune proporţio¬ 
nală cu valoarea de măsurat. 
Impulsurile de la ieşirea lui 
ICIc sunt integrate şi aplicate 
prin IC2 la intrarea unui volt- 
metru numeric. 

S-a folosit un voltmetru cu 
4,5 digiţi şi o scală de 2V. IC2 
permite calibrarea. Cele trei 
domenii de măsură sunt: ImH, 
10mH şi 100 mH. 


Acest mixer suportă un nivel ridicat, 
bandă largă, utilizând 8 diode (dacă e posi¬ 
bil selectate) şi 5 tansformatoare. Toate 
componentele sunt montate pe o mică placă 
de circuit imprimat (21 X 24 mm) gros de 1,6 
mm. 

Performanţele sunt foarte asemănătoare 
cu cele de tip SRAI-IH(MCL). 

Cu 50 mW la oscilatorul local (LO = 
1.152 MHz) şi 50 mW la IF = 144 MHz se 
obţine o putere de ieşire RF = 3 mW la 
1.296 MHz (trecută printr-un filtru). 

La recepţie pierderile de conversie în 
această bandă sunt de circa 7 dB. 

Figura 1 - *) indică începutul bobinajului. 
Dl...8 - BA481 (Philips), HP5082-2817. 
TI...5 - ferită cu 2 găuri AMIDON BN-61- 
2302. Bobinarea se va efectua cu sârmă 
CuEm groasă de 0,15 mm după cum 
urmează: TI-T4 = 1,5 spire, bifilare, pentru o 
lărgime de bandă în gama 1-2,5 GHz RF, 
LO; 2,5 spire, bifilare pentru 0,3-1 GHz RF, 
1.0; 3,5 spire, bifilare, sub 300 MHz RF, LO. 
T5- b-3 spire peste 100 MHz, 2 spire sub 
100 MHz; a-5 spire peste 100 MHz, 3 spire 

Schema (fig. 1) este atât de simplă încât nu necesită 
comentarii şi nu pune probleme în funcţionare. Cei ce 
doresc pot ataşa la ieşire un optocuplor şi un generator 
de ton. Tensiunea de alimentare poate varia de la 5 V la 
15 V fără nici un fel de probleme. Singura componentă 
de calitate trebuie să fie CI, în rest pot fi folosite orice 
recuperări. Avantajele sunt evidente, în special pentru 
începători, atât ca uşurinţă în realizare, cât mai ales ca 
preţ. în figurile 2 şi 3 sunt prezentate circuitul imprimat 
şi amplasarea pieselor văzute dinspre partea cu lipituri. 

Bibliografie: SGS Ates Compedium, 1981 




sub 100 MHz. Putere necesară LO = 15...20 dBm; 
pierderi de conversie -5-10 dB. La 1,3 GHz izolaţia LO- 
RF/IF tipic 30 dB. 

Figura 2 - Înfăşurările transformatoarelor 


Figura 3 - Placa de circuit imprimat şi amplasarea 
componentelor 

Bibliografie: Internet. Dubus 1/87 pag. 13 - Low 
Cost - High Performance Mixer up to 2500 MHz by 
Peter Riml. OE9PMJ, Marktstr, 33 A-6971 Hard 

(Urmare din nr. trecut) 

Puterea acustică de ieşire pentru o deplasare limi¬ 
tată a membranei, notată cu Par, se calculează pentru 
frecvenţe reproduse aflate în domeniul de lucru al sis¬ 
temului şi se exprimă: 

Par = 3,0 f3 4 x Vd 2 

unde: 

Par este exprimată în waţi; 

Vd este volumul de aer dislocat de conul membranei, 
exprimat în metri cubi. 

Exprimată ca presiune sonoră, SPL, avem: 

dB = 112 + 10 logIO Par 

Puterea electrică maximă aplicată pentru o 
deplasare determinată a membranei, notată Per, este 
corelată de Par prin intermediul randamentului no: 

Per = Par / no, 

unde Par este exprimată în waţi, iar randamentul ca 
număr zecimal. 

Având aceşti parametri, se poate compara Per dat în 
fişa tehnică de către producătorul difuzorului, şi care 
exprimă limita de disipaţie termică stabilită de acesta şi 
datele impuse de constructorul incintei, şi în special 
dacă se depăşesc limitele admise de putere. Se vor 
avea în vedere la aceste comparaţii natura materialului 
sonor reprodus de incintă, nivelurile de audiţie pe care 
le folosiţi curent şi un coeficient de distorsiuni maxim 
acceptat. Astfel, dacă sunteţi cu predilecţie un ascultător 
de folk, country sau jazz, ascultate la un nivel mediu de 
80-90 dB, nu poate fi considerată ca un impediment 
depăşirea puterii maxime admise şi deci şi a limitei ter¬ 
mice. Atunci când sunteţi un împătimit al rockului, hardu- 
lui şi al genurilor înrudite, ascultate la un nivel ce 
depăşeştelIO dB, este bine să aveţi în vedere cât va 
rezista difuzorul la acest tratament. 

Determinarea lui Q1. O dată determinat volumul in¬ 
cintei şi aceasta construită, având ca ţintă o valoare 
Q1 = 7, sistemul realizat trebuie reverificat şi reajustat 
pentru valorile reale ale pierderilor. Pentru aceasta se 
începe cu măsurarea impedanţei noului sistem şi deter¬ 
minarea valorilor fL, fM, fH şi Ro, unde Ro reprezintă 
valoarea impedanţei corespunzătoare lui fM. 


Dacă nu aveţi material de umplutură în incintă, iar 
reţeaua de separare este scoasă din circuit, fB va avea 
aceeaşi valoare cu frecvenţa la care se obţine impe- 
danţa minimă, fM. Cele două frecvenţe pot fi puţin 
diferite din cauza bobinelor mobile care au inductanţa 
mare şi care determină diferenţe de fază. Pentru o mai 
precisă determinare a lui f B , astupaţi deschiderea incin¬ 
tei şi măsuraţi frecvenţa de rezonanţă fc şi determinaţi 
cu formula următoare: 
fb = (fL 2 + fH 2 - fc 2 ) * 
după care se pot calcula: 
fsb = fL x fH / fB 
rm = Ro/Re unde 

Re este rezistenţa în cc a difuzorului. 

Qmsb = fs/fsb x Qms 
Qesb = fs/fsb x Qes 
Qtsb = fs/fsb x Qts 
ha = fB/fsb 

, ( f H ~ f B)(4~ f L) 

*î 

QL = ha/a' x [1/Qsb(rM - 1) - 1/QmsbJ 
Dacă valoarea măsurată a coeficientului QL este 
foarte depărtată de QL = 7, utilizat la proiectarea incin¬ 
tei, selectaţi o nouă valoare din tabel, apropiată de cea 
anterioară şi recalculaţi utilizând Qtsb. Dacă Qts este 
determinat pe un panou cu dimensiuni similare panoului 
frontal al incintei, valoarea se va fi apropiată de Qtsb. 
Precizia măsurării QL se poate verifica cu relaţia: 



Dacă valoarea este apropiată de 1, se poate consi¬ 
dera că fB = fM şi calculul a fost precis. 

Variaţii ale răspunsului în frecvenţă cauzate de 
dezacord. Proiectarea incintelor deschise necesită un 
anumit nivel de precizie, deoarece, în cazul unor para¬ 
metri degradaţi, rezultatul este puternic afectat. Primul 
efect este apariţia unor denivelări în curba de răspuns în 
zona în care curba începe să cadă la frecvenţe joase. 
Tabelul următor arată valqprea acestor denivelări ale 

curbei atunci când Qts a fost calculat incorect sau când 
incinta a fost acordată incorect. 


Qts 

% faţă de valoarea corectă 

H 

dB% faţă de valoarea corectă (dB) 

+ 100 

+ 7 

+ 50 

+ 7 

+ 20 

+ 2 

+ 20 

+ 2 

- 20 

-3 

-20 

-2 

- 50 

-5 

-50 

-4 


Modificări dinamice în curba de răspuns a 
diferitelor tipuri de acord. Creşterea puterii aplicate 
incintei şi ca atare creşterea temperaturii bobinei mobile 
a wooferului provoacă modificări ale caracteristicii de 
frecvenţă şi ale altor parametri, mai greu de pus în evi¬ 
denţă la incintele deschise decât la cele închise, 
datorită comportamentului nelinear al rezonatorului. 
Creşterea puterii conduce la o scădere a amortizării şi o 
uşoară creştere a lui f3. Scăderea amortizării conduce, 
în cazul acordurilor cu caracteristică de răspuns lineară, 
la apariţia unei deformaţii a curbei la puteri mari. Dacă 
nu dispuneţi de posibilitatea modelării pe calculator, se 
pot compensa aceste modificări prin adoptarea unei 
frecvenţe de acord mai scăzute decât cea indicată de 
modelul Thiele Small, care a fost determinat la un nivel 
mic al semnalului aplicat incintei. La un fb de acord cu 
10 %-20% mai mică, răspunsul incintei la niveluri mici de 
semnal va fi mai puţin amortizat dar mult mai plat la 
semnale de putere mare. Dificultatea practică poate 
veni atunci când, pentru o deschidere de diametru 
mare, se utilizează un tub relativ lung, care trebuie lun¬ 
git şi mai mult pentru fb mai mică, astfel că uneori sunt 
create probleme din punct de vedere constructiv. 

Utilizarea filtrelor subsonice. Incintele deschise 
sunt foarte susceptibile la semnale cu frecvenţa foarte 
mică (subsonică), provenind, de exemplu, de la înre¬ 
gistrările pe discuri de vinii. Excursia wooferului 
depăşeşte în aceste cazuri valoarea Xmax şi generează 
o cantitate mare de distorsiuni. Este necesar în aceste 
cazuri să se utilizeze un filtru subsonic, activ sau pasiv. 
Trebuie menţionat că mai toate amplificatoarele de pro¬ 
ducţie mai veche aveau în dotare şi acest tip de filtru. 

Amortizarea undelor staţionare. Amortizarea 
undelor staţionare se poate face montând pe pereţii in¬ 
cintei material fonoabsorbant, sub formă de saltea cu 
grosimea de 20-50 mm. Cel mai ieftin este să folosim 
vata de sticlă tratată pentru a nu se fragmenta la vibraţii. 
Se recomandă a fi introdusă într-un sac de pânză, con¬ 
fecţionat pe măsura fiecărui perete. Se pot folosi mate¬ 
riale mai bune, ca vata (lâna) sintetică sau chiar lâna 
naturală, cu fir lung, tratată împotriva insectelor. Unii 
autori recomandă umplerea incintei cu material fono¬ 
absorbant cu densitate mică. 

Se va lăsa liberă, în toate cazurile, deschiderea 
rezonatorului. Efectuarea de experimentări asupra 
materialului şi a gradului de umplere al incintei este 
extrem de necesară pentru a se determina şi influenţa 
asupra neutralităţii sunetului emis. 

Deschideri distribuite şi rezistive. în construcţia in¬ 
cintelor deschise se utilizează uneori deschideri dis- 

tribuite, respectiv, în locul unui singur 
rezonator, mai multe rezonatoare, de 
diametru mic, plasate de cele mai 
multe ori uniform în jurul wooferului. în 
alte cazuri, în faţa rezonatorului se 
aplică o ţesătură deasă sau material 
fibros, care creşte rezistenţa la tre¬ 
cerea aerului prin orificiul respectiv. 

Efectul celor două modificări este 
următorul: 

- o creştere a valorii lui f3; 

- scădere a eficienţei incintei; 

-creşterea excursiei membranei 

în preajma frecvenţei de tăiere; 

- coborârea valorii lui Qts. 

Coborârea valorii lui Qts se poate 

face şi prin metodele următoare: 

1 - amortizarea şasiului difuzoru¬ 
lui prin lipirea pe deschiderile şasiu¬ 
lui, cu adeziv, de pânză deasă, care 
opune rezistenţă sunetului. Pentru a 
se ajunge la valoarea dorită a Q se 
pot aplica straturi succesive de mate¬ 
rial textil. Metoda aceasta este prefe¬ 
rată celei de a mări rezistenţa 
deschiderii rezonatorului; 

2 - obturarea deschiderii cu un 
material fibros (fibre de sticlă, fibre 
sintetice sau naturale). De aseme¬ 
nea, se poate obtura tubul cu un 
material textil poros cu acelaşi rezul¬ 
tat; 

3 - umplerea incintei cu material 
fonoabsorbant are acelaşi rezultat ca 
la pct. 2 , cu amendamentul că difu¬ 
zorul trebuie să aibă calităţi foarte 
bune în domeniul frecvenţelor medii; 

4 - introducerea în rezonator a 
paielor din plastic, orientate în lungul 
tubului. Prin experimentări se poate 
schimba lungimea rezonatorului, pen¬ 
tru a se putea obţine aceeaşi frecvenţă de acord ca în 
cazul tubului rezonator gol. 

Dimensionarea incintelor bassreflex cu ajutorul 
nomogramelor este o metodă mai simplă, dar şi mai 
puţin precisă, deoarece nu se iau în calcul un număr aşa 
de mare de parametri ca în cazul prezentat anterior. 

Prima metodă, relativ simplă, a fost elaborată de 
cercetătorul G. Westerveen şi cuprinde o nomogramă în 
două părţi (figura 1): 

- în prima parte sunt înscrise pe ordonată 
suprafeţele deschiderii So şi distanţele I şi I' conform 
desenului; 

- cea de a doua parte cuprinde volumul incintei V în 
dm 3 (litri). 

Pentru dimensionarea incintei trebuie să se 
cunoască unii parametri ai difuzorului utilizat, precum şi 
dimensiunile tubului din care se confecţionează rezona¬ 
torul. Cu aceste date se calculează So, se alege 
lungimea I şi se trasează o dreaptă orizontală din 


punctul corespunzător lui So până când întâlneşte ca¬ 
racteristica corespunzătoare lui I. Apoi se trasează o 
verticală care intersectează caracteristica corespunză¬ 
toare frecvenţei de rezonanţă a difuzorului. Orizontala 
din punctul de intersecţie conduce la determinarea volu¬ 
mului incintei. 

Cea de a doua metodă a fost elaborată de J.F. Novak 
şi presupune cunoaşterea frecvenţei de rezonanţă a 
difuzorului în aer liber cât şi a frecvenţei de rezonanţă a 
difuzorului montat într-o incintă închisă normalizată de 
autor conform tabelei următoare: 


Diam. difuzor 

(mm) 

Lăţimea= 

= înălţimea 
(mm) 

Adâncime 

incintă 

(mm) 

Decupare 

difuzor 

(mm) 

Volum 

incintă 

(cm 3 ) 

200 

250 

215 

168 

13.437 

250 

356 

212 

218 

26.868 

300 

356 

212 

262 

26.868 

375 

500 

215 

331 

53.750 

Desigur că metoda are dezavan¬ 
tajul că ia în calcul numai difuzoare 
cu diametrele specificate, pentru 
care sunt elaborate diagramele 2,3 
şi 4, în care: 

- pe diagrama A sunt înscrise 
volumele incintelor; 

- pe diagrama B - frecvenţele de 
rezonanţă ale ansamblului difuzor - 
incintă normalizată; 

- C este dreapta de referinţă; 

- D cuprinde frecvenţa de rezo¬ 
nanţă a difuzorului. 

Se marchează pe B şi D 
punctele corespunzătoare datelor 
de calcul şi se unesc cu o dreaptă, 
care intersectează C în punctul 01. 

Se uneşte 01 cu O cu o dreaptă ce 
intersectează A în punctul V, care dă 
valoarea volumului incintei acustice. 

Pentru stabilirea dimensiunilor 
incintei se utilizează nomograma 5, 
unde: 

- pe A şi E sunt volumele incin¬ 
telor; 

- B corespunde înălţimii incintei; 

- C corespunde lăţimii incintei; 

- D corespunde adâncimii. 

Trasând o orizontală ce uneşte 

volumul determinat anterior se 
determină dimensiunile optime. 

Nomogramele 6, 7 şi 8 servesc 
la determinarea lungimii tubului 
rezonator, diametrul fiind de aseme¬ 
nea normalizat de autorul acestor 
diagrame. Pentru volumul incintei 
calculat, frecvenţa de rezonanţă a 
difuzorului şi diametrul tubului se 
determină lungimea acestuia. 

Atunci când nu se cunosc foarte 
mulţi parametri ai difuzorului, mai 
ales când acesta este de con¬ 
strucţie mai veche, utilizarea nomo- 
gramelor este de dorit, chiar dacă 
metoda este mai aproximativă. 

O metodă experimentală de 
acord al incintei bassreflex o vom 
prezenta în cele ce urmează, chiar 
dacă pare empirică şi desuetă pen¬ 
tru momentul actual. 

Energia radiată de spatele mem¬ 
branei sub formă de undă sonoră 
trebuie să fie în fază cu unda faţă. 
Dacă amplasaţi în dreptul centrului 
difuzorului şi al rezonatorului câte o 
lumânare aprinsă, la circa lOcm de 
incintă, şi aplicaţi cu o baterie un 
impuls care să împingă membrana 
difuzorului către în afară, urmăriţi 
cele două lumânări. în cazul unui 
acord bun, flăcările lumânărilor se 
vor depărta de incintă simultan. 
Dacă deplasarea nu este simultană, 
se acordează tubul cu ajutorul unui 
tub de carton rulat, introdus în 
rezonator, şi care prelungeşte 
rezonatorul. După determinarea 
lungimii corecte se înlocuieşte 
ansamblul cu un tub de lungime 
corespunzătoare. Dacă este nevoie 
se scurtează tubul şi se repetă 
operaţia. 

Oricât ar părea de ciudat, acor¬ 
dul este destul de precis atunci 
când nu dispunem de aparatură 
pentru măsurători. 

(Continuare în nr. viitor) 




42 


TEHNIUM iunie 2002 















































































































LABORATORUL UNIVERSITAR 


APflRAJ 

pentru MASURAREA INTENSITĂŢII LUMINOASE 

Student Dorin Puienaru 


Realizat în cadrul Laboratorului de fizică al 
Universităţii „Politehnica“ Bucureşti, sub îndrumarea 
prof. dr. ing. fiz. George lonescu 

Introducere 

Acest aparat este destinat măsurării cantităţii de 
lumină primită de un fotoreceptor, pentru studierea 
fenomenelor luminoase din laborator. 

Blocul de alimentare 

Este format din trei părţi care furnizează trei tensiuni 
diferite ce au aceeaşi masă, şi anume: +15 volţi; -7 volţi; 
+10 volţi stabilizat şi compensat termic. 

Pentru prima tensiune se face o redresare dublă 
alternanţă cu ajutorul punţii redresoare 1 şi se filtrează 
cu ajutorul condensatorului de 470 pF, urmat de un grup 
de stabilizare format din TI, R4, Dzl, D2. R4 este rezis¬ 
tenţa de polarizare a bazei tranzistorului TI, iar Dzl şi 
D2 stabilizează tensiunea din baza tranzistorului la 15,6 
volţi. Datorită căderii de tensiune pe joncţiunea bază- 
emitor a tranzistorului, tensiunea stabilizată este de 15 
volţi. 


cu atât creşte sensibilitatea aparatului. Apoi tensiunea 
se aplică pinului 5 al integratului U2, de tip (ÎA741J14, ce 
corespunde intrării neinversoare, deci tensiunea ce se 
obţine la ieşire variază în acelaşi sens cu tensiunea de 
pe pinullO, pinul de ieşire, integratul fiind în montajul de 
repetor de tensiune. 

Acest montaj prezintă proprietatea de a avea o rezis¬ 
tenţă de intrare foarte mare, o rezistenţă de ieşire foarte 
mică şi amplificarea unitară. El asigură o adaptare per¬ 
fectă între fotoelement şi instrumentul de măsură. 

Condensatoarele C7, C6, C5 şi C8, precum şi rezis¬ 
tenţele R14 şi R13 sunt destinate filtrajului tensiunii de 
alimentare. 

Tensiunea obţinută la ieşirea integratului U2 se 
aplică prin rezistenţele serie R15, PI instrumentului de 
lOOpA ce funcţionează în acest caz în configuraţie de 
voltmetru. Din PI se reglează capul de scală. 

Scala instrumentului a fost gradată liniar, urmând ca 
în funcţie de lucrarea de laborator la care este folosit să 
se facă corespondenţa cu unităţile de măsură foto- 
metrice. 



A doua tensiune se obţine legând plusul punţii 
redresoare 2 la minusul punţii 1, această legătură for¬ 
mând potenţialul de referinţă (masa) aparatului. Deci la 
minusul punţii redresoare 2 se obţine o tensiune nega¬ 
tivă faţă de masă; deoarece pe ramura negativă a ali¬ 
mentării se consumă cel mai puţin, am preferat 
montarea aici a semnalizatorului luminos de punere în 
funcţiune a aparatului, format din dioda LED Dl şi rezis¬ 
tenţa limitatoare de curent R1. 

Cea de a treia tensiune este de 10 volţi şi este stabi¬ 
lizată cu ajutorul integratului (ÎA723C. Acesta este un 
stabilizator de tensiune destinat în primul rând aplicaţi¬ 
ilor ce necesită un stabilizator serie. Asigură un curent 
de sarcină de150mA, ce poate fi crescut prin folosirea 
unor tranzistoare externe adecvate. Tensiunea de 10 
volţi este stabilizată şi filtrată cu ajutorul condensatoru¬ 
lui C6 de 100 pF/25V pentru a se mări precizia măsură¬ 
torii prin înlăturarea perturbaţiilor datorate variaţiilor din 
reţeaua electrică şi altor factori. 

Montajul de măsurare a intensităţii luminoase 
Tensiunea stabilizată delO volţi se aplică fototranzis- 
torului care prezintă proprietatea de a-şi modifica rezis¬ 
tenţa (la întuneric rezistenţa este maximă). 

Tensiunea ce se obţine în emitorul fototranzistorului 
se filtrează cu C9 de 1 p/63V şi se aplică reţelei rezis- 
tive formată din R10, pe de o parte, şi R5, R6, R7, R8 şi 
R16, pe de altă parte. Cu cât rezistenţele sunt mai mari, 


Notă 

în articolele „Termometru 
electronic - numărător - bază 
de timp” şi „Termometru 
numeric”, publicate în 
„Tehnium nr. 1/2002, la rubrica 
„Laboratorul universitar”, au 
fost folosite schemele de legă¬ 
turi ale circuitului IC01- 
MMC362, precum şi schemele 
pentru numărător-cronometru 
publicate anterior în revista „Conex club”, în numerele 
din noiembrie 1999, pag. 19 şi martie 2000, pag. 7. 

Pentru cititorii interesaţi să realizeze montajele 
menţionate precizăm că aceste circuite integrate pot fi 
procurate de la firma Conex Electronic SRL din 
Bucureşti, Str. Maica Domnului nr. 48, telefon 2422206, 
e-mail conexel @ isp.acorp.ro 

Cea mai populară şi la îndemână metodă de 
conectare la Internet în prezent, în România, este dial- 
up-ul. Pentru aceasta sunt absolut necesare câteva 
lucruri: în primul rând un computer, apoi un dispozitiv 
numit modem şi, în fine, o linie telefonică funcţională. 

Modemul clasic analogic este o importantă compo¬ 
nentă a oricărui computer conectat la Internet. Numele 
de modem reprezintă o prescurtare de la MOdulator- 
DEModulator. Practic, acest dispozitiv asigură modu¬ 
larea şi demodularea biţilor de informaţie pentru ca 
aceasta să poată parcurge conexiunile. 

Modemurile lucrează cu două unităţi de măsură, 
frecvent confundate. Rata de transmitere (baud rate) 
reprezintă ritmul în care se schimbă parametrii unui 
semnal analogic într-o secundă, pus la dispoziţie de 
echipamentele operatorului de telefonie fixă (mult-iubitul 
Romtelecom de la noi). Totodată, informaţia vine sub 
forma unor şiruri de biţi, şi, în funcţie de schema de 
modulaţie, unui semnal îi pot reveni unul sau mai mulţi 
biţi de informaţie. Prin urmare, cea de-a doua mărime 
este viteza de transmitere (bit rate). 

Modemul se poate găsi practic la orice firmă de cal¬ 
culatoare de la noi din ţară, fiind comercializat sub două 
forme principale: 

• modemul intern, 
care nu este decât o 
placă de extensie 
pentru computer, 
având acelaşi aspect 
general ca şi o placă 
video sau audio, însă 
îndeplinind cu totul 
altă funcţie. El este 
inserat într-unul din 
sloturile libere de pe 
placa de bază; 

• modemul extern, 
care se prezintă sub 
o formă mai plăcută 
ochiului, având şi o 
serie de indicatori 
(diode) care prezintă 
starea conexiunii şi a 
funcţionării aparatu¬ 
lui. După cum su¬ 
gerează şi numele, 
modemul activează în 
afara unităţii centrale 
a computerului. 

Printr-o serie de 
cabluri, el este conec¬ 
tat la computer, la o 
priză obişnuită şi la 
reţeaua telefonică. Foarte important pentru confortul uti¬ 
lizatorului, modemul extern mai prezintă şi un întrerupă¬ 
tor al legăturii telefonice şi un buton de reglaj al volumu¬ 
lui. Prin urmare, avantajul ar fi o uşurinţă în instalare, o 
fiabilitate mai mare, însă la un preţ mai mare decât 
modemurile interne. 

Totuşi, ambele modele nu sunt altceva decât un 
ansamblu de circuite integrate, neputând funcţiona 
decât după ce vom instala o serie de programe, denu¬ 
mite generic drivere, care vor regla parametrii de 
funcţionare ai modemului. 

Pentru a putea cumpăra un modem, sunt necesare o 
serie de repere: în primul rând, viteza de transmisie 
maximă să fie de 56kbps (standard în ziua de azi); apoi, 
modemul trebuie să respecte standardele în vigoare, să 
fie compatibil cu computerul; prezenţa driverelor, pe o 
dischetă sau pe un cd-rom; durata garanţiei oferite. 


Primii paşi spre 

INT€RN€T 

Student Ştefan Bradea, 

Facultatea de Relaţii Economice Internaţionale, 

ASE-Bucureşti 


De asemenea, un rol important în cumpărarea unui 
modem îl are şi chipsetul folosit de acesta. Pe piaţă nu 
sunt decât câţiva producători de asemenea chipseturi - 
Lucent, US Robotics, Rockwell-Conexant, Motorola - 
însă toţi aceştia sunt recunoscuţi ca producători de ca¬ 
litate. De asemenea, foarte importantă este şi modali¬ 
tatea de corecţie a erorilor ce apar în transferul de date. 
Corecţia hardware este mai bună decât cea software, şi 
de aceea e necesar să întrebaţi de acest lucru atunci 
când achiziţionaţi un modem. 

După cum am mai spus, cea mai folosită metodă de 

conectare la Internet este 
dial-up-ul. Pentru conec¬ 
tare, utilizatorul formează 
un număr de telefon pus la 
dispoziţie de către un 
provider (ISP = Internet 
service provider, adică 
furnizor de servicii Internet). 
Separat de serviciile puse 
la dispoziţie de către acest 
furnizor (conectare la 
Internet, căsuţă de e-mail 
etc.), mai trebuie plătit şi 
către Romtelecom costul 
convorbirii telefonice între 
utilizator şi furnizor, convor¬ 
bire efectuată pe tot par¬ 
cursul conectării la Internet. 

Principalul avantaj al 
conectării la Internet prin 
dial-up, spre deosebire de 
alte metode, cum ar fi 
ISDN, cablu coaxial, radio 
modem, sunt preţul mic 
pentru contul de Internet, 
lipsa cheltuielilor supli¬ 
mentare (linie închiriată, 
cablu) şi preţul mic pentru 
un modem de 56k. însă 
principalul dezavantaj îl reprezintă viteza mică de trans¬ 
fer a datelor şi cheltuielile suplimentare către 
Romtelecom. 

Practic, după achiziţionarea modemului, instalarea 
acestuia, inclusiv instalarea driverelor, nu mai trebuie 
decât să configurăm în sistemul de operare conexiunea, 
adică să introducem numărul de telefon, numele utiliza¬ 
torului şi parola folosită. Acest lucru fiind făcut, se acce¬ 
sează conexiunea. 

în momentul în care s-a încheiat operaţiunea de 
instalare a modemului şi a driverelor sale, următorul pas 
logic constă în conectarea la Internet. în general, toate 
sistemele de operare au modalităţi simple de realizare a 
acestei conexiuni, prin intermediul programelor de tip 
wizard (engleză-vrăjitor). Ele uşurează mult realizarea 
obiectivelor propuse şi contribuie la confortul utilizatoru¬ 
lui, constând în câţiva paşi simpli de realizat. 



TEHNIUM iunie 2002 


45 
















TEHNIUM - INTERNET 


Cel mai răspândit sistem de operare, Windows, are 
un program numit Internet Connection Wizard, care, o 
dată accesat, cere utilizatorului o serie de opţiuni. însă 
nu este foarte practic pentru utilizatorii de dial-up din 
România. 

Următorul pas pe care trebuie să-l facem este confi¬ 
gurarea unui cont de dial-up. în Windows, el se găseşte 
în meniul Start, unde selectăm Programs - Accessories 
- Communications - Dial-up Networking. Va apărea o 
fereastră în care nu s-ar afla decât o pictogramă cu 
numele de Make New Connection. O dată accesată, va 
cere o serie de date necesare configurării contului. în 
primul rând, codul zonei, apoi numărul de telefon care 
trebuie accesat (numărul provider-ului de servicii 
Internet) şi ţara. 

De exemplu, 
pentru un uti¬ 
lizator de 
Internet din 
Bucureşti, se va 
completa cu 01 
sau se va lăsa 
liberă căsuţa cu 
codul zonei, 
apoi se va scrie 
numărul telefo¬ 
nic al provideru- 
lui şi se va alege 
România din 
lista de ţări. în 
urma acestui 
lucru, alături de 
pictograma cu 
Make New 
Connection va 
apărea o alta, 
cu numele ales 
de utilizator, 
care va 

reprezenta con¬ 
tul de acces la 
Internet. De 
acum înainte, 
toate conturile utilizatorului se vor afla în această fe¬ 
reastră, sau, dacă se doreşte, se pot face shortcut-uri 
pentru ele, pe desktop. 

O dată accesat contul de Internet, dacă modemul a 
fost configurat corect, ar trebui să se audă o serie de 
bip-uri sau pulsuri, apoi o serie de zgomote (dacă 
cunoaşteţi, asemănătoare cu cele făcute de „anticele" 
joculeţe de pe banda magnetică, încărcate pe o consolă 
HC90). Dacă totul merge bine, adică contul este unul 
valabil, linia nu este ocupată, iar cererea de conectare 
este acceptată (adică parola şi numele de utilizator sunt 
completate corect şi sunt valabile), fereastra de 
conectare va dispărea şi va apărea un mic simbol cu 
două calculatoare conectate, în partea din dreapta-jos a 
desktopului, pe taskbar. Un dublu clic cu mouse-ul pe 
acest simbol va face să apară o'fereastră cu date despre 
conectare: timpul scurs de la începutul conectării, viteza 
maximă a conexiunii şi numărul de byte-i downloadaţi 
(trimişi) şi uploadaţi (primiţi). Tot de aici se poate pune 
capăt conexiunii, prin apăsarea pe butonul Disconnect. 

După cum se ştie, Internetul este o imensă reţea de 
comunicare între mii şi mii de alte reţele, formate din uti¬ 
lizatori. Pentru a putea comunica, au fost adoptate o 
multitudine de aşa-zise limbaje, denumite protocoale. 
Ele activează la mai multe niveluri de comunicare între 
computere. Important este că, pentru a se putea comu¬ 
nica peste tot pe planetă în acelaşi mod, s-a adoptat 


aşa-zisa stivă de protocoale TCP/IP. Pe Internet există 
mai multe metode de acces: http, ftp, wais, telnet, 
gopher etc. însă pe Web (www= world wide web) se 
foloseşte http. Denumirea vine de la Hyper Text 
Transport Protocol. 

Pentru a putea intra în contact cu o pagină de web, 
mai precis cu computerul (server-ul) care găzduieşte o 
asemenea pagină, vor trebui folosite nişte programe 
speciale de vizualizare a paginilor de web, numite 
browsere. De ani buni, cele mai importante browsere 
sunt Internet Explorer, de la Mjcrosoft, şi Netscape 
Communicator, de la Netscape. între cele două com¬ 
panii se duce o luptă acerbă, însă continuă să răzbată şi 
alte nume de browsere, de la companii mai mici, cum ar 

fi de exemplu 
Opera, 
Hotjava.NCSA 
Mosaic etc. Cu 
ajutorul acestor 
browsere şi prin 
intermediul pro¬ 
tocolului http 
folosit de aces¬ 
tea se pot acce¬ 
sa pagini de 
Web 

Fiecare 
browser are în 
componenţa sa 
un spaţiu liber în 
care utilizatorul 
poate scrie 
numele paginii 
de web pe care 
doreşte să o 
acceseze. Spre 
exemplu, prin 
tastarea adresei 
www. micro- 
soft.com, 
b r o w s e r u I 
conectat la 
Internet va intra 
în contact cu serverul care deţine pagina de casă a 
companiei Microsoft şi o va afişa în mod treptat, pe 
măsură ce această pagină se va încărca în memoria 
computerului utilizatorului. 

Majoritatea paginilor de Web de pe Internet sunt rea¬ 
lizate într-un limbaj foarte simplu şi interesant, numit 
HTML (Hyper Text Markup Language). Toate browserele 
din prezent sunt capabile să afişeze o astfel de pagină, 
fiind considerat standard în domeniu. însă, de câţiva ani, 
o serie de alte posibilităţi de realizare a paginilor de web 
au apărut, şi aici ar trebui menţionat în primul rând pro¬ 
gramul Flash, realizat de compania Macromedia. Cu 
ajutorul lui se pot realiza o serie de animaţii de calitate 
deosebită, neafectând decât în mică măsură timpul de 
descărcare a paginii pe browser. în prezent, o mare 
parte a site-urilor companiilor sau organizaţiilor cu pre¬ 
tenţii din lume sunt realizate cu ajutorul acestui program. 
Prin urmare, pentru a putea vizualiza acest tip de pagini 
de Web este necesară o vizită pe site-ul www.macro- 
media.com, de unde, cu „ajutorul” unei conexiuni tipic 
româneşti, se poate downloada un plug-in (un program 
care se ataşează pe browser, completându-l sau actua- 
lizându-l într-un anumit domeniu) pentru Flash, în circa 
20 de minute, sau se poate găsi pe un CD al uneia din¬ 
tre revistele de calculatoare din comerţ. 

(Va urma) 

La cererea cititorilor 


Fiz. Alexandru Mărculescu 


(Urmare din nr. trecut) 

Spre deosebire de conectarea în 
serie, în acest caz sursa U trebuie 
să aibă tensiunea mai mare nu 
decât suma Ua1+Ua2, ci decât cea 
mai mare dintre valorile Ual, Ua2. în 
schimb, sursa va trebui să suporte 
de această dată lejer suma celor doi 
curenţi de încărcare, 11+12. 

în fine, mai precizăm că schema 
din figura 6 poate fi generalizată 
pentru încărcarea simultană a n 
acumulatoare - Ac.1, Ac.2, ... Ac.n 
- aşa cum se arată în figura 7. De 
această dată am mai făcut un pas 
spre perfecţionarea montajului, şi 
anume prin introducerea în serie cu 
fiecare „ramură” separată de încăr¬ 
care a câte unui potenţiometru care 
să permită ajustarea curentului 
respectiv într-o anumită plajă dorită. 

Ne oprim aici cu aceste consi¬ 
deraţii elementare - dar foarte 
importante, credem noi, pentru con¬ 
structorul începător - exemplificând 
prin montajul din figura 8 o soluţie 
posibilă pentru încărcarea simultană 
de la un redresor comun a două 
perechi de acumulatoare Cd-Ni, 
prima pereche formată din două 
acumulatoare de câte 
1,2 V/750 mA h, iar a 
doua din două acu¬ 
mulatoare de câte 1,2 
V/4500 mA.h. 

Evident, cele două 
perechi având curenţi 
de încărcare sensibil 
diferiţi (75 mA, 
respectiv 450 mA), se 
conectează în serie 
pe cele două „ramuri” 
diferite şi separate 
între ele prin diodele 
Dl şi D2. Dacă se 
foloseşte pentru 

sursa U un transfor¬ 
mator cu cca 12V/1A 
în secundar, ţinând 
cont de căderile de 
tensiune pe diodele punţii 
redresoare şi pe cele două diode de 
separaţie ale „ramurilor”, se poate 
conta pe o tensiune eficace la 
bornele fiecărei ramuri de 
încărcare (R1+P1+Ac.1, respectiv 
R2+P2+AC.2) de cca IOV. Pentru 
prima ramură, a acumulatoarelor 


Ac.1 de 750 mA h, vom dimensiona 
grupul R1+P1 astfel încât curentul 
de încărcare să poată fi reglat din 
PI în plaja orientativă 50 mA-100 
mA, iar pentru a doua ramură vom 
dimensiona grupul R2+P2 pentru 
o plajă a lui 12 de 
orientativ 300 mA-600 mA. 

în continuare vă propunem trei 
scheme practice de încărcătoare, 
experimentate de autor cu bune 
rezultate. 

O primă variantă, extrem de sim¬ 
plă, este cea din figura 9, care a fost 
concepută îndeosebi pentru încăr¬ 


carea a două acumulatoare Cd-Ni 
de 1,2 V/750 mA-h (în serie), mo¬ 
dele utilizate frecvent la alimentarea 
minicasetofoanelor, reportofoanelor 
etc. Schema s-ar putea simplifica şi 
mai mult dacă am avea în vedere 
doar această situaţie particulară de 
încărcare, de pildă prestabilind un 


curent fix (nereglabil) de încărcare, 
de circa 75-80 mA (valoare medie), 
caz în care se renunţă la 
potenţiometrul P, redimensionând 
corespunzător rezistenţa R2. De 
asemenea, se poate renunţa şi la 
cele două indicatoare optice (LED1 
- indicator de reţea, LED2 - indica¬ 
tor de încărcare), implicit şi la rezis¬ 
tenţele aferente de limitare în curent 
(R1, respectiv R3). Am optat însă 
pentru varianta din figură, cu 
potenţiometru de reglaj al curentului 
şi cele două indicatoare gptice, din 
considerente practice. în primul 


rând, reglajul curentului permite şi 
încărcarea unui alt număr de acu¬ 
mulatoare de tipul menţionat (de la 
unul singur la patru, evident, în 
serie), sau chiar a unor grupuri serie 
de acumulatoare de alt tip. De exem¬ 
plu, pentru alimentarea unor testere 
portabile se folosesc adeseori 

baterii serie de câte trei acumula¬ 
toare având tensiunea nominală de 
1,5 V/element şi capacităţi de până 
la 1200-2500 mA-h. De aceea, 
extinderea plajei de curent până la 
circa 250 mA am considerat-o foarte 
utilă. în al doilea rând, am optat pen¬ 
tru introducerea indicatoarelor lumi¬ 
noase deoarece mi s-a întâmplat nu 
o dată ca, pe parcursul încărcării, 
din cauza unor contacte sau arcuri 
proaste la socluri, circuitul să se 
întrerupă (sau chiar să „sară" acu¬ 
mulatoarele din soclu). Cu aceste 
indicatoare, o simplă privire perio¬ 
dică la încărcător ne permite să 
stăm liniştiţi sau, dimpotrivă, să 
remediem întreruperea survenită. 

Ca atare, am ales un transforma¬ 
tor de reţea Tr. cu tensiunea secun¬ 
dară de circa 11 V (practic 11-13 V) 
şi cu un curent secundar maxim de 
cel puţin 0,5 A, pentru a nu avea 
probleme cu încălzirea excesivă. 
După cum se observă din schemă, 
tensiunea secundară este redresată 
bialternanţă (cu puntea PR), dar 
tensiunea astfel obţinută nu este fil¬ 
trată cu obişnuitul condensator, 
lucru care nu deranjează cu nimic 
buna funcţionare a încărcătorului. 

Prima etapă experimentală o 
constituie dimensionarea rezistenţei 
de limitare R1 pentru indicatorul de 
reţea LED1. Pentru începători (şi 
poate nu numai), dimensionarea lui 
R1 prin calcul este mai dificilă, 
deoarece tensiunea continuă de la 
ieşirea punţii este pulsatorie, având 
deci valoare de vârf, valoare eficace 
şi valoare medie diferite. Practic, se 
intercalează în serie cu R1 + LED1 
un miliampermetru c.c. pus pe un 
domeniu de 60 mA (50 mA) şi se 
tatonează valoarea lui R1, în jurul lui 
470Q, astfel încât curentul indicat 
(valoare medie) să fie de 15-20 mA. 

Al doilea pas îl reprezintă dimen¬ 
sionarea grupului R2 + P. Deoarece 
ne-am propus o plajă de reglaj de 
orientativ 50 - 250 mA, vom avea 
nevoie pentru probe de un grup 
serie de acumulatoare care să 
suporte fără probleme curenţi de 
încărcare de 250-300 mA, acciden¬ 
tal chiar 500 mA. De pildă, se pot 
folosi două acumulatoare Cd-Ni „tip 
R20” (1,2 V/4500 mA-h), înseriate şi 
conectate provizoriu la bornele Ac., 
cu respectarea polarităţii. Iniţial, în 
locul grupului R2 + P se montează 
un rezistor R2 bobinat (cu puterea 
de minimum 3 W), a cărui valoare o 


tatonăm în plaja - 20Q, astfel 
încât să obţinem curentul (maxim) 
de încărcare de circa 250 mA. Apoi 
introducem în serie cu R2 
potenţiometrul P indicat, care tre¬ 
buie să fie obligatoriu bobinat, cu o 
putere de disipaţie de minimum 3-4 
W. După aceea conectăm şi indica¬ 
torul de încărcare LED2, împreună 
cu rezistenţa de limitare R3 (100- 
150Q). în fine, ne asigurăm că 
potenţiometrul permite reglarea 
curentului de încărcare de la va¬ 
loarea maximă de circa 250 mA 
până la o valoare minimă de circa 
50-60 mA. Evident, măsurarea 


curentului de încărcare se face în 
serie cu grupul Ac., cu un mi¬ 
liampermetru c.c. pus pe un dome¬ 
niu adecvat (600 mA). 

în mod normal, butonului 
potenţiometrului P ar fi indicat să i 
se ataşeze o scală gradată în valori 
ale curentului de încărcare. Lucrul 
acesta este mai greu de făcut, mai 
ales când avem în vedere încăr¬ 
carea unor seturi diferite (şi ca 
număr, şi ca tip) de acumulatoare. 
Totuşi, pentru aplicaţia principală - 
aceea a setului de două acumula¬ 
toare serie de câte 1,2 V/750 mA-h 
- este util să se marcheze cu un 
punct de vopsea poziţia butonului 
(cu „cioc”) corespunzătoare curentu¬ 
lui de încărcare de 75 mA, pentru a 
nu fi nevoiţi să repetăm de fiecare 
dată măsurătoarea. Căci, desigur, 
un miliampermetru montat pe încăr¬ 
cător - soluţie ideală - ar dubla cos¬ 
tul montajului... 

Cea de a doua schemă propusă, 
prezentată în figura 10, a fost con¬ 
cepută în mod special pentru încăr¬ 
carea unui dublet serie de acumula¬ 


toare Cd-Ni de 1,2 V/4500 mA-h, 
deci care necesită un curent stan¬ 
dard de încărcare de circa 450 mA. 
Am preferat însă şi aici introducerea 
unui potenţiometru de reglare a 
curentului într-o plajă relativ largă, 
de orientativ 200-700 mA, care - 
aşa cum veţi vedea - poate fi foarte 
uşor extinsă practic de la 50 mA la 
IA, prin simpla redimensionare a 
valorii rezistenţei R3 şi a 
potenţiometrului R 

De această dată, tensiunea din 
secundarul transformatorului de 
reţea Tr. (220 V/12-15 V/1 A) este tot 
redresată bialternanţă, cu o punte 


redresoare PR de minimum 1-1,5 A, 
dar tensiunea astfel obţinută este şi 
filtrată cu ajutorul condensatorului 
CI (2200-4700 pF/25 V). Rezistenţa 
de limitare R1 a indicatorului optic 
de funcţionare (de reţea) LE Dl se 
dimensionează, în funcţie de tensi¬ 
unea secundară a lui Tr., tot pentru 
un curent (mediu) de cel mult 15-20 
mA prin LED1. 

O a doua modificare faţă de 
schema precedentă constă în intro¬ 
ducerea unei surse de curent con¬ 
stant, realizată cu tranzistorul T1 şi 
piesele aferente - R2, DZ, R3 şi P. 
Nu este cazul să explicăm aici în 
detaliu principiul de funcţionare al 
sursei de curent constant cu tranzis¬ 
tor. Reamintim, doar - pentru uzul 
începătorilor - că potenţialul din 
emitorul tranzistorului TI „repetă" 
potenţialul din bază, minus căderea 
pe joncţiunea bază-emitor a tranzis¬ 
torului, de circa 0,7-0,75 V în acest 
caz. Cum baza tranzistorului este 
menţinută la un potenţial aproxima¬ 
tiv constant (aici circa 6,2 V) cu aju¬ 
torul celulei de stabilizare R2-DZ, 

rezultă că în emitor vom avea un 
potenţial faţă de „masă” - mai precis 
la bornele grupului serie R3 + P vom 
avea o tensiune - de aproximativ 

6,2 V-0,7 V = 5,5 V. Prin urmare, 
curentul de emitor al tranzistorului, 
aproximativ egal cu curentul de 
colector - respectiv curentul de 
încărcare a grupului nostru de acu¬ 
mulatoare, Ac. - poate fi stabilit sufi¬ 
cient de precis şi constant prin sim¬ 
pla alegere a valorii înseriate R3 + P. 
Aşadar, curentul nu va mai scădea 
semnificativ pe măsura încărcării 
acumulatoarelor, pe de o parte, iar 
pe de altă parte, curentul prestabilit 
se va menţine aproximativ constant 
atunci când la bornele Ac. vom 
conecta de la unu până 
la patru acumulatoare 
de acelaşi tip în serie. 

Evident, limita ma¬ 
ximă a plajei de curent 
se stabileşte prin 
alegerea rezistenţei R3, 
iar suma R3 + P va dicta 
limita minimă de curent, 
în exemplul din figură, 
pentru R3 = 8£2 rezultă 
Imax = 5,5 V/8Q = 700 
mA, iar pentru R3 + P = 

80 + 25Q rezultă Imin = 

5,5 V/33Q * 170 mA. 

Dacă vrem să 
„împingem” mai jos limi¬ 
ta minimă, de exemplu 
până la 50-60 mA, vom 
alege un potenţiometru 
P de circa 100£2. Atenţie, însă! Atât 
rezistorul R3, cât şi potenţiometrul P 
vor fi obligatoriu bobinate şi de pu¬ 
teri de disipaţie corespunzătoare, 
mai precis ele trebuie să suporte 
fără încălzire periculoasă curentul 
maxim de cca 700 mA pe care ni 
l-am propus. De asemenea, tranzis¬ 
torul TI va fi obligatoriu montat pe 
un radiator termic corespunzător 
(capabil să disipe 10-15 W). 

Rezistenţa R2 din celula de stabi¬ 
lizare se dimensionează astfel ca prin 
DZ să circule, în condiţiile „cele mai nefa¬ 
vorabile” (curentul de încărcare maxim) 
un curent de aproximativ 10 mA. 

Fără să intrăm aici în detalii, 
amintim că performanţa unei astfel 
de surse de curent constant depinde 
atât de „calitatea" exemplarului de 
diodă Zenner folosit (care este bine 
să aibă „cotul” cât mai abrupt), cât şi 
de factorul de amplificare în curent 
(beta) al exemplarului de tranzistor 
folosit. Dacă acest factor beta este 
modest (sub 100 sau chiar sub 50), 


nu vom mai putea considera ca 
aproximativ egale valorile curentului 
de emitor şi, respectiv, de colector. 
Mai concret spus, curentul absorbit 
de baza lui TI (care provine de la 
plus, via R2, şi se închide la minus 
prin R3 + P), va deveni semnificativ la 
sarcina maximă a tranzistorului, 
încurcând „socotelile" noastre asupra 
„curentului constant” de încărcare şi 
obligându-ne, totodată, la subdimen¬ 
sionata lui R2, pentru ca dioda 
Zenner să se mai afle în regim de 
stabilizare şi la sarcina maximă. 
Tocmai de aceea am recomandat 
pentru TI un model de tranzistor pro¬ 
fesional (npn, cu siliciu, medie pu¬ 
tere, factorul beta peste 100). 


Chiar şi aşa, montajul descris 
(care funcţionează foarte bine) 
poate crea probleme constructorului 
începător, ca de pildă procurarea 
acelui potenţiometru bobinat de 
100Q care să suporte lejer 700 mA. 
Din acest considerent, mai raţional 
ar fi să se prevadă nu o singură 
plajă de reglaj, 50-700 mA, ci două 
plaje distincte, selectabile dintr-un 
comutator. Dacă mai ţinem cont şi 
de necesitatea selectării unui 
tranzistor cu beta mare, ajungem la 
concluzia că e mult mai simplu să... 
complicăm niţel schema, de exem¬ 
plu aşa cum se arată în figura 11, 
unde tranzistorul simplu a fost 
înlocuit printr-un circuit Darlington 
monolitic (npn, siliciu, de putere, 
practic orice model care are curentul 
de colector de minimum 3A). De 
asemenea, s-au prevăzut cele două 
game de reglaj despre care 
aminteam, R3 + PI, respectiv R4 + 
P2, selectabile din comutatorul K. 


Detaliul din figura 12 sugerează 
şi o posibilă modalitate de introdu¬ 
cere a unor indicatoare optice de 
încărcare separate (LED2, respectiv 
LED3). Desigur, rezistenţele de li¬ 
mitare R5 şi R6 se dimensionează 
pentru un curent maxim prin fiecare 
LED de 15-20 mA. 

Principiul sursei de curent con¬ 
stant este acelaşi, cu două deose¬ 
biri: întâi, Darlingtonul având un fac¬ 
tor de amplificare în curent foarte 
mare, creşte simţitor performanţa 
stabilizării; în al doilea rând, la 
dimensionarea circuitelor de reglaj 
se va ţine cont de căderea dublă de 
tensiune bază-emitor la Darlington 
(de fapt, acesta având două joncţi¬ 


uni BE înseriate) faţă de tranzistorul 
obişnuit, fiind în cazul de faţă de 
circa 1,5 V. 

în exemplul numeric dat, dacă 
tensiunea stabilizată de Dz este de 

6.2 V (prin verificare, căci există 
împrăştieri de fabricaţie), la bornele 
grupului de reglaj (R3 plus PI, 
respectiv R4 plus P2) vom avea 
circa 6,2 V-1,5 V = 4,7 V. 

Aşa cum se precizează în figură, 
gama a) de reglaj a fost concepută 
în special pentru încărcarea unei 
perechi (serie) de acumulatoare de 

1.2 V/4500 mA-h, deci care necesită 
un curent „standard” de încărcare de 
450 mA. Pentru a acoperi şi alte 
situaţii posibile, s-a dimensionat 
grupul R3 + PI pentru realizarea 
unei plaje de curent de aproximativ 
300 - 800 mA. Cealaltă gamă, b), a 
fost prevăzută pentru încărcarea 
unei perechi (serie) de acumula¬ 
toare de 1,2 V/750 mA-h, deci cu un 
curent „standard” de 75 mA. Valorile 

alese pentru R4 şi P2 
asigură o plajă 
de aproximativ 60- 
100 mA. 

Desigur, „rezerva" 
de tensiune a 
redresorului permite 
foarte bine să încăr¬ 
căm, pe fiecare gamă, 
de la unu la cel puţin 
patru acumulatoare de 
1,2 V, de acelaşi tip (şi 
bineînţeles în serie). 

„Spinoasă" rămâne 
şi aici doar problema 
procurării potenţiome- 
trelor bobinate, în spe¬ 
cial a lui PI, care tre¬ 
buie să suporte lejer 
800 mA. Personal am 
ajuns la concluzia că 
este mai uşor (şi mai 
ieftin) să-ţi construieşti 
singur un astfel de 
potenţiometru, prin 
rebobinarea unui 
potenţiometru robust, 
folosind nichelină 
emailată (constantan 
etc.) de grosime cores¬ 
punzătoare. 




Se subînţelege că dacă se 
doreşte o limită maximă de circa 
800 mA, secundarul transforma¬ 
torului va trebui să suporte fără 
încălzire periculoasă (şi fără 
„cădere” semnificativă de tensiune) 
cel puţin IA, mai bine 2A. De 
asemenea, circuitul Darlington va fi 
prevăzut cu radiator de minimum 
10-15 W, iar rezistoarelor R2, R3 şi 
R4 li se va mări la nevoie puterea, 
astfel încât să nu „frigă” la o 
funcţionare îndelungată. 


SOCLU pentru ACUMULATOARE 
format R20 

Fiz. Alexandru Mărculescu 


Ca tot românul păţit în perioada 
„anilor lumină”, păstrez şi eu în 
casă, la îndemână, o lanternă, pen¬ 
tru orice eventualitate. Şi, bineînţe¬ 
les, am grijă ca ea să fie în perma¬ 
nenţă aptă de funcţionare. Concret, 
am o lanternă chinezească, modelul 
cu două baterii de tip R20 (figura 1). 
Pentru că în ultimii ani bateriile „ief¬ 
tine” mi-au creat adeseori probleme, 
iar cele performante sunt foarte 
scumpe, m-am decis să înlocuiesc 
bateriile cu o pereche de acumula¬ 
toare Cd-Ni de acelaşi gabarit, mai 
precis modelul l/arfa de 1,2 V/4500 
mAh, cărora producătorul le garan¬ 
tează până la 1000 de reîncărcări. 
Un încărcător adecvat (cu un curent 
constant de 450 mA) mi-am constru¬ 


it uşor, conform schemelor prezen¬ 
tate chiar în acest număr al lui 
„Tehnium”, dar n-am reuşit să gă¬ 
sesc în comerţ un soclu în care să 
pot încărca simultan (în serie) cele 
două acumulatoare. Aşa că am fost 
nevoit să improvizez unul, care s-a 
dovedit a fi simplu şi necostisitor: 
însăşi lanterna amintită, căreia i-am 
demontat farul şi becul, în locul 
becului înşurubând „ceva” care să 
asigure legătura între grupul serie 
de acumulatoare şi încărcător. 
Desigur, pe durata încărcării între¬ 
rupătorul lanternei va fi în poziţia 
închis (contact). 

Prin urmare, toată construcţia 
propusă se rezumă la realizarea 
acelui „ceva”, prezentat schematic 


în figura 2. Din explicaţiile la figură 
rezultă că am folosit fasungul meta¬ 
lic al unui bec de lanternă, căruia 
i-am ataşat două corpuri izolatoare 
(o bucşă şi un dop) strânse cu un 
şurub. Capul şurubului asigură con¬ 
tactul la plusul grupului serie de 
acumulatoare, iar prin cosa metalică 
prinsă sub piuliţă se face legătura la 
borna plus a încărcătorului. Corpul 
fasungului asigură contactul la 
minusul grupului serie de acumula¬ 
toare, iar un conductor cositorit pe 
fasung face legătura la borna minus 
a încărcătorului. Conectorul astfel 
realizat se înşurubează în lanternă, 
în locul becului (figura 3). 

Practic, am luat un bec de 
lanternă, i-am „smuls” (prin răsucire 
cu grijă) globul de sticlă, după care 
am îndepărtat izolatorul de sticlă de 
la „fund” şi am curăţat bine interiorul 
fasungului metalic. De fasung am 
lipit prin cositorire un conductor liţat, 
cu izolator albastru (fiind vorba de 
legătura la „minus”). în orificiul din 
fundul fasungului am introdus o 

bucşă izolatoare, prin care am trecut 
un şurub M3. Pentru a interzice ca¬ 
tegoric atingerea accidentală a 
şurubului de corpul fasungului - dar 
şi pentru a putea înşuruba şi 
deşuruba comod conectorul în 
lanternă - în fasung am înşurubat 
forţat un dop izolator prevăzut cu o 
gaură centrală 0 3 mm, prin care să 


Cele două conductoare le-am racor¬ 
dat la o mufă tată robustă, prin care 
fac legătura la încărcător. 

Desigur, construcţia se poate 
face mai „elegant”, de pildă realizând 
la strung un singur corp izolator, cu 
gaură centrală 0 3 mm, prelungire 
exterioară peste fundul fasungului, 
filet pe porţiunea care se 


înşurubează în fasung, „mâner ran- 
dalinaf (cu striuri) etc. Cum însă 
improvizaţia mea funcţionează bine, 
aşa ar rămas. Vorba aceea a unui 
mare gânditor al Revoluţiei 
Franceze: „Provizoratul care nu de¬ 
ranjează pe cel ce l-a instalat 
rămâne definitiv”. La fel ca tranziţia 
noastră. 



treacă şurubul M3. Personal am 
folosit „mânerul” unei „banane”, care 
are porţiunea interioară filetată (e 
drept, cu alt pas decât al fasungului, 
dar forţat a mers foarte bine), iar 
partea exterioară, de diametru mai 
mare, este „randalinată”, special 
pentru a putea fi înşurubat uşor cu 
mâna. Am strâns cele două corpuri 
izolatoare cu şurubul, sub piuliţa 
acestuia punând o cosă de care am 
lipit în prealabil un conductor liţat, cu 
izolatorul roşu (legătura la „plus"). 



fasung bec 
(metalic) 


şurub M3 


şaiba/bucşă 
izolai oare 


cosa 


La mufa de racord 
piuliţă - Q 


dop izolator 
(cap "banană") 

De la început trebuie să arăt 
că nu e vorba de siguranţa con¬ 
ducerii pe drumurile publice a 
unui autoturism „Dacia", combi¬ 
nată cu siguranţa funcţionării 
motorului, cu siguranţa frânelor 
etc., ci este vorba pur şi simplu 
despre banalele siguranţe fuzi- 
bile ale instalaţiei electrice a 
„Daciei". Un element fuzibil 
actual este prezentat în figura la, iar „Dacia" are nevoie 
de un „tablou” cu 6 asemenea elemente (fig. 2a) pentru 
funcţiile prezentate în tabelul alăturat. Concepţia tehno¬ 
logică a grupului acestor 6 siguranţe este cel puţin... 
nefericit aleasă. Capetele de contact din fier cositorit ale 
elementului se oxidează cu timpul şi nu mai asigură un 
contact ferm (scurtcircuit) cu lamela elastică din alamă 
(cu umezeala apare probabil şi un efect de pilă electrică 
de contact care erodează suprafeţele). Pe de altă parte, 
sistemul de prindere cu lamele elastice la capetele ele¬ 
mentelor fuzibile nu asigură o presiune mecanică sufi¬ 
cientă pentru a face faţă trepidaţiilor transmise prin 
mişcarea autoturismului. 

După mai mulţi ani de exploatare a autoturismului 
„Dacia 1300“ personal, tracasat de prea desele „capricii” 
ale siguranţelor, care, când nu te aşteptai, nu permiteau 
funcţionarea unor lumini, indicatoare de viraj, ventilator, 
claxon etc., m-am hotărât să schimb grupul de sigu¬ 
ranţe. Am recurs la serviciul unor siguranţe fuzibile 
serioase (fig. 1b), cu corp de sticlă (şi nu ceramic), cu 
firul fuzibil calibrat din cupru (şi nu din fier), cu ambaze 
de prindere de cap, cilindrice, ferme. 

Din aparate electronice vechi, dezmembrate (televi¬ 


zoare japoneze, radare militare 
etc.), ale căror diverse sub¬ 
ansambluri le găsim prin târ¬ 
guri, am procurat (dar la nevoie 
se pot şi confecţiona) pensetele 
de prindere de cap ale sigu¬ 
ranţelor fuzibile, cărora le-am 
adaptat 6 perechi de contacte 
auto-tată, compatibile cu con¬ 
tactele mamă plasate pe con¬ 
ductorii existenţi la „Dacia". A rezultat ansamblul de si¬ 
guranţe din figura 2b, care l-am prins în acelaşi loc sub 
capotă. Acestuia nu-i mai pasă acum de trepidaţii, de 
faptul că nu e plasat pe o suspensie elastică. 


Numărul 

siguranţei 

Valoarea 

intensităţii 

(amperi) 

Consumatorul 

1 

8 

Fază lungă stânga 

2 

8 

Fază lungă dreapta 

3 

8 

Fază de întâlnire stânga 

4 

8 

Fază de întâlnire dreapta 

5 

16 

Tablou de bord, 
lumini de control, 
avertizor de viraj, 
motorul ventilatorului, 
frâna, lumina 
de mers înapoi 

6 

16 

Iluminarea interioară, 
ştergătorul de 
parbriz, bricheta 

MINIRADAR ANTICOUZIUNC AUTO 

ÎN TEHNICA „SPREAD SPECTRUM" 

Andrei Ciontu 


Tehnica „SPREAD SPECTRUM” (spectru împrăştiat) 
este un procedeu relativ modern folosit în legăturile 
radio, care utilizează o modulaţie specială la emisie, 
lărgind foarte mult spectrul de frecvenţe în comparaţie 
cu cel al semnalului modulator, şi o compresie cores¬ 
punzătoare a spectrului semnalului captat de antenă, la 
recepţie. Prin aceasta din urmă se obţine o creştere a 
raportului semnal/zgomot, deci o bună sensibilitate a 
receptorului, care permite obţinerea unor raze de acţi¬ 
une mari, chiar în condiţiile unor puteri mai mici la 
emisie, o protecţie mai mare a emisiunilor la paraziţi şi 
bruiaje. Tehnica „SPREAD SPECTRUM” se foloseşte pe 
scară din ce în ce mai largă în radio-legăturile terestre şi 
în cosmos (GSM, GPS), în echipamentele radar de 


mare performanţă. Şi radioamatorii de UUS (cu condiţia 
f < 440 MHz) au început să adopte, în cadrul trans- 
ceiverelor personale, această tehnică. Răspunzând 
unor solicitări din partea cititorilor, revista TEHNIUM îşi 
propune să prezinte o serie de articole referitoare la 
această nouă tehnică, serie care este începută cu arti¬ 
colul de faţă. 

Generalităţi 

Miniradarul anticoliziune auto pe care-l prezentăm se 
poate monta, fără intervenţii mari, la orice tip de autotu¬ 
rism, fie la partea din faţă (fig.la), fie la partea din spate 
a autoturismului (fig.1 b). Fireşte, în afara modulelor de 

radiofrecvenţă de emisie şi recepţie (MRF-E, MRF-R) 
care se montează în afara (autdoor) habitaclului (fig. 2), 
miniradarul are şi un modul de procesare şi indicatoare 
(MPI) care se montează în interiorul (indoor) habitaclului. 
Rolul miniradarului este să semnalizeze (optic şi acustic) 
conducătorului auto că distanţa D dintre autoturismul 
personal şi cel din spate (sau cel din faţă) a atins o anu¬ 
mită valoare minimă (prescrisă), sub care există pericolul 


conţine oscilatorul de microunde (OM) de mică putere 
realizat cu o diodă Gunn, modulatorul binar de fază 
(MB<ţ>, BPSK) şi antena horn de emisie (AE). Modulul 
MRF-R (fizic, identic cu MRF-E) conţine antena horn de 
recepţie (AR), identică cu AE, corelatorul (C) şi detec¬ 
torul şi amplificatorul de semnal Doppler (DASD). 
Modulul MPI conţine generatorul de impulsuri de cod 
(GC) cu generatorul său de tact (clock) pilotat cu 




coliziunii (fig. 3). în plus, pentru miniradarul cu modulele 
MRF montate în spate, simultan cu alarmarea şoferului 
se comandă (prin închiderea lui « 2 ) aprinderea lămpilor 
de stop (LSS, LSD), ca şi cum s-ar fi acţionat pedala de 
frână ) din închiderea lui «i. Acest lucru ar fi un motiv 
pentru ca autoturismul din spate să frâneze, în realitate, 
şi să se obţină creşterea lui D. 

Schema bloc. Principiul de funcţionare 

Schema bloc a completului miniradarului anticoli- 
ziune auto este prezentată în figura 4. Modulul MRF-E 


rezonator de cuarţ (GT), instalaţia de alarmare acustică 
şi optică (IA), amplificatorul de putere (AP) de acţionare 
a contactului « 2 - 

Miniradarul este conceput în tehnica „SPREAD 
SPECTRUM”, varianta modulării (cu secvenţă directă) 
binare în fază (0-180°) a oscilaţiilor de microunde în 
banda X (k = 3 cm), în conformitate cu secvenţele repe¬ 
titive ale unor impulsuri de cod binar pseudoaleator (aici 
de tip Barker cu 7 biţi, B7). Prin această modulaţie (fig. 
5), banda de frecvenţă a semnalului emis creşte (spec¬ 
trul se...împrăştie) la valoarea celei a spectrului unui 

impuls de microunde având durata egală cu durata 
impulsului elementar din combinaţia de cod (ti, fig. 5). 

Tehnica BPSK (Binary Phase Shift Keing - modulaţie 
binară de fază), care pare dezavantajoasă la emisie, 
permite însă o recepţie de corelaţie a semnalelor reflec¬ 
tate (şi „bruiate”) de autoturismul „ţintă”, care pot fi 
foarte slabe, sub nivelul zgomotului de fond. Pentru 
aceasta, la corelatorul C se aplică o secvenţă de impul¬ 
suri de cod copie decalată (cu 1, 2 sau 3 perioade de 
tact), corespunzătoare la trei valori de timpi de corelaţie 
predeterminaţi. Să dăm şi câteva explicaţii cantitative. 

Să admitem că dorim ca miniradarul nostru să ne 
„anunţe” când autovehiculul din spatele nostru a ajuns la 
AD = 30 m. 

Din D = ct p/2, unde c = 3 IO 8 m/s, viteza UEM 

tp = timpul de propagare al UEM 
rezultă AD = cti/2, unde 
AD = distanţa minimă de acţiune a radarului, 
ti = durata impulsului elementar (fig. 5-2). 

Rezultă: 

ti =T t = 2 AD/c = 1/f t în care 
Tţ = perioada de tact (a GT) 
fţ = frecvenţa de tact (clock) 
deci f t = c/2 AD = 5 MHz 

Să nu ne „facem griji” că în durata mică, ti, nu sunt 


Deci miniradarul de faţă nu „caută” poziţia în distanţă 
a „ţintei” din spate (ca alte radare sofisticate), ci aşteap¬ 
tă ca „ţinta” să „calce” zonele circulare invizibile de pe 
şosea şi, funcţie de zona preselectată de conducătorul 
auto cu radar la bord, să declanşeze alarmarea. Arcele 
de cerc punctate din figura 2 pot fi considerate ca fiind 
de fapt zone circulare de lăţime 8D (fig. 2), în care 8D 
depinde de timpul de iradiere (deci, de reflexie) cu UEM 
al vehiculului urmăritor. 

Acest timp este egal cu timpul în care, cu viteza re¬ 
lativă (Va) a apropierii de vehiculul din faţă, autovehicu¬ 
lul urmăritor parcurge o distanţă egală cu propria sa 
lungime. 

Descrierea miniradarului 

Dintre toate subansamblurile ce compun miniradarul, 
conform schemei bloc din figura 4, numai trei (de fapt, 
componente complexe integrate de microunde) nu pot fi 
realizate în regim de amator, şi acestea sunt: 

- oscilatorul de microunde (OM), care este realizat 
cu o diodă Gunn (de 10+30 mW putere); indiferent de 
tehnologia de realizare (pe ghid R 100, cavitate coaxi¬ 
ală, linie microstrip), ieşirea oscilatorului trebuie să fie 
realizată cu conector coaxial specific pentru banda X, de 

suficiente oscilaţii de microunde de f 0 = 10 GHz. 
Numărul (n) al acestora este: 

n = f(/f t = 2 10 3 

La corelatorul C decelarea optimă (repetăm, chiar 
sub nivelul zgomotului) a semnalului (cu BPSK) 
recepţionat are loc pentru un timp de corelaţie egal cu 
zero. Cu alte cuvinte, dacă la poarta 1 a corelatorului 
(fig.4) soseşte un semnal întârziat (datorită propagării) 
cu exact ti (adică reflexia a avut loc la 30 m în spatele 
autoturismului), atunci la poarta 2 (de videofrecvenţă) 
trebuie să se aplice o copie a impulsurilor de cod deca¬ 
lată exact cu durata ti (adică a unui bit). Pentru aceasta 
s-a ales o schemă pentru GC care permite obţinerea la 
ieşire a tuturor reciclărilor codului (având oricare din 
cele 6 decalări discrete posibile). Pentru nevoile practice 
ne mulţumim cu trei decalări corespunzătoare dis¬ 
tanţelor de alarmare de 30, 60 şi 90m, predeterminate la 
alegere. 


tip SMA, pentru a se putea interconecta uşor cu 
subansamblul următor; 

- modulatorul binar de fază (MB(ţ>) şi corelatorul (C); 
aceste subansambluri sunt identice constructiv (în mini- 
radar au numai funcţii diferite), fiind, în fond, configuraţii 
de mixere echilibrate microstrip, cu diode Schottky, sin¬ 
gura cerinţă ce li se impune fiind aceea de a permite un 
cuplaj de curent continuu la poarta de ieşire FI (să per¬ 
mită, adică, şi obţinerea frecvenţei intermediare... 
nule). 

Firmele specializate în microunde^oferă nenumărate 
variante ale acestor subansambluri. în rest, toate cele¬ 
lalte subansambluri se pot realiza. Chiar şi cele două 
antene horn (cu câştigul de 15 dB), boxele, carcasele de 
RF ale lor, boxa indoor (MPI) cu toate circuitele elec¬ 
tronice necesare, se pot realiza de către constructorii 
amatori radioelectronişti. 

(Va urma) 

CONDUCCRtn CCONOMICfl m 

Prof. ing. Mihai Stratulat 


Accelerări, frânări, pante şi altele 

Este evident că rulajul efectuat cu un înalt grad de 
neuniformitate este păgubitor, cel mai neeconomic pro¬ 
cedeu fiind acela al accelerărilor şi frânărilor frecvente, 
în general, acest regim este impus de mersul cu viteze 
excesive, mai ales în trafic urban, dar nu numai, când se 
face simţită nevoia de folosire cu mare frecvenţă şi 
intensitate a frânelor. După cum se constată din fig. 1, 


frână şi a pneurilor. 

Care sunt mijloacele pentru reducerea frecvenţei 
frânărilor, având în vedere că înlăturarea totală a 
regimului nestabilizat nu este totuşi cu putinţă? 

Mai întâi păstrarea, pe cât posibil, a unei viteze mo¬ 
derate, dar constante, apropiată de cea economică, 
dacă există; apoi reperarea din timp a semnalelor şi a 
semnelor de circulaţie care impun încetinirea mersului 
maşinii sau oprirea ei; şi în sfârşit, păstrarea unei dis¬ 
tanţe convenabile faţă de vehiculul dinainte. 



frecvenţa frânărilor amplifică mai mult decât proporţional 
consumul de combustibil. 

în urma unor teste efectuate cu participarea câtorva 
sute de conducători auto ale căror maşini au fost dotate 
cu aparatură de măsură adecvată, specialiştii au ajuns 
la concluzia că, printr-un rulaj raţional, care să suprime 
în cel mai înalt grad posibil vârfurile şi anulările de 
viteză, reducerea numărului de acţionări ale frânelor 
poate reduce consumul cu cel puţin 10%. 

De altfel, din graficul prezentat rezultă că mărind 
numărul de frânări pe kilometru de la două la trei, con¬ 
sumul de combustibil creşte cu cca 11%, fapt explicat 
prin îmbogăţirea amestecului necesar accelerării ulte¬ 
rioare a automobilului şi învingerea forţelor de inerţie. Pe 
cale experimentală s-a stabilit, fără dubii, că la o singură 
frânare a unui camion cu masa de 5 tone de la 50 la 30 
km/h, se absoarbe o cantitate de energie cinetică 
echivalentă cu arderea a 35-45 cm^ de benzină şi 10 
cnr)3 pentnj un autoturism. La acestea trebuie să se mai 
adauge şi pierderile provocate de uzura organelor de 



2 


Aparte trebuie tratate urcarea pantelor şi efectuarea 
depăşirilor pentru a economisi combustibil. 

Stilul de conducere trebuie întotdeauna adaptat pro¬ 
filului traseului, pentru a rula în limitele impuse de sigu¬ 
ranţa circulaţiei şi în dorinţa de a nu risipi carburantul. 
De exemplu, la urcarea unor pante se poate risipi de 
2-3 ori mai mult combustibil decât pe drum orizontal, în 
cazul nerespectării normelor raţionale de abordare. 
Dacă şoferul încearcă să urce panta în priză directă, 
atunci viteza maşinii scade şi el simte nevoia de a apăsa 
pedala de accelerare excesiv, aducând regimul motoru¬ 
lui în zone neeconomice; situaţia se agravează atunci 
când intervine necesitatea unei depăşiri pe pantă. 

Pantele mai line şi nu prea lungi pot fi uşor urcate 
fără o sporire obiecţională a consumului, urmărind 
schema din fig. 2. înainte de piciorul pantei, şoferul 
accelerează maşina până la viteza maximă admisă, 
care apoi se va reduce pe măsura urcării pantei până la 
valoarea iniţială, rulajul fiind uşurat de consumarea 

energiei cinetice acumulată de masa automobilului în 
perioada de accelerare. 

Pantele cu declivităţi mari şi prelungi nu pot fi traver¬ 
sate folosind acest procedeu, ele impunând selectarea 
prealabilă a acelui etaj al cutiei de viteze care să permită 
urcarea pantei în întregime cu viteză cvaziconstantă, 
fără a fi necesară schimbarea treptei de viteză. 
Schimbarea etajelor în pantă trebuie să fie evitată pe cât 
posibil, deoarece în acest timp viteza maşinii poate 
scădea atât de mult, încât ea va impune trecerea la cele 
mai joase etaje în care mersul este neeconomic. 

Depăşirile pe pantă nu sunt de dorit; dar dacă totuşi 
acestea devin necesare, atunci este bine să existe 
convingerea că depăşirea se poate face în treapta cutiei 
de viteză în care se rulează. Când lucrul acesta nu este 
posibil, se va trece în prealabil în etajul următor, după ce 
maşina a fost accelerată spre nivelul maxim al apăsării 
pedalei de accelerare şi cu un timp de trecere cât mai 
mic posibil. Fireşte, procedeul nu este economic, dar 
satisface cerinţele traficului. 

Coborârea economică a pantelor presupune 
folosirea rulajului liber, dar cu respectarea limitărilor 
legale de viteză şi a cerinţelor impuse de siguranţa cir¬ 
culaţiei. Pentru protejarea frânelor, nu este recoman¬ 
dabilă frecventa lor utilizare, ci mai degrabă folosirea 
frânei de motor, mai cu seamă dacă carburatorul 
motorului este prevăzut cu sistem de blocare electronică 
a circuitului de mers în gol. Se poate rula deci şi cu 
schimbătorul de viteze în poziţie neutră, dar în nici un 
caz nu se recomandă oprirea motorului când se coboară 
panta din două motive: mai întâi la maşinile la care 
volanul se blochează când se taie contactul aprinderii 
consecinţele pot fi catastrofale; în al doilea rând, la fel de 
prost se pot solda şi cazurile când, cu motorul oprit, 
intervine necesitatea neprevăzută de a mări viteza 
vehiculului. Folosirea frânei de motor sau a rulajului liber 
trebuie să fie alese judicios în funcţie de condiţiile de 
trafic, ştiind că pe această cale se poate economisi com¬ 
bustibil într-o proporţie de 8-10%. 

Atacarea virajelor poate fi efectuată în diverse 
maniere care se reflectă într-o mică măsură, dar se 
reflectă totuşi, asupra risipei. Se ştie că în viraj, vehicu¬ 
lul este sediul unei forţe de inerţie centrifuge care tinde 
să-l scoată din traseu sau cel puţin să-l facă să alunece 
lateral. Această forţă este cu atât mai mare cu cât viteza 
este mai ridicată, iar curba este mai strânsă (are raza 
mai mică). Abordarea unui viraj strâns cu viteză 
nepotrivită determină deraparea roţilor pe sol şi, fireşte, 
uzarea acestora - deci sub acest aspect este păgu¬ 
bitoare. Executarea lui cu viteză excesiv de mică nu este 
nici ea economică din cauza creşterii consumului. Cel 
mai corect procedeu de a executa virajul este de a alege 
cel mai potrivit nivel de viteză în funcţie de calitatea dru¬ 
mului, aderenţă şi curbura căii şi urmând cel mai favo¬ 
rabil traseu în funcţie de sensul virajului, la dreapta (fig. 
3,a) sau la stânga (fig.3, b), trasee care urmăresc 
realizarea virajului în cadrul benzii de circulaţie, dar cu 
cea mai mare rază a traiectului. 

Ultima fază a ciclului de conducere o reprezintă 


decelerarea maşinii în vederea opririi. Cel mai 
economic procedeu de reducere a vitezei este rula¬ 
jul liber obţinut prin decuplarea motorului de trans¬ 
misie şi eliberarea completă a pedalei de accele¬ 
rare. Cu o astfel de metodă se pot obţine economii 
de benzină de 3-4%, dar încetinirea mersului maşinii 
este lentă, iar drumul de frânare este lung, de aceea 
procedeul poate fi folosit mai ales în traficul interur¬ 
ban. 

O altă metodă este încetinirea mersului maşinii 
folosind motorul la regimul de mers în gol forţat, când el 
rămâne cuplat la transmisie, dar pedala de accelerare 
este eliberată; procedeul permite şi o modelare a inten¬ 
sităţii decelerării prin acordarea poziţiei pedalei de 
accelerare cu situaţia din trafic. Metoda este mai puţin 
economică, mai ales la motoarele ale căror carburatoare 



nu au circuitul de mers în gol asistat de o supapă de blo¬ 
care, dar convine mai mult din punct de vedere al con¬ 
ducerii. Cea mai intensă reducere a vitezei maşinii se 
obţine prin acţionarea frânelor, care intervine fie când se 
urmăreşte oprirea maşinii, fie când în mod intempestiv 
vehiculul trebuie să-şi reducă brusc viteza. în realitate 
cele trei procedee de încetinire a vitezei maşinii se com¬ 
bină într-o succesiune menţionată deja în figura 1, a, 
prezentată în nr. 6 din 2001 al revistei la rubrica 
„Conducerea economică” - secvenţa „d”. 

Oprirea maşinii reprezintă încheierea ciclului de faze 
care compun procesul de conducere. Despre aceasta 
nu se pot spune prea multe lucruri care să privească 
risipa de combustibil, lese din discuţie practica total 
greşită a unor şoferi care, înainte de tăierea contactului, 
ambalează puternic motorul în gol de repetate ori, sub 
motiv că pe această cale ar uşura pornirea următoare. 
Pentru viitoarea pornire gestul este complet inutil. în 
schimb, el se arată dăunător prin irosirea benzinei şi mai 
ales prin crearea condiţiilor care favorizează uzarea pre¬ 
matură a motorului, deoarece benzina depusă pe pereţii 
cilindrului spală uleiul, înrăutăţind condiţiile de 
funcţionare a grupului piston-cilindru. 

(Continuare în numărul viitor) 

se mai spune şi „service” (cu pronunţia servis), dar 
autorul preferă vechea denumire românească 
„atelier”. 

Pentru cei care doresc să-şi organizeze un atelier 
destinat efectuării unor operaţiuni de reparare şi 
întreţinere ale automobilelor, trebuie mai întâi să se 
menţioneze că o astfel de mică întreprindere nu este 
abilitată automat să efectueze şi lucrări pentru inspecţia 
periodică a vehiculelor. Dar la asta ne vom referi mai 
departe. 

Un astfel de patron ar trebui să ştie că, pentru a-şi 
asigura o clientelă stabilă, este necesar să-şi doteze uni¬ 
tatea astfel încât aceasta să fie capabilă să remedieze 
practic orice fel de defecţiune, la orice tip de vehicul, în 
cel mai scurt timp, la un preţ de cost care să desfidă con¬ 
curenţa şi la un nivel calitativ ireproşabil. 

In acest scop, pe lângă un personal tehnic de înaltă 
pregătire profesională, patronul este obligat să-şi asigure 


cu reglementarea R.N.T.R.-1, aprobată prin ordinul 
Ministerului Transporturilor nr. 353 din 02.07.1998. 

Potrivit acesteia, personalul care efectuează operaţi¬ 
unile de inspecţie tehnică periodică trebuie să fie auto¬ 
rizat de R.A.R.; pentru aceasta, persoanele respective 
este necesar să aibă cel puţin calificarea de maistru sau 
subinginer ori inginer în specialitatea automobile, să aibă 
o vechime de minimum trei ani în activitatea de 
întreţinere şi reparare auto şi să posede carnet de con¬ 
ducere pentru categoria de autovehicule la care 
efectuează inspecţia. 

Dotarea minimală obligatorie pentru efectuarea 
inspecţiilor tehnice periodice cuprinde un elevator sau, în 
lipsa acestuia, un canal de vizitare, prevăzut cu cric sau 
platforme glisante şi instalaţie de iluminare; o instalaţie 
pentru evacuarea gazelor de eşapament şi o lampă 
portabilă intră, de asemenea, în completul dotării staţiei. 

Pe lângă acestea, mai sunt necesare următoarele 

o anumită dotare tehnică minimă a atelierului, care să 
permită efectuarea de operaţiuni mecanice, tinichigerie, 
vopsitorie, tapiţerie şi vulcanizare. 

în rândul intervenţiilor de natură mecanică se înscriu 
cele referitoare la diagnosticare (stabilirea defecţiunilor), 
reparaţii şi reglaje la motor, transmisie, direcţie, frâne, 
roţi, suspensie şi instalaţia electrică. Aceste activităţi 
impun organizarea unor locuri de muncă prevăzute cu 
truse de scule, tester pentru controlul instalaţiei de 
aprindere, a gradului de etanşare a cilindrilor şi al insta¬ 
laţiei electrice, un analizor de gaze (care să răspundă 
normelor stabilite de Registrul Auto Român ce vor fi pre¬ 
cizate mai jos), un compresometru, instalaţie pentru ve¬ 
rificarea geometriei direcţiei, un stand cu rulouri pentru 
determinarea eficienţei frânelor, precum şi unul pentru 
controlul şi reglarea farurilor; la toate acestea se mai 
adaugă şi o maşină pentru echilibrat roţi. Toate aceste 
elemente de dotare pot fi aranjate în trei spaţii de lucru, 
având fiecare o suprafaţă de 4 x 8 m. 

O platformă separată de aceleaşi dimensiuni trebuie să 
mijlocească executarea intervenţiilor la caroserie şi cadru; 
aici este nevoie de un elevator, un dispozitiv pentru îndrep¬ 
tat caroserii, un aparat de sudură autogen şi, eventual, 
unul electric, instalaţie pentru evacuarea gazelor, compre¬ 
sor (sau sursă de aer comprimat) şi pistol de vopsit; fireşte, 
la toate acestea trebuie să li se alăture trusele de scule 
specifice operaţiunilor de tinichigerie şi vopsitorie. Pentru 
vulcanizare este nevoie de un loc de lucru cu dimensiunile 
4 x 5 m, în care se dispun un dispozitiv de demontare- 
montare a anvelopelor, polizor, compresor de aer, 
manometru de aer, presă de vulcanizare şi sculele speci¬ 
fice acestei operaţiuni. 

Toate aceste dotări pot fi completate cu un mic com¬ 
partiment pentru intervenţii la tapiţerie, din care nu 
lipseşte o maşină de cusut materiale groase şi o maga¬ 
zie ale cărei volum şi organizare depind de fondul de 
lucru pe care şi le-a propus patronul. 

Condiţiile de organizare şi funcţionare ale unui ate¬ 
lier pentru efectuarea inspecţiilor tehnice periodice 

Dotările prezentate sunt necesare pentru a răspunde 
exigenţelor clienţilor, dar ele nu sunt suficiente pentru a 
răspunde abilitării atelierului de către R.A.R. în vederea 
efectuării inspecţiilor tehnice periodice, în conformitate 


aparate, care, în mod obligatoriu, trebuie să fie certificate 
prin aprobare de model şi să aibă următoarele perfor¬ 
manţe: 

- manometru pentru măsurarea presiunilor din 
pneuri, cu precizia de ± 0,25 at; 

- dispozitiv de măsurare a adâncimii profilului 
anvelopelor cu precizie de ± 0,1 mm; 

- aparat pentru controlul reglării farurilor, cu caracte¬ 
ristica ± 2 cm la 10 m (± 7'); 

- analizor de gaze cu raze infraroşii OIML, clasa a II- 
a, având preciziile pe componente: ± 0,2% pentru CO; ± 
1% - CO 2 ; ± 0,2 % - Op şi ± 30 ppm la HC; aparatul 
serveşte pentru controluinivelului de poluare la autove¬ 
hiculele propulsate de motoare cu aprindere prin scân¬ 
teie, fără epurator catalitic al gazelor de evacuare; 

- pentru controlul gradului de poluare al gazelor 
emise de motoarele cu benzină echipate cu epurator 
catalitic, se utilizează un analizor cu raze infraroşii OIML, 
clasa I, cu performanţele: ± 0,06% CO; ± 0,5% CO 2 ; ± 
0,1% O 2 şi + 12 ppm HC; 

- fummetru (opacimetru) cu absorbţie, conform 
Regulamentului 24 CEE-ONU, cu precizie de ± 0,3 m' 1 ; 

- stand de frânare cu role pentru clasa de vehicule la 
care se efectuează controalele, cu performanţele pre¬ 
ciziei de măsurare: ± 2% - pentru cântar; ± 3% - pentru 
forţg ?i ± 2% pentru efortul la pedală. 

în sfârşit, dacă staţia este destinată să efectueze 
inspecţii tehnice periodice şi la tractoare, ea va fi pre¬ 
văzută şi cu un dispozitiv de ancorare, iar dacă se 
urmăreşte ca tot aici să se execute lucrări în acest scop 
şi la remorci cu frânare inerţială, la structura ei trebuie să 
se adauge un dispozitiv de simulare a forţei de împingere 
la proţapul remorcii. 

Este foarte important să se reţină că staţiile autorizate 
pentru efectuarea inspecţiilor tehnice periodice pot efec¬ 
tua lucrări de verificare a calităţii operaţiunilor de 
reparare şi reglare, precum şi lucrări de reparare şi 
întreţinere, dar se interzice ca acestea din urmă să se 
efectueze concomitent cu cele desfăşurate în vederea 
inspecţiei periodice. 

Din punct de vedere al evidenţei, staţia de inspecţie 
tehnică periodică trebuie să posede un calculator pentru 
ţinerea evidenţei inspecţiilor, un registru mic de control, 
raport de inspecţie tehnică şi anexa la certificatul de 
înmatriculare. 

STRŢIC 
D€ TCLCCOMflNDfl 

Prof. dr. ing. Sorin Pişcaţi 


(Urmare din nr. trecut) 

OBSERVAŢII GENERALE 

înainte de punerea sub tensiune, fiecare montaj se 
verifică cu mare atenţie. 


Se verifică senşul corect al tranzistoarelor şi diodelor. 
Să nu fie nici un scurtcircuit între firele de conexiuni 
şi planul de masă. 

Să nu existe scurtcircuite între conexiunile componen¬ 
telor sau între conexiunile acestora şi planul de masă. 



Placa de înaltă frecvenţă. Faţa placată. L - 17 5mm; l - 40mm. 



Placa de înaltă frecvenţă. Faţa plantată. 




Potenţiometrul manşei de comandă 

Nu trebuie să fie scurtcircuite între traseele circuitu¬ 
lui imprimat. 

Se va verifica dacă legăturile de masă între cele 
două feţe ale plăcii circuitului imprimat sunt bine rea¬ 
lizate. 

Lipiturile (cu cositor) trebuie să fie perfecte. 

Se vor evita cu grijă contactele electrice între 
bobinele de şoc (pentru ÎF) şi planul de masă. 

în ceea ce priveşte manşele de comandă, 


potenţiometrele acestora trebuie să fie de foarte bună 
calitate. Este preferabil să aibă cursoare tip „Cermet". 
Valoarea acestor potenţiometre liniare trebuie să fie de 
250 kil 

Luând în considerare figura 11, trimerul căii şi 
manşa de comandă fiind la neutru, se va regla fiecare 
potenţiometru până când între cosele 1 şi 2 se măsoară 
60 k£2. După această operaţie se fixează axul 
potenţiometrului de manşă. 

MONTAJUL MECANIC 


Dispunerea componentelor 
în interiorul cutiei este indicată 

în figura 12. 

Pentru realizarea montajului 
mecanic, se vor efectua urmă¬ 
toarele operaţiuni: 

• se lipesc cu o răşină 
epoxy cei doi suporţi ai părţii de 
înaltă frecvenţă (ÎF). în preala¬ 
bil va fi lipită o piuliţă sub 
fiecare suport, astfel încât să 
permită fixarea circuitului impri¬ 
mat al părţii de ÎF la jumătatea 
şurubului; 

• se fixează priza (femi¬ 
nină), cu cinci pini, pentru 
încărcarea acumulatorilor; 

• se lipeşte suportul din 
spate, prevăzut cu cele două 
şuruburi de fixare a circuitului 
imprimat al codificatorului; 

• se sudează un fir roşu pe 
borna „+” a acumulatorului şi 
un fir negru pe borna a 
celuilalt acumulator; 

• se fixează fiecare acumu¬ 
lator cu colierul de fixare; 

• se lipeşte întrerupătorul IV 
(miniatură, 2 poziţii,2 circuite); 

• se înşurubează întrerupă¬ 
torul IDP; în prealabil se curăţă 
cu şmirghel interiorul cutiei în 
acest loc pentru a fixa o cosă 
destinată punerii la masă a 
plăcii de înaltă frecvenţă ÎF; 

• se lipeşte întrerupătorul 
INT, care are 2 circuite şi 2 po¬ 
ziţii; 

• se montează suportul 
antenei; rigiditatea mecanică 
trebuie să fie foarte bună; 

• se montează la locurile lor 
manşele de comandă şi 
manetele auxiliare, asigurând o 
funcţionare foarte uşoară şi lină 
a fiecărui trimer şi manetă; 

• se lipeşte suportul din faţa 
circuitului imprimat al codifica¬ 
torului; 

• se lipeşte (două „puncte" 
de UHU sau cianacrilat - 
superglue) aparatul de măsură 
(VU-metrul); 

De notat că toate lipiturile 
pe aluminiu permit 
demontarea, dacă este nece¬ 
sar. 

CABLAREA 

Cablarea alimentării circuitelor de ÎF şi codificatorului 
se efectuează conform figurii 12. 

Pentru fiecare circuit, răsuciţi un fir roşu (+E) şi un fir 


R7 33 kQ 
R8 82 kQ 
R9 390 kQ 
R10 1,2 kft 
R11 15 kQ 



negru (0 volţi). Cablajul prezentat permite reîncărcarea 
acumulatoarelor de la * reţea, sau de la bateria unui 
autovehicul, utilizând încărcătorul ce va fi prezentat 
într-un articol separat. 

Se fixează circuitele de ÎF, codificatorul şi micul cir¬ 
cuit complementar (comanda 7), cu ajutorul a două 
colţare lipite pe partea dreaptă. 

Se fac legăturile (două fire răsucite) între ieşirile 
căilor (comenzilor) şi potenţiometrele prereglate. 

Legătura ieşire - antenă trebuie să fie cât mai scurtă, 
la fel ca şi firul de punere la masă a plăcii (CI) de ÎF 
(cosa IDP). 

Legătura codificator - ÎF va fi făcută cu două fire 
răsucite (ieşirea sm şi masă). 

Se realizează în final legăturile la VU - metru şi la 
întrerupătoarele IV şi IDP. 

Lista de piese electronice necesare pentru realizarea 
emiţătorului 

Codificatorul 

Rezistoare cu peliculă metalică 

R2- 100 kQ 

R3 68 kQ Toate rezistoarele vor fi de 'A W, 

cu o abatere de 5% a valorii ohmice. 

R4 68 kQ 

R5 270 kQ 

R6 47 kQ 


Potenţiometre 

2P - (comenzile 5 şi 6) - sunt prevăzute cu manete 
individuale şi potenţiometre liniare „Cermet”, cu va¬ 
loarea de 220 kQ 

4P - potenţiometre liniare, 220 kQ, piste „Cermet” 
(pentru comenzile 1-4). 

Condensatoare 

Toate condensatoarele vor fi de tipul „ceramic disc”, 
cu pasul de 7,5 mm 
CI 47 nF 
C2 10 nF 
C3 15 nF 
C4 15 nF 
C5 22 nF 
C6 2,2 nF 
C7 47 nF 
C8 47 nF 

Circuite integrate (CMOS) 

4022 (MMC4022, CD4022 etc.) 

4029 (MMC4029, CD4029 etc.) 

4051 (MMC4051, CD4051 etc.) 

4098 (MMC4098, CD4098 etc.) - 2 buc. 

T6 = BC108 

DZ2 = Zenner 8,2V/1 W 

D = 1N4148-4 buc. 

Partea de înaltă frecvenţă 
Rezistoare 


R7 47 kil 
R8 = 1 kn 
R9 = 1 k£2 


Toate rezistoarele sunt cu peliculă metalică (RPM), 
cu puterea de %-1/2W şi toleranţa de 5%. 

R1 1,5 kO 
R2 47 k Q 
R3 56 kn 
R4 2,2 kO 
R5 3,9 kO 

P6 10 kO (semireglabil) 


R10 = 2,7 kft 
R11 = 150 0 
R12 = 27 O 
R13 = 150 
R14 = 100 



Faţa plantată 



15 Faţa placată ( L = 60rnm; 1 = 40mm ) 


Condensatoare 

CI 0,1pF(S;C) 

C2 10nF (S; C) 

C3 0,1 (0.F (S; C) 

C4 22pF (C) - CTN 
C5 47pF(C) - CTN 
C6 10pF(C) 

C7 68pF(C) 

C8 47nF (S;C) 

C9 27pF(C) - CTN 
CIOO.IpF (S; C) 

Cil 22nF (S, C) 

C12 27pF(C) - CTN 
C13 0,1pF (S; C) 

C14 47nF (C) 

C15 10nF(C) 

CI6 6-60 pF 
CI 7 220 pF (C) 

CI 8 6-60 pF 
CI 9 68pF(C) 

C20 6-60 pF 
C21 0,1 pF (S; C) 

Notă: C Condensator ceramic disc 
S Condensator styroflex 
CNT Coeficient de tempe¬ 
ratură nul 

DCV: BA 102 - diodă varicap 
DZI: diodă Zenner 6,2 V/1 W 
TR1; TR2 - transformator ÎF - 27MHz 
BAI - BA5 - şocuri de RF/27MHz 
LI: 25 spire CuEm 0 0,25 mm pe o car¬ 
casă 0 6 mm, cu miez 

L4: 12 spire alăturate CuEm 0 1 
mm, bobinate „în aer” 

L5:10 spire alăturate CuEm 0 1 mm, 
bobinate „în aer" 

Bobinele L4 şi L5 au diametrul inte¬ 
rior de 0 10 mm. 

Antenă CLC: antenă acordată în 
centru. 

Tranzistoare 

TI BC 108 
T2 2N3819; BF 256 
T3 2N3819; BF 256 
T4 2N2369A 
T5 2N3553B 

REGLAJE 

REGLAREA CODIFICATORULUI 

Numărul căilor prevăzute este de 7, 
dar se pot cabla mai puţine, fără nici o 
modificare a circuitului imprimat. 

Pentru „N” căi, numărul impulsurilor 
unei secvenţe este „N+1” disponibile la 
ieşirea „sm” (figura 4). 

Un osciloscop cu baza de timp etalonată este sufi¬ 
cient pentru reglajul timpilor căilor (comenzilor). 

Reglarea codificatorului constă în efectuarea urmă¬ 
toarelor operaţiuni tehnice: 

• La ieşirea „sm" (figura 4) se vizualizează un impuls 
(într-un osciloscop cu declanşare pozitivă); rezistenţa 
R2 permite ajustarea lărgimii impulsurilor pozitive la 
aproximativ 330 ps. Toate impulsurile următoare vor 
avea automat o durată strict egală de 330 ps. 


REGLAJUL ÎN FRECVENŢĂ 

Pentru cele două reglaje care urmează este necesar 
un frecvenţmetru numeric. 

• Se închide coaxialul intrării frecvenţmetrului pe o 
bobină identică cu L4 (10-12 spire CuEm 0 1 mm, cu 
diametrul interior 0 10 mm). Se apropie această bobină 
de antena emiţătorului (complet depliată). Se obţine ast¬ 
fel un cuplaj slab între frecvenţmetru şi emiţător, cuplaj 




• Manşele de comandă fiind poziţionate la mijloc 
(neutru) şi potenţiometrele prereglate la 60 kO, interva¬ 
lul dintre două impulsuri succesive (consecutive) trebuie 
să fie de 1,5 ms; dacă nu, trebuie ajustată valoarea 
cuplului CI, CI' până se obţine neutrul de 1,5 ms. Când 
acest scop este atins, codificatorul este reglat. 

• în final se verifică prezenţa a „N+1" impulsuri şi tim¬ 
pul de sincronizare egal cu 5 ms. 

REGLAREA PĂRŢII DE ÎNALTĂ FRECVENŢĂ 

• Se leagă intrarea modulaţiei „em” la masa circuitului. 

• Se reglează la poziţia (cursa) minimă toate compo¬ 
nentele semireglabile; LI va avea miezul scos pe jumă¬ 
tate în afară. 

• Se introduce cuarţul în soclul său; acesta din urmă 
trebuie să fie de foarte bună calitate. 

• Se depliază complet antena, emiţătorul fiind la 1-2 
metri de măsurătorul de câmp. 

• Se pun sub tensiune cele două montaje (măsură¬ 
torul de câmp şi emiţătorul). 

• Utilizând o şurubelniţă din material izolant (plăcuţă 
de circuit imprimat fără cupru), se ajustează uşor miezul 
lui TR2 până se obţine o deviaţie a măsurătorului de 
câmp; dacă nu, se modifică uşor poziţia lui TR1 şi se 
reîncepe. 

• Când măsurătorul de câmp deviază, se reglează 
condensatoarele semireglabile CI6, CI 8 şi C20, astfel 
încât să se obţină o deviaţie maximă a acului indica¬ 
torului de câmp. 

• Se finisează reglajele depărtând treptat indicatorul 
de câmp şi diminuându-i sensibilitatea. . 

• Când partea de înaltă frecvenţă (ÎF) este reglată 
corect, tranzistorul final T5 se încălzeşte, darT4 rămâne 
rece; este bine ca T5 să fie prevăzut cu un radiator ter¬ 
mic adecvat. 


care nu perturbă cu nimic funcţionarea acestuia din 
urmă. 

1. Intrarea „em” fiind tot timpul la masă, se roteşte 
miezul bobinei LI până când frecvenţa citită este egală 
cu F 0 . 

FO = F - 1,5 kHz, unde: 

F este dublul frecvenţei marcate pe cuarţ (cu alte 
cuvinte frecvenţa de emisie). 

• în această poziţie, se fixează cu o picătură de lac 
incolor miezul bobinei LI. 

• Se finisează cu atenţie reglajele emiţătorului de la 
TR1 la C2, 

2. Se leagă intrarea „em" la sursa de alimentare „+” 
(U = 7,5V) a codificatorului. 

• Se ajustează potenţiometrul P6, pentru a citi o 
frecvenţă FI. 

FI =F + 1,5 kHz. 

Excursia de frecvenţă este atunci de: 

AF = F-, - F q = 3 kHz. 

Observaţie importantă 

Pe toată durata reglajelor, emiţătorul trebuie ţinut 
normal în mână, antena telescopică fiind complet de¬ 
pliată (scoasă). Nu ezitaţi să repetaţi toate reglajele pen¬ 
tru ca să obţineţi rezultatul cel mai bun. 

La sfârşit, legaţi normal ieşirea „sm" şi intrarea „em". 
Emiţătorul fiind modulat, frecvenţa trebuie să fie uşor 
superioară frecvenţei Fq şi inferioară frecvenţei F. 

în acest stadiu, emiţătorul este gata de 
funcţionare. 

RECEPTORUL 

Este o superheterodină, prezentată schematic, sub 
formă de blocuri funcţionale, în figura 13. 

Semnalul de la intrare este filtrat de un filtru trece- 
bandă ÎF, care elimină pe cât posibil frecvenţele 
parazite. 

Acest semnal filtrat este apoi transmis direct schim¬ 
bătorului de frecvenţă, care include şi oscilatorul local. în 
componenţa acestuia din urmă intră şi cristalul de cuarţ. 
Semnalul de frecvenţă intermediară (FI), care rezultă 
din mixarea celor două semnale de RF, este transmis la 
rândul său unui filtru de bandă acordat pe FI. Un ampli¬ 
ficator de mare câştig, numit amplificator-limitator, 
efectuează amplificarea şi, respectiv, limitarea semnalu¬ 
lui de FI, la valoarea prescrisă. în sfârşit, detecţia aces¬ 
tui semnal este realizată cu un convertizor de frecvenţă- 
tensiune care debitează la ieşire semnalul util. 

Schema de principiu a receptorului este prezen¬ 
tată în figura 14. 

Ţinând cont de existenţa circuitelor integrate spe¬ 
ciale, schema este aparent foarte simplă. 

Filtrul de bandă IF este realizat prin utilizarea a două 
oale de ferită de ÎF (pentru 27 MHz), blindate, cu un coe¬ 
ficient ridicat de supratensiune. Acest filtru permite o 
puternică rejecţie a frecvenţei imagine: 

Fimag. ~ f~p ~ ^Fl, în care 

FI — Fp — ‘osc. unde 

F p esre frecvenţa recepţionată (la intrare), 

Fqsc ~ frecvenţa oscilatorului local, stabilizat cu cuarţ. 

Primul etaj, amplificator - schimbător de frecvenţă, 
este realizat cu un circuit integrat tip SO-42 (notaţie 
Siemens), care conţine un oscilator simetric şi un mo¬ 
dulator echilibrat. Caracteristicile de intermodulaţie sunt 
foarte bune şi rejecţia semnalelor parazite excelentă. 
Frecvenţa intermediară de la ieşirea primului transfor¬ 
mator de FI-TR3 este apoi aplicată unui filtru ceramic a 
cărui utilizare este frecventă în radiocomandă; astfel, fil¬ 
trul CFK 455 H (muRata) dă o atenuare de 70 dB la ± 
7,5 kHz de FI. 

Aproape toată selectivitatea receptorului este obţi¬ 
nută datorită acestui filtru. 

Utilizarea unor astfel de filtre ceramice cu bandă de 
trecere foarte îngustă permite apropierea frecvenţelor 
de emisie de la 20 la 10 kHz. 


Un al doilea transformator de frecvenţă intermediară 
(FI) asigură în acelaşi timp o adaptare a impedanţei la 
ieşirea filtrului ceramic, o creştere a selectivităţii şi un 
raport ridicător de tensiune pentru atacarea intrării celui 
de al doilea integrat. 

Circuitul integrat SO-41 conţine un amplificator limi- 
tator a cărui sensibilitate proprie este de 30 pV. 

Semnalul de la ieşire este aplicat unui demodulator 
de coincidenţă, dublă alternanţă; TR5 este un circuit de 
referinţă. 

Circuitul imprimat şi amplasarea pieselor receptoru¬ 
lui pe acest circuit sunt prezentate în figura 15. 

De menţionat că impulsurile pozitive ale decodifica- 
torului sunt determinate de impulsurile negative de la 
ieşirea receptorului. 

DECODIFICATORUL 

Schema decodificatorului este prezentată în figura 16. 

Faţă de performanţele sale ridicate, această schemă 
este foarte simplă. 

Semnalul de la ieşirea (SR) a receptorului este apli¬ 
cat la intrarea uneia din porţile inversoare ale circuitului 
integrat 4069. Sensibilitatea intrării decodificatorului 
este ajustabilă prin punerea în serie a două rezistenţe. 
Celelalte porţi ale integratului efectuează formatarea 
semnalului de la intrare, care este aplicat pe de o parte 
reţelei R5 - C5 prin dioda Dl şi, pe de altă parte, la 
intrarea unui registru cu decalşj din componenţa inte¬ 
gratului 74C164 (4164). Registrul efectuează alegerea 
ordinii căilor (comenzilor) pentru servomecanisme; 
fiecare impuls pe intrarea numărătorului validează o 
ieşire S(N) pe perioada care separă impulsul N de 
impulsul N + 1. Reţeaua R5 - C5 impune un „1” logic pe 
intrarea B a registrului, la sfârşitul timpului de sin¬ 
cronizare a unei secvenţe; când soseşte primul impuls al 
secvenţei următoare, acest „1” logic este prins în 
numărare de registru, iar impulsurile următoare 
împiedică reîncărcarea condensatorului C5, menţinân- 
du-l în „0”. Astfel, nivelul „1” progresează pe fiecare 
ieşire a numărătorului. La sfârşit, timpul de sincronizare 



17 



Faţa placată 
L=60mm l=40mm 


permite reîncărcarea condensatorului C5 prin R5 şi 
ciclul reîncepe. 

Circuitul imprimat şi amplasarea pieselor decodifica¬ 
torului sunt prezentate în figura 17. 

(Continuare în nr. viitor) 

C u câţiva ani în urmă am 
publicat în revista 
„Tehnium" un articol referi¬ 
tor la exploatarea acumulatorilor Cd- 
Ni, precum şi unele montaje practice 
de încărcare/descărcare corectă a 
acestora. Firmele producătoare au 
perfecţionat acest tip de acumula¬ 
tori, astfel încât unele consideraţii 
de atunci nu mai sunt valabile. 
Aceasta este motivaţia publicării 
prezentului articol. 

De menţionat că materialul se 
referă în special la acumulatorii Cd- 
Ni utilizaţi în modelismul de perfor¬ 
manţă, nu şi la cei de uz general. 
Aceştia din urmă se găsesc curent 
pe piaţa internă, sunt mai ieftini, dar 
calitatea lor este inferioară. Sigur că 
şi pentru aceştia o parte din consi¬ 
deraţiile cuprinse în articol sunt va¬ 
labile. 

Acumulatorii Cd-Ni utilizaţi în 
modelismul de performanţă şi în 
aparatura profesională au calităţi net 
superioare, garantate de firma pro¬ 
ducătoare. 

în ultimii ani, mai ales, interesul 
pentru modelele cu propulsie elec¬ 
trică a cunoscut, atât la noi, cât mai 
ales pe plan mondial, o dezvoltare 
explozivă. Acest lucru se datorează 
în mare parte creşterii perfor¬ 
manţelor acumulatorilor Cd-Ni, care 
au acum o mai mare capacitate şi 
robusteţe. 

Acumulatorii Cd-Ni sunt o sursă 
de energie electrică fiabilă şi nu 
necesită aproape deloc întreţinere. 
Totuşi, cunoaşterea câtorva reguli 
de bază cu privire la utilizarea lor va 
conduce la creşterea performanţelor 
şi a. duratei de exploatare. 

în prezent firmele producătoare 
livrează pe piaţă o mare varietate de 
tipuri de acumulatori Cd-Ni destinaţi 
a acoperi toată gama de utilizări. 
Aceşti acumulatori sunt oferiţi atât 
sub formă de „pachete” de celule 
Cd-Ni, cât şi sub formă de celule 
individuale. 

Toţi acumulatorii (de propulsie) 
cu celule Cd-Ni fabricaţi în ultimii ani 
sunt compatibili cu procedeele de 
încărcare rapidă (timp de încărcare 
30-60 min., funcţie de capacitate), 
controlate automat sau măcar mo¬ 
nitorizate şi temporizate. 

Acumulatorii Cd-Ni actuali se 
diferenţiază în principal după struc¬ 
tura electrozilor, fiind de două feluri: 
- acumulatori cu electrozi solizi; 
- acumulatori cu electrozi sinte- 
rizaţi. 

Acumulatori Cd-Ni cu electrozi 
solizi 

Aceşti acumulatori au jjn prej 
mai scăzut şi din această cauză 

sunt şi cei mai răspândiţi în rândul 
modeliştilor care nu vizează perfor¬ 
manţe deosebite, cu toate că au ca¬ 
racteristici tehnico-funcţionale şi de 
fiabilitate mai scăzute. Această 
soluţie constructivă limitează prin 
natura ei atât curentul maxim debitat 
de celulă, cât şi curentul maxim de 
încărcare. în situaţia în care curentul 
în sarcină atinge valori de 15-20 A, 
capacitatea acumulatorului scade 


Curenţii de încărcare pot atinge 
teoretic valori similare cu cei de¬ 
bitaţi. 

Se pune problema cum putem 
stabili cărei clase aparţin acumula¬ 
torii achiziţionaţi. Pentru cei de firmă 
recunoscută, problema este simplă, 
deoarece tipul lor, împreună cu alte 
caracteristici principale sunt specifi¬ 
cate în instrucţiunile de folosire ce 
se livrează împreună cu aceştia, iar 



semnificativ, cu cca 30-40%. 
Principala utilizare (în modelism) a 
acestor acumulatori o constituie 
aero, auto şi navomodelele RC 
(radiocomandate), echipate cu 
motoare electrice de propulsie care 
au puteri mici sau moderate şi din 
această cauză pot fi echipate cu 
acest tip de acumulatori mai ieftini. 
Desigur, acumulatorii performanţi cu 
electrod sinterizat asigură o 
autonomie superioară, dar au deza¬ 
vantajul unui preţ de cost şi al unei 
durate de încărcare mai mari. 

Acumulatori Cd-Ni cu electrozi 
sinterizaţi 

Aceşti acumulatori sunt special 
concepuţi pentru a debita curenţi 
mari. Au insă dezavantajul unor 
capacităţi mai mici faţă de acumula¬ 
torii cu electrozi solizi. Acest deza¬ 
vantaj este pe deplin compensat de 
proprietatea lor de a furniza curenţi 
mari fără afectarea capacităţii lor şi 
cu o bună stabilitate în tensiune. 


de cele mai multe ori este notat şi pe 
carcasa celulei. De exemplu, firma 
Robbe, una din cele mai mari din 
Europa, comercializează acumula¬ 
tori de diverse capacităţi, care se 
identifică astfel: 

- acumulatori cu electrod solid - 
Topcap (RSA), Power Racing Pack 
1500, Panasonic, Sanyo KR; 

- acumulatori cu electrod sinteri¬ 
zat - Sanyo SCR, Sanyo CR sau AR. 

Majoritatea firmelor reco¬ 
mandă descărcarea completă a 
acumulatorilor înainte de fiecare 
încărcare. Această operaţiune este 
necesară în vederea combaterii 
fenomenului de memorie care poate 
apărea la acest tip de acumulatori. 
Pentru descărcarea completă a 
celulei de acumulatori Cd-Ni se 
recomandă montajul prezentat în 
figura 1. Cu potenţiometrul P se 
reglează pragul de descărcare. 

Valoarea minimă admisibilă a 
tensiunii unei unităţi la descărcarea 
completă (fără sarcină) este de 
aproximativ 0,9 V (pentru un acumu- 

lator cu 7 celule Cd-Ni este de 7 x 
0,9 = 6,3 V). în situaţia în care acu¬ 
mulatorul ajunge sub acest nivel de 
tensiune, poate apărea fenomenul 
de „supradescărcare”. Acest 
fenomen poate duce la inversarea 
polarităţii unora dintre celule (termi¬ 
nalul „pozitiv” devine „negativ” şi 
invers). Valoarea tensiunii se poate 
măsura, cu un multimetru (volt- 
metru). în cazul în care se desco¬ 
peră apariţia acestui fenomen, se 
recomandă o încărcare lentă 
(omogenizare) timp de 24-30 ore. 

Procedee de încărcare 

în funcţie de aplicaţia respectivă 
şi de tipul acumulatorilor Cd-Ni, pot 
Ti utilizate două procedee de încăr¬ 
care, şi anume: 

- încărcarea normală (lentă): 


- încărcarea rapidă. 

Trebuie făcută distincţie între 
încărcarea normală (lentă) şi încăr¬ 
carea rapidă a acumulatorilor Cd-Ni. 

întrucât capacitatea acumula¬ 
torului este deseori folosită ca 
mărime de pornire la determinarea 
curentului de încărcare, se va utiliza 
termenul „C” pentru definirea aces¬ 
tui curent de încărcare. Exemplu: 
pentru un acumulator cu capaci¬ 
tatea de 1,4 Ah, prin IC se înţelege 
încărcarea cu un curent de 1,4 A. 

Încărcarea normală (lentă) 

Termenul de încărcare lentă se 
utilizează atunci când curentul de 
încărcare are valori cuprinse între 
0.1 şi 0,2C. 

Durata standard de încărcare de 
0,1 C este de 14 ore. Prelungirea 
duratei de încărcare peste această 
limită, în situaţia utilizării curenţilor 
mici, nu afectează capacitatea acu¬ 
mulatorului. Totuşi, este bine să se 
evite această practică, întrucât prin 
depăşirea repetată a duratei stan¬ 
dard se pot iniţia fenomene chimice 
care conduc la distrugerea acumu¬ 
latorului. 


Încărcarea rapidă 

De regulă, încărcarea rapidă se 
referă la curenţi de încărcare de 0,3- 
0,5 C, dar pot fi utilizaţi şi curenţi de 
încărcare mai mari: 1-2 C, pentru 
acumulatorii cu electrozi solizi (se 
vor consulta recomandările speci¬ 
fice acumulatorilor utilizaţi) şi de 2-3 
C (cel mult 5 C) pentru acumulatorii 
cu electrozi sinterizaţi. Trebuie luat 
în considerare faptul că utilizarea 
unui curent de încărcare de 5 C, de 
regulă, scurtează viaţa acumula¬ 
torului. 

Acumulatorii de ambele tipuri se 
pot încărca cu curenţi mari (încăr¬ 
carea rapidă), dar în această situaţie 
este obligatorie întreruperea proce¬ 
sului imediat ce s-a atins capacitatea 
specifică a acumulatorului. 

Cel mai cunoscut procedeu de 


supraveghere a încărcării rapide 
este Delta-Peak, procedeu ce asi¬ 
gură monitorizarea tensiunii acumu¬ 
latorului pe timpul încărcării şi între¬ 
ruperea procesului la încărcarea 
completă, prin sesizarea momentu¬ 
lui în care caracteristica de tensiune 
a acumulatorului are tendinţă 
descrescătoare. 

Notă importantă. Întrucât struc¬ 
tura cristalină internă a acumula¬ 
torului este determinată de tipul de 
încărcări/descărcări, se recomandă 
ca acumulatorii descărcaţi sub 
sarcini mari să fie supuşija încărcări 
rapide cu curenţi mari. In prealabil, 
utilizatorul trebuie să se asigure că 
mufele şi conductorii de legătură 
suportă curenfii preconizaţi. 

Autodescărcarea acumulato¬ 
rilor Cd-Ni 

Acumulatorii Cd-Ni moderni 
pierd aproximativ 1% din capaci¬ 
tatea nominală/zi. Cu alte cuvinte, 
un acumulator încărcat complet se 
va descărca (chiar în condiţiile în 
care nu are sarcină) în 100 de zile. 
Din această cauză, acumulatorul 
trebuie încărcat complet, mai ales 


înaintea utilizării (acumulatorul tre¬ 
buie încărcat imediat înaintea uti¬ 
lizării). 

Funcţie de durata depozitării, 
este posibil să fie necesar un ciclu 
complet încărcare/descărcare. 

Pentru încărcarea acumulatorilor 
se recomandă montajul prezentat în 
figura 2 sau un sistem autQmat de 
încărcare realizat industrial. In cazul 
montajului propus, curenţii de încăr¬ 
care doriţi (în domeniul 50-500 mA) 
se obţin prin alegerea corespunză¬ 
toare a valorii lui R3. Tranzistorul TI 
(tip BD136) va fi prevăzut cu un 
radiator termic adecvat. Rezistenţa 
R1 se alege în plaja 30-75 SI. 

încălzirea acumulatorilor 

La descărcarea sub sarcină 
mare, acumulatorii Cd-Ni se 
încălzesc destul de puternic şi de 


aceea este obligatoriu a se lăsa 
acumulatorul să se răcească înainte 
de următoarea încărcare. Un acu¬ 
mulator cald înmagazinează mai 
puţină energie ca unul rece, iar în 
cazul în care este fierbinte, 
fenomenul se accentuează. 

Realizarea „pachetelor” de 
celule în regie proprie 

Pentru cei care doresc să rea¬ 
lizeze singuri acumulatori din celule 
Cd-Ni independente, se recomandă: 

- pentru legăturile dintre celule 
se vor utiliza conductori din cupru cu 
secţiuni care să suporte, fără 
încălzire, un curent de descărcare 
dublu faţă de cel maxim admis; 

- în situaţia în care celulele se 
lipesc „în linie", se va utiliza un aliaj 
de lipire cu caracteristici de conduc¬ 
tivitate foarte bune. O lipitură 
necorespunzătoare se încălzeşte în 
funcţionare şi poate deteriora acu¬ 
mulatorul; 

- lipiturile se vor executa cât mai 
rapid, pentru a nu se iniţia fenomene 
chimice care diminuează capaci¬ 
tatea acumulatorului sau chiar îl pot 
distruge. 

în numărul său pe aprilie/mai 
2002, revista Electronique 
Pratique (Franţa) prezintă, la 
rubrica Initiation, o adevărată 
„mină de aur” pentru 
constructorii amatori care doresc 
să se iniţieze în tainele 
electronicii. Mai precis, în 
articolul intitulat Internet 
Pr@tique, autorul P. Morin 
navighează în beneficiul lor pe 
Internet, semnalându-le câteva 
adrese extrem de utile, de unde 
îşi pot însuşi bazele 
electronicii moderne, respectiv 
structura, principiul de 
funcţionare şi caracteristicile 
dispozitivelor electronice cu 
semiconductoare. 

Vă propunem şi noi să 
„vizitaţi” site-urile recomandate 
de autor - pe care le reproducem 
alăturat după articolul citat, 
împreună cu câteva „mostre” de 
pagini - şi totodată îi invităm pe 
acei dintre dumneavoastră care 
iau cunoştinţă despre alte astfel 
de adrese utile să ni le comunice 
la redacţie, însoţite de o scurtă 
prezentare a conţinutului 
respectivelor site-uri, dacă se 
poate şi de ilustraţie. în măsura în 
care le vom primi, intenţionăm şi 
noi să completăm rubrica 
„Tehnium-lnternet” 
cu astfel de adrese. 

